
খাতের চিহ্ন আছে, উহা “ডিডি ডোবার খাত” নামে প্রসিদ্ধ । স্থানীয় লোকেদের বিশ্বাস 
যে এই স্থানেই পুর্বোক্ত ধনীর নৌকা! ডুবিয়াছিল। 


শারদীয়া শুরু একাদশী তিথিতে উত্তরবাহিনীর নবঘট পুজ1 উপলক্ষে শিয়াখালায় 
একটি মেলা হয়। 


পূর্বে শিয়াখালায় পুরন্দর গড় নামে একটি গড়ের চিহ্ন দেখা যাইত। বর্তমানে 
উচ্না কৃষিক্ষেত্রে পরিণত হইয়াছে । এই স্থানে গোগীনাথ বনু বা পুরন্দর খার বাটা 
ছিল। পুরন্দর খা যোড়শ শতাব্দীতে বিদ্ধমান ছিলেন। তিনি যুদ্ধ বিদ্যায়ও বিশেষ 
নিপুণ ছিলেন। কথিত আছে যে তৎকালীন শিয়াখালার অরণানিবাসী জনৈক অর্ধ 
স্বাধীন নুপতিদক যুদ্ধে পরাস্ত করিয়া তিনি শিয়াখালা অধিকার করেন এবং স্বনামে 
পুরন্দরপুর ব! পুরন্দর গড়ের প্রতিষ্ঠা করেন। পুরন্দর খা একজন বিখাত সমাজ 
সংস্কারক ছিলেন। তীহার প্রবপ্তিত কতকগ্চলি কুলবিধি এখনও দক্ষিণ রাড়ীয় কায়স্থ 

, সমাজে প্রচলিত আছে। 


শিয়াখালার নিকটবন্তী ফুর্ফুরা। মুসলমানগণের একটি বিখাত গীরস্থান। 





পূর্ববঙ্গ রেলপথে বাংলা দেশ 


পূর্ববঙ্গ রেলপথ খুলিবার পূর্বে বাংলা দেশে একমাত্র নদী পথেই দূরস্থ স্থানে 
যাইতে হইত। ১৮৪৮ খুষ্টাব্দের পূর্বে কলিকাতা! ও গৌহাটির মধ্যে বড় বড় নৌকাতেই 
বাতায়াত করিতে হইত, ইহাতে ৬৭ সপ্তাহ লাগিত। ১৮৪৮ খৃষ্টাব্দে ঈস্ট্‌ ইগ্ডিয়া 
কোম্পানি কলিকাতা ও গৌহাটির মধ্যে স্টীমার চালাইবার ব্যাবস্থা করেন। ১৮৬* 
খৃষ্টাব্দ সরকারের সহিত চুক্তিবদ্ধ হইয়া ইপ্ডিয়া জেনার্ল্‌ ন্যাভিগেশন কোম্পানি 
কলিকাতা এবং আসাম উপত্যকার মধ্যে ছুইখানি স্টামার চালাইতে থাকেন; ছয় 
সপ্তাহ অন্তর স্টামার ছাড়িত। তখন হইতে সরকারী স্টামার উঠাইয়া লওয়া হয়। 
ইহাই পূর্ধববঙ্গ ও আসামের স্টীমার পথগুলির স্ত্রপাত। 


বেশী দিন নয়, একশত বৎসর পুর্বেও এ দেশে রেলের কথা কেহ শুনে নাই। 
১৮২৫ খুষ্টাব্দে ইংলগ্ডে প্রথম রেল চলিয়াছিল। ভারতবর্ষে প্রথম রেল খোল! হয় 
১৮৫৩ খৃষ্টাব্দে ১৬ই এপ্রিল অর্থাৎ এখন হইতে ৮৬ বৎসর পৃব্বে। বোম্বাই হইতে 
মাত্র ১৪ মাইল দূর “থানা” স্টেশনে গিয়া এই লাইন শেষ হয়। বর্তমানে ভারতবর্ষে 
প্রায় ৫৮ হাজার মাইল পথ রেলে বাধা পড়িয়াছে। প্রতি বৎসর প্রায় ৫৮ কোটি 
যাত্রী ও ২ হাজার কোটি টন (১ টন-_-২৭॥০ মণ ) মাল রেলে যাতায়াত করে । 


বোশ্বাই-থান! লাইন খোলার চার বংসর পরে (১৮৫৭) “ঈস্টর্ণ, বেঙ্গল রেলওয়ে 
কোম্পানি" কলিকাতা হইতে কুষ্চিয়! পর্যাস্ত ১১১ মাইল রেল পথ খুলিবেন স্থির করেন। 
এই কোম্পানির সহিত সরকারের চুক্তি হয় যে তাহারা কুষ্টিয়াতে পুল বাঁধিয়া ঢাকা 
পধান্ত লাইন লইয়া যাইবেন। তখন পদ্লা কুষ্টিয়ার ধার দিয়া প্রবাহিত ছিল। ১৮৬২ 
ুষ্টাে এই লাইনে প্রথন গাড়ী চলে । তখন কুষ্টিয়াই পূর্ববঙ্গ রেলের শেষ সীমা ছিল। 
ইতিমধ্যে পদ্মা দূরে সরিয়া যায় এবং পুল বাধা অসম্ভব হয়। ১৮৭১ খৃষ্টাব্দে রেল 
গোয়ালন্দ পর্য্যন্ত বিস্তৃত হয় ও সেখান হইতে স্টীমারে করিয়া ঢাকা এবং পূর্ববঙ্গের 
অন্যান্থ স্থানে যাইবার বাবস্থা হয়। 


কুষ্টিয়া লাইনের পরেই কলিকাতা-ক্যানিং লাইন খোলা হয়। ১৮৪৬ খৃষ্টাব্দ 
হইতে আশঙ্কা হইতেছিল ফে ভাগীরথীতে পলি পড়ায় কলিকাতার বন্দর বেশীদিন চলিবে 
না, সেই জন্য কলিকাতা হইতে বন্দর সরাইয়া ক্যানিং শহরে লইয়া যাওয়া স্থিরীকৃত 
হয়। ফলে “কলিকাতা ও সাউথ, ঈস্ট্ণ, রেলওয়ে কোম্পানি” নামে একটি ব্যবসায়ীসঙ্ঘ 

কলিকাতা৷ হইতে ক্যানিং পর্যান্ত লাইন নিদ্ধাণ করেন। ১৮৬২-৬৩ খুষ্টাব্দে এই লাইনের 
কাধ্য শেষ হয়। কিন্তু কার্যকালে লাইনের আয় এত অল্প হয় ষে শেষে এ কোম্পানি 
চুক্তিমত গভর্ণ মেন্টটকে লাইন বিক্রয় করিয়া দেন। পরে অবশ্য কলিকাতা বন্দর 
পরিবর্তনের সঙ্কল্প বদ্লাইয়া যায়। একদিক দিয়া এই লাইনের একটি বৈশিষ্ট্য আছে। 
ভারতবর্ষের মধো ক্যানিং লাইনই প্রথম সরকারী তত্বাবধানে আসে । এখন সেই 
জায়গায় চারটি বড় বড় লাইন সরকারের (511০) তন্বাবধানে চলিতেছে ; যথা__ঈ আই, 
জি আই পি, এন্‌ ডব্লিউ এবং ঈ বি রেলওয়ে । 


ডায়মগুহারবার লাইন ১৮৮৩ খৃষ্টাব্দে খোলা হয়। ইহারও মূলে সেই বন্দর 
স্থানান্তরিত করিবার ইচ্ছ। ছিল। সরকার মনে করিয়াছিলেন সমুদ্রের কাছে কোনও 
শহরে বন্দর স্থাপিত হইলে সকলদিকে সুবিধা হইবে । কিন্ত যে সময়ে এই লাইনে 
গাড়ী চলিল তখন মত পরিবন্তিত হইয়া গিয়াছে । এই লাইনটি যে অঞ্চল দিয়া গিয়াছে 
তাহার চারিদিকে প্রচুর ধান জন্মায়। ধান-চালানীর কাজে এই লাইন যথেষ্ট উপকারে 
আসিতেছে। 


কুষ্টিয়া ক্যানিং ও ডায়মগ্ুহারবার লাইন ছাড়া সরকারী প্রচেষ্টায় নর্দার্ণ, বেঙ্গল 
রেল€য়ে খোলা হয়। ১৮৭৫-৭৭ খুষ্টান্দে বাংলাদেশে ভীষণ দুভিক্ষ হয়। ছুভিক্ষ 
নিবারণকল্পে উত্তরবঙ্গে এই লাইনের স্থষ্টি। ১৮৮৪ খৃষ্টাব্দে লাইন পাত! শেষ হয় ও 
গাড়ী চলিতে সুরু করে। নর্দার্ণ বেঙ্গল রেলে সাড়া হইতে শিলিগুড়ি এবং পার্ববতাপুর 
হইতে একদিকে দিনাজপুর ও অপরদিকে কাউনিয়া পধান্ত প্রথম গাড়ী চলিয়াছিল। 
এই রেল মাঝারি মাপে (৬0৩ 04016০) পাতা হয়। অনেকে জানেন না যে 
চট্টগ্রাম হইতে স্থদূর আমেদাবাদ পধান্ত ১৭৬১ মাইল পথ এই মাপের (11০0৩ 0408০) 
লাইন ধরিয়া যাওয়া যায়। আজকাল ছুইখানি ট্রেন নিয়মিতভাবে ৫১৩৮ 
আমিনগা! হইতে লক্ষ্ৌ ও এলাহাবাদ পধান্ত যাতায়াত করিতেছে । 


১৮৮৪ খৃষ্টাব্দে ঈস্ট্ণ বেঙ্গল রেলওয়ে সরকারের হাতে আসে এবং ১৮৮৫ খৃষ্টাব্দে 
সরকার নারায়ণগঞ্জ হইতে ঢাক! হইয়া ময়মনসিংহ পধ্ন্ত একটি মাঝারি মাপের লাইন 
খুলেন। ১৮৮৭ খৃষ্টানদের ১লা এপ্রিল তারিখে এই লাইনটি, নর্দার্ণ বেঙ্গল রেলওয়ে 
ও অন্থ কয়টি লাইন ঈস্টর্ণ, বেঙ্গল রেলওয়ের সহিত একত্র হইয়া “ঈস্টর্ণ বেঙ্গল 
স্টেট রেলওয়ে” নামে অভিহিত হয়। এন্‌ ডরিউ রেলওয়ে প্রমুখ সরকারী 

তত্বাবধানে পরিচালিত অন্যান্য রেলওয়ে সমূহের নামকরণের সহিত সামঞ্জস্য 
বিধানকল্পে ১৯১৫ খৃষ্টাব্দে “স্টেট্‌” কথাটি উঠাইয়! দেওয়া হয়। 


তারপর বছরের পর বছর কাটিয়াছে, কুচবিহার, ধুব.ড়ী, আমিনগাঁ, সিরাজগঞ্জ 
খুলনা, ফরিদপুর প্রভৃতি বহুদূর ও বুদিক বিস্তৃত জেলা ও পরগণাগুলি একই লৌহবর্ছে 
বাঁধা পড়িয়া পরস্পরের নিকটতর হইয়া উঠিয়াছে । যেখানে সম্ভব সেইখানে নদ-নদীর 
পুল বাধা হইয়াছে অথবা রেলেরই খেয়া-জাহাজের বাবস্থা হইয়াছে। 


যে পদ্মার ভাঙ্গার খেলায় সকলেই সদা সন্ত্রস্ত থাকে, আজ সেই দুরন্ত পদ্মার 
বুকেও লৌহের বন্ধনী পড়িয়াছে। সীড়ার হাড়িং পুল (১৯১৫ খুষ্টাব্দে নিশ্মিত) জগতে 
স্থপতি বিদ্ার এক অতুযজ্জল কীততস্তস্তরূপে দাড়াইয়৷ আছে । 


আজ শিয়ালদহ হইতে গাড়ীতে চড়িয়! লোকে সুদূর দাজ্জিলিং, পুণিয়া (বিহার ), 
কামরূপ ( আসাম ) চলিয়া যাইতেছে । ২৪ পরগণা, খুলনা, ফরিদপুর যশোহর, নদীয়া, 
মুশিদাবাদ, পাবনা, রাজশাহী, বগুড়া, দিনাজপুর, রংপুর, জলপাইগুড়ি দাজ্জিলিং, মালদহ, 
পুণিয়া (বিহার) কুচবিহার, ময়মনসিংহ, ঢাকা, গোয়ালপাড়া, (আসাম) ও দরং (আসাম) 
এই একুশটি বিভিন্ন জেলার ভিতব দিয়া ঈ, বি, রেলওয়ে চলিতেছে । কলিকাতা 
অঞ্চল হইতে বরিশাল, চট্টগ্রাম, নোয়াখালি, ত্রিপুরা এবং আসামের শ্রীহট ও গারো 
পাহাড় যাইতেও ঈ বি রেল পথ ব্যবহার করিতে হয়। 


কিছুদিন পূর্বেও কলিকাতা হইতে মাত্র সান্তাহার পরাস্ত বড় লাইন (1)798৫ 
0406) ছিল। দাজ্জিলিং, আমিনগাঁ, বগুড়া, রংপুর, দিনাজপুর প্রভৃতি স্থানে যাইতে 
এখান হইতে মাঝারি লাইনের (14106 0485) গাড়ীতে বদল করিতে হইত। 
এখন শিলিগুড়ি পধ্যন্ত বড় লাইন গিয়াছে । দাঙ্জিলিং যাইতে এখান হইতে পাহাড়ে 
চড়িবার জন্য দাঁজ্জিলিং হিমালয়ান রেলওয়ের ছোট গাড়ীতে চড়িতে হয়। দিনাজপুর এবং 
রংপুর যাইতেও পার্বতীপুরে গাড়ী বদল করিতে হয়। 


বর্তমানেও ঈ বি রেলের প্রসার কাধ্যের বিরাম নাই। কিছু দিন পৃর্ধেব দিনাজপুর 
হইতে রুহিয়া পধ্যন্ত একটি লাইন খোলা৷ হইয়াছে । সম্প্রতি বারুইপুর'লঙ্গমীকাস্তপুর 
শাখা লাইন, পুণিয়া মুরলীগঞ্জ লাইন, আবছুলপুর-নবাবগঞ্জ, কালুখালি-ভাটিয়াপাড়া 
ও টাঙ্গলা-রঙ্গপাড়া শাখা লাইন "খালা হইয়াছে । 


৬৪ বাংলায় ভ্রমণ 


১৮৬২ খৃষ্টাব্দে ঈ বি রেলওয়ে যখন মান্র ১১১ মাইল পথ খুলিয়াছিলেন তখন 
কে জানিত ৭৫ বছরের মধ্যে সেই প্রতিষ্ঠানটি এত দ্রুত বিস্তারলাঁভ করিবে? আজ 
ঈ বি রেলওয়ে বাংলা, আসাম ও বিহার প্রদেশে কিঞ্িদিধিক ৩,০৭৮ মাইল পথ অতিক্রম 
করিয়াছে । ইহার মধ্ো বড় লাইন (73980 0806) ১,৭১৭ মাইল, মাঝারি লাইন 
(19৮৩ 0808৩) ১৩৪৩ মাইল, আর ছোট লাইন (87০৬ (908০) ৪০ মাইল । 
সর্বসমেত ৪৬১টি স্টেশনের মধা দিয়া এই লৌহবর্ঘ প্রসারিত। গত ১৯৩৭-৩৮ জালে 
এই লাইনে চার কোটীর অধিক আরোহী যাত্তায়াত করিয়াছে। 


এই লাইনে সাধারণতঃ কৃষিজাত জিনিষই চালান গিয়া থাকে যথা £-_পাট, 
ধান, চাউল, দাল, সরিষা চা, তামাক, ফল, সঙ্জী ও তরিতরকারী। রেল- 
কর্তৃপক্ষ অনেক স্থলে এই সব জিনিষ চালানের জন্য অন্লহারে নাশুল ধাধ্য 
ও অন্থান্ত সুবিধ। করিয়া! দিয়াছেন । গুড়, রেশম, গুটিপোকা, মাছ, ডিম, শালকাঠ, 
জ্ালানী-কাঠ, ছুধ, দধি ইত্যাদিও প্রচুর পরিমাণে এই রেলে চালান গিয়া থাকে । 





(ক) কলিকাতা-_শিলিগুড়ি। | 


রাণাঘাট-বনগ্রাম ও রাণাঘাট শান্তিপুর, পোড়াদহ-গোয়ালন্দ-ফরিদপুর 
-ভাটিয়াপাড়া৷ ঘাট, ঈশ্বরদি-সিরাজগপ্তঘাট ও আবদুলপুর 
-চাপাই-নবাবগঞ্জ শাখা 


দমদম জংশন-_কলিকাতা হইতে ৪ মাইল দূর । এই স্থানের চলিত নাম 
ঘুঘুডাঙ্গা। এখানে কলিকাতাবাসী বু ধনী ব্যক্তির উদ্ভান বাটিকা আছে। স্টেশন হইতে 
প্রায় অদ্ধ মাইল দূরে বাগজল! নামক স্থানে একজন পীরের সমাধি আছে। তথায় প্রতি 
বৎসর মাঘ মাসে সপ্তাহব্যাপী একটি মেলা বসে। 


দমদম জংশন তইতে খুলনা শাখা লাইন বাহির হইয়াছে। কলিকাতা! হইতে খুলন! 
পধান্ত সরাসরি গাড়ী যাতারাত করে। / 


বেলঘরিয়া কলিকাতা হইতে ৭ মাইল দূর। স্টেশনের এক মাইল পূ্বর্দিকে 
নিমতা] গ্রাম কবি কষ্ণরামের জন্ম স্কান। সপ্তদশ শতাব্দীর শেষ ভাগে কৃষ্ণরাম দাসের 
জন্ম হয়। তিনি ব্যাপ্রের দেবতা দক্ষিণরায়ের মাহাত্মা স্ুচক « রায় মঙ্গল” কাবা লিখিয়! 
যশন্বী হন। “রায় মঙ্গল” ছাড়া কাব কৃষ্ণরাম “ষষ্ঠ মঙ্গল”, “আশ্বমেধ পর্ব” & 
“কালিকা মঙ্গল* (বিদ্যান্ুন্দর) কাব্য প্রণয়ন করেন। বাঙালী কবিগণের মধো কবি 
কঞ্চরামই বিছ্যাসুন্দরের উপাখ্যানের আদি কবি। কৃষ্ণরামের পর বিখ্যাত শ্যামাসঙ্গীত 
রচয়িতা রামপ্রসাদ সেন, মহাকাব ভারতচন্দ্র রায় গুণাকর € প্রাণারাম চক্রবন্তী নামক 
জনৈক কবি “বিদ্যাসুন্দর” রচনা করেন। কবি কুষ্ণরামের জল্মভিটা আজিও নিমতা 


গ্রামে বর্তমান আছে। 


আগড়পাড়া-__কলিকাতা৷ হইতে ৮8 মাইল দূর। স্টেশনের অতি নিকটে ডাউন 
প্লাটকরমের পার্শ্বে সুপ্রসিদ্ধ তারাপুকুরের পীরের আস্তানা অবস্থিত । - এই ন্আস্তানাটি বন্ধ 
প্রাটীন। আনুমানিক তিন শত বসর পূর্বেব আজমীর হইতে একজন পীর আসিয়া এই 
স্থানে বটবৃক্ষমূলে বসিয়া তপস্তা করেন। তাহার অলৌকিক শক্তির পরিচয় পাইয়া 
স্থানীয় অধিবাসিগণ তাহার প্রতি অন্ধুরক্ত হন। কথ্ধিত আছে, একবার তিনি জনৈক ধনী 
শিষোর বন্ধবর্গের বাবহারের জন্থ ইচ্ছামাত্র বু রৌপানিশ্মিত তৈজসপত্র সট্টি করিয়াছিলেন। 
- পীরের সমাধির উপর একটি একগণুজ বিশিষ্ট মসজিদ নিপ্মিত হইয়াছে । যে বটবৃক্ষতলে 
পীরের আসন ছিল, উহ! শাখা! গশাখা বিস্তার পূর্ধ্বক একটি ছায়াশীতল কুঞ্জ রচন! করিয়া 
আজিও দণ্ডায়মান আছে। পীর সাহেবের মৃত্যু তিথি ১লা৷ মাঘ তারিখ হইাত এখানে 

সপ্তাহব্যাপী একটি বৃহৎ মেলা হয়। এই মেলায় প্রচুর পরিমাণে চাউল বিক্রয় হয়। | 
হিন্দু মুসলমান উভয় সম্প্রদায়ের লোক এই গীরের প্রতি সম্মান প্রদর্শন করিয়া 
থাকেন। 


আগড়পাড়ার নিকটবর্তী কামারহাটি একটি প্রসিদ্ধ স্থান। এই গ্রামে কলিকাতা 
বনুবাজারনিবাসী প্রসিদ্ধ ধনী ৬সাগর দত্ত মহাশয়ের দ্বার! প্রতিষ্ঠিত সুন্দর উদ্ঠান মধো 
অবস্থিত একটি প্রকাণ্ড হাসপ!তাল ও একটি অবৈতনিক উচ্চ ইঃরেজি বিগ্ালয় আছে । 





তারাপুকুরের দরগাহ, 


সোদপুর--কলিকাতা হুইতে ১০ মাইল দূর। স্টেণনের নিকটেই রুগ্ন ও বৃদ্ধ 
গবাদি পশুর চিকিৎসা! ও পালনের জন্ত “ পি'জরাপোল” অবস্থিত। এই 
কলিকাতা পি'জরাপোল সমিতি কর্তৃক প্রতিষ্ঠিত ও পরিচালিত। প্রতিবংসর গোপাষ্টমী 
তিথিতে এখানে একটি বিরাট মেলা হয়। সোদপুরে একটি কাপড়ের কল আছে। 
খাদি প্রতিষ্ঠানের প্রধান কর্মমকেন্্র এখানে অবস্থিত । 


সোদপুর স্টেশন হইতে এক মাইল পশ্চিনে গঙ্গাতীবে পানিঙ্থাটি গ্রান। প্রায় চার 
শত বৎসর পুরে রচিত জয়ানন্দের “ চৈতন্থা মঙ্গল” গ্রন্থে আছে, 
“পানিহাটি সম গ্রাম নাহি গঙ্গাতীরে | 


বড় বড় সমাজ সব পতাকা মন্দিরে ॥” 

পূর্ববঙ্গ রেলপথে বাংলা দেশ ৬৭ 


পানিহাটি বৈষ্ব সম্প্রদায়ের নিকট একটি পবিত্র স্কান। শ্রীচৈতন্যদেবের অন্যতম 
তান্তরঙ্গ পার্ষদ রাঘব পণ্ডিতের শ্রীপাট এই গ্রামে অবস্থিত। এই শ্রীপাটে অতি প্রাটীন 
মাধবী লত্তাকুর্জের মধো রাঘব পণ্ডিতের সমাধি আছে । রাঘব পণ্ডিতের সেবিত মদন. 
মোহন বিগ্রহ এখানে নিতা পূজিত হন। রাঘব মন্দিরে শ্রীচৈতহ্যদেবের নিতা আবিাব 
হয় বলিয়া চৈতন্য চরিতামৃত প্রভৃতি গ্রন্থে বণিত আছে । 





রাঘর পঞ্ডিতের সমাধি, পানিহাটি 


পানিহাটিতে গঙ্গাতীরে প্রায় সাত শত বৎসরের পুরাতন বলিয়। কথিত একটি 
প্রাচীন বটবৃক্ষ আছে। শ্রীচৈতন্যাদেব ও নিত্যানন্দ পানিহাটিতে আসিয়। এই বটবৃক্ষ মূলে 
উপবেশন করিয়াছিলেন । : বটবুক্ষতলস্থ বেদার একটি প্রস্তরফলকে এই কথা লিখিত 
আছে। বটবৃক্ষের পারছে একটি অতি প্রাচীন ঘাটের ভগ্াবশেষ দৃষ্ট হয়। এই ঘাটে 
একটি প্রস্তরফলকে লিখিত আছে যে ইহা হিন্দু আমলে নিশ্মিত এবং ১৫১৪ খৃষ্টাব্দে 
পুরী হইতে প্রত্যাগমন কালে শ্রীচৈতন্যদেব এই ঘাটে নৌকা হইতে অবতরণ করিয়া- 
ছিলেন। এখনও প্রতি বৎসর চৈতন্যদেবের আগমন স্মরণ উপলক্ষে কান্তিক মাসের কৃষ্ণা 
ছাদশী তিথির পরবন্তী রবিবারে এখানে মহোৎসব ও মেলা হয়। সপ্তগ্রামের রাজপুত্র 
রঘুনাথ দাস গোস্বামী পানিহাটির বটবৃক্ষমূলে নিত্যানন্দের সহিত মিলিত হইয়াছিলেন 
এবং এই স্থানেই তিনি গণসহ নিত্যানন্দকে চি'ড়া-দধি ভোজন করাইয়াছিলেন। এই 

তোন্রনোৎসব “দণ্ড মহোৎসব” নামে পরিচিত। আজিও জোষ্টমাসের শুক্লা য়োদশী 
তিথিতে দেশ বিদেশ হইতে বৈফবগণ এই বটবৃক্ষমূলে সম্মিলিত হইয়! এই মহোৎসবের 
অনুষ্ঠান করেন। বটবুক্ষের নিকটে একটি ক্ষুদ্র গৃহে শ্রীচৈতন্যদেবের  চরণচিহ রক্ষিত 
আছে। 

পানিহাটিতে রাঘব পণ্ডিতের গুহে বহুদিন অবস্থান করিয়া নিত্যানন্দ গঙ্গাতীরবন্তী 
গ্রাম সমূহে প্রেম ধর্মপ্রচার করিয়াছিলেন । 





প্রাচীন বটবৃক্ষ, পানিহাটি 


, পানিহাটি গ্রামের 'মধো একটি ছায়া শীতল বট বৃক্ষের মূলে বুন্দাধনের চৌষট্র 
মহাস্তের সমাজের অনুকরণে নিশ্মিত একটি স্মৃতি সমাধি মন্দির আছেন ; উহাতে রামকৃষ্ণ 
পরমহংসদেব প্রভৃতি মহাপুরুষ ও ভক্তগণের ম্মৃতিমঞ্চ ও প্রাস্তর ফলক আছে । 


পানিহাটির শ্রীগৌরাঙ্গ গ্রগ্থ মন্দিরে. বু, বৈষব ভক্তের স্মৃতিচিহু সযাত্কে রক্ষিত 
আছে। 

কলিকাতার- মহানিববাণ মঠের প্রতিষ্ঠাতা প্রসিদ্ধ অবধৃত জ্ঞানানন্দ স্বামী পানি- 
হাটিতে জন্মগ্রহণ করিয়াছিলেন। তীহার জন্মভিটার উপর নিশ্মিত « কৈবলা,মঠ” 
পানিহাটির অন্যতম দ্রষ্টবা । তা 


পূর্ববঙ্গ রেলপথে বাংলা দেশ ৬৯ 


গানিহাটির প্রাচীন ঘাটের ও রাঘব ভবনের দুইখানি ইষ্টক আমেরিকার ফ্লোরিডা 
শহরে উইন্টার পার্কে “ $/81 9 [8/০” নামক প্রতিষ্ঠানে আমেরিকাবাসিগণ কর্তৃক 
সযত্ধে রক্ষিত হইয়াছে'। 


খড়দ্রহ-__কলিকাতা হইতে ১২ মাইল দুর। ইহাও বৈষণবদিগের একটি প্রসিদ্ধ 
তীর্থ । শ্রীচৈতন্যদেবের উপদেশে নিত্যানন্দ সন্ন্যাস আশ্রম ছাড়িয়া গাহস্থাধম্ম অবলম্বন 
করেন এবং নবদ্বীপের নিকটস্থ শালিগ্রামের পণ্ডিত সুধ্যদাস সরখেলের বন্থুধা ও জাহবী 
নায়ী ছুই কন্ঠাকে বিবাহ করেন। কথিত আছে সন্ত্রীক নিত্যানন্দ খড়দহে আসিয়া 
তত্রতা ভূঙ্বামীর নিকট বাসস্থানের জন্য একখণ্ু ভূমি প্রার্থন৷ করায় তিনি |বদ্রুপচ্ছলে 
গঙ্গায় একটি খড় ফেলিয়! বলিলেন যে উহাই তাহার বাসস্থান। নিত্যানন্দের গুভাবে 





প্রাচীন ঘাট, প|ানহাটি 


সেই প্রবল দহের মধো একটি চর উত্থিত হইল এবং তিনি সেই স্থানে গৃহ নিম্মাণ করিয়া 
বাস করিতে লাগিলেন। এই জন্য স্থানের নাম হইল খড়দহ। নিত্যানন্দের পুত্র 
বীরভদ্র গোস্বামী খড়দহে শ্যামসুন্দর বিগ্রহের প্রতিষ্ঠা করেন। এই বিগ্রহ সম্বন্ধে একটি 
সুন্দর গবাদ আছে । গঙ্গার পশ্চিমতীরবর্তী বল্পভপুর গ্রামে রুদ্র ব্রক্মচারী নামক একজন 
ভক্ত বাস করিতেন। তিনি একদিন স্বপ্নে দেখিলেন 'স্রীক্ণ যেন ঠাহাকে গড়ের 
বাদশাহের প্রাসাদ হইতে একখানি প্রস্তর আনিয়া উহা! হইতে বিগ্রহ নিগ্মাণের আদেশ 

দিতেছেন। রুদ্র গৌড়ে উপস্থিত হইয়! ব্বপ্ নির্দিষ্ট পাথর খানি বাদশাহের নিকট প্রাথনা 
করেন! বাদশাহ প্রথমে উহ! দিতে সম্মত হন নাই । কিন্ত হঠাৎ পাথর খানি হইতে ঘর্ধব 
নির্গত হইতে থাকে । বাদশাহের জনৈক হিন্দু মন্ত্রী বাদশাহকে বুঝাইয়া দেন যে ইহা! বিশেষ 
আশুভ লক্ষণ । সুতরাং অবশেষে পাথরখানি রুদ্রকে দান কর! হয়। পাথরখানি এত 
ভারী যে নৌকায় তুলিবার সময় উহা! জলে পড়িয়! যায়, কিন্তু দৈব গরভাবে উহা গঙ্গার 
স্রোতে আনীত হইয়া বল্লভপুরের বাটে লাগে । এই পাথর খানি হইতে রুদ্র শ্যামুন্দর, 





হ্ঠামনুন্দরের রাসমঞ্চ, খড়দহ 


রাধাবল্পভ ও নন্দদুলাল ন।মক তিনটি স্থুন্দর বিগ্রহ তৈয়ারী করাইয়াছিলেন। এই বিগ্রহ 
তিনটির মধ্যে শ্যামনুন্দর বিগ্রহের উপর বীর্ভদ্র গোস্বামীর বিশেষ আকর্ষণ ছিল। 
প্রথমে রুত্র তাহাকে এই বিগ্রহটি দান করিতে সম্মত হন নাই। অতঃপর এ্রকদিন রুদ্র 
স্বীয় ভবনে পিতৃশ্রাদ্ধ করিতেছেন এমন সময়ে ভীষণ মেঘ হইয়া শ্রাদ্ধ পণ্ড করিবার 
উপক্রম হইল। নিমন্ত্রিত হইয়া! বীরভদ্রও সেখানে উপস্থিত ছিলেন। রুদ্রের বিপদ 
দেখিয়া তিনি স্বীয় অলৌকিক শক্তি প্রভাবে প্রবল বারি বর্ষণ হইতে শ্রাদ্ধমগ্ুপ রক্ষা 

স্স্প্ 


করিলেন। ইহাতে গ্রীত হইয়! রুদ্র বীরভদ্রকে শ্যামসুন্দর বিগ্রহ দান করিলেন। 
 খড়দহের শ্যামনুন্দর মন্দির ও গঙ্গাতীরবর্তী রাসমঞ্চ এখানকার প্রধান ত্রষ্টব্যা। রাসযাত্রা, 
দোল পুমা ও মাঘী পুণিম! উপলক্ষে খড়দহে বিশেষ সমারোহ ও মেল! হয়। 


| খড়দহের গঞ্গাতীরে পুরাতন বাংলা! রীতিতে নিশ্মিত চবিবশটি শিবমন্দির আছে। 
: খড়দহ নিবাসী ধর্মপ্রাণ জমিদার ৬প্রাণকৃষ্ণ বিশ্বাস এই মন্দিরগুলির প্রতিষ্ঠাতা । কথিত 
আছে, বনু অর্থ বায়ে বিশ্বাস মহাশয় স্বীয় ভবনে লক্ষ শালগ্রাম শিল! সংগ্রহ করিয়া- 
ছিলেন। রামতোষণ বিগ্ারত্ব নামক জনৈক পণ্ডিতের সহায়তায় বিশ্বাস মহাশয় 
“ প্রাণতোধিণী মহাতন্ত্র” নামে একখানি তন্ত্-সংগ্রহ গ্রন্থ প্রকাশ করেন। 


রুডরব্রক্ষচারী কর্তৃক নিশ্মিত নন্দছুলাল বিগ্রহ খড়দহ হইতে পাঁচ মাইল দূরে অবস্থিত 
সাইবন। নামক গ্রামে প্রতিষ্ঠিত আছেন। মাদী পুণিমার সময় সাইবনায় একটি 
বৃহৎ মেল! হয় ও সেই সময় খড়দহ হইতে এই স্থান পর্যাস্ত মোটরবাস যাতায়াত করে। 
মাঘী পুপিমার দিন গঙ্গার পশ্চিম পারস্থ বল্লভপুরের রাধাবল্লভ, খড়দহের শ্যামনুন্দর ও 
সাইবনার নন্দছুলাল এই তিন বিগ্রহ দর্শন করা মহিলাগণের নিকট বিশেষ পুণোর কাধ্য 
বলিয়া বিবেচিত হয়। 


টিটাগড়-_ কলিকাতা হইতে ১১ মাইল দূর। বু পাটকল ও কাগজের কলের 
জনা এই স্থান বিখ্যাত। 


স্টেশন হইতে প্রায় দেড় মাইল পশ্চিমে গঙ্গাতীরে বিশালাক্ষীর মন্দির অবস্থিত। 
মন্দিরটি আধুনিক হইলেও এই দেবী অতি পুরাতন । দেবী ত্রিনেত্রা, পীতবর্ণা ও 
চতুভূজা। মন্দিরের নিকটেই গঙ্গাগর্ভে “বিশালক্ষীর দহ” নামে একটি অতি গভীর 
দহ আছে। স্থানীয় জনসাধারণের বিশ্বাস দেবীর পুজা না দিয়া নৌকা ছাড়িলে দেবী 
এই দহ মধ নৌকা! ডুবাইয়া দেন। বৈশাখমাসে দেবীকে গঙ্গাজলে স্নান করাইবার 
জনা এখানে বু নরনারীর সমাগম হয় । 


টিটাগড়ে রাণী রাসমণির কন্যা তারা ঠাকুরাণী কতৃক প্রতিষ্ঠিত ঘাট, চাঁদনী, দ্বাদশ 
শিবমন্দির ও ন্নপূর্ণার মন্দির আছে । এখানে মনাষ্টনী ও অন্নপূর্ণা পুজার সময় বিশেষ 
সমারোহ হয়। 


ঈম্ট ইপ্ডিয়া কোম্পানির আমলে টিটাগড়ে একটি ডক্‌ এবং প্রায় তিন শত বিঘা 
জমি লইয়া একটি উদ্যান ছিল। বর্তমানে উহাদের কোন চিহ্ন নাই । 


বারাকপুর-_কলিকাতা৷ হইতে ১৪ মাইল দূর। ইহা ২৪ পরগণা জেলার 
একটি নহকুম। |  দমদমের ষেন! নিবাস উঠিয়া যাওয়ায় ইহা এখন কলিকাতার নিকটবর্তী 
একমান্ন সেনা নিবাস। এই সেন! নিবাস ১৭৭২ খৃষ্টাব্দে স্থাপিত হইয়াছিল। ১৮২৪ 
ও ১৮৫৭ খৃষ্টাব্দে এখানকার দেশীয় সিপাহীরা বিদ্রোহী হইয়াছিল। ১৮২৪ খৃষ্টাব্দে 
্রহ্মযুদ্ধের সময় একদল ভারতীয় সিপাহীকে স্থলপথে টট্টগ্রাম ও আরাকানের দিকে 

প্রেরণ কর! হয়। এই সময়ে গুজব রটে যে ব্রন্ষযুন্ধে যোগদানের জন্য নিপাহীগণকে 
জাহাজে করিয়৷ কালাপানি (বঙ্গোপসাগর) পার করা হইবে। সিপাহীগণের মবো 
্রাহ্মাণ ও উচ্চবর্ণের বনু হিন্দু ছিল। এই সংবাদ বারাকপুরে রাষ্ট্র হইবামাত্র তথাকার : 
সিপাহীরা সমুদ্র পার হইলে জাতি যাইবে, এই আশঙ্কায় বিচলিত হইয়া উঠে এবং 
৩০এ অক্টোবর রাত্রে প্রকাশ্য ভাবে বিদ্রোহ ঘোষণা করে। বন্দুক ও কামানের গুলিতে 
ইহাদের মধো অনেকে প্রাণত্যাগ করে এবং বিড্রোহের নায়কগণকে ফাসি দেওয়া হয়। 
এই বিদ্রোহ ১৮৫৭ খুষ্টান্দের সিপাহী বিদ্রোহের নায় ভারতব্যাপী অশান্তির হি 
করে নাই। ১৮৫৭ খুষ্টা্ের বিখ্যাত সিপাহী বিদ্রোহও সর্বব প্রথম বারাকপুরে 
আত্মপ্রকাশ করে। সেই সময়ে এখানে চারিটি ভারতীয় রেজিমেন্ট বা সেনারাহিনী ছিল। 
একদিন বারুদখানার একজন নিয় জাতীয় খালাসী জনৈক উচ্চবর্ণের সিপাহীর লোটা 
হইতে জল পান করিতে চাহিলে সে আপত্তি করিয়! বলে যে, নীচ জাতির সংস্পর্শে 
, তাহার লোট। অপবিত্র হইয়া ঘাইবে। ইহাতে খালাসীটি তাহাকে বলে যে কলিকাতার 
কেন্লায় যে নূতন রকমের টোটা প্রস্তুত হইতেছে তাহাতে গরু ও শৃকরের চর্কর্ব মিশ্রিত 
আছে । উহা প্রত্যেক সিপাহীকে দাত দিয়া কাটিয়া বন্দুকে পুরিতে হইবে, সুতরা' 
সিপাহীদের জাতির গুমোর আর বেশীদিন থাকিবে না। এই সংবাদ সিপাহী মহলে 
প্রকাশ পাইলে তাহাদের মধো দারুণ অপন্তোধ ও চাঞ্চলা দেখা দেয়। ইংরেজ সেনাপতি 
বু যুক্তি তর্কের দ্বারাও তাহাদের বিশ্বাস টলাইতে পারেন নাই। মঙ্গল পাণ্ডে 
নামক একজন সিপাহী অন্তান্য সিপাহীগণকে জীবনপণ করিয়া জাতি ও ধন্ম রক্ষার জনা 
উত্তেজিত করিতে থাকে । সশস্ত্র মঙ্গল পাণ্ডেকে দমন করিতে গিয়। জনৈক সেনানায়ক 
ও একজন সাজ্জেন্ট মেজর উভয়েই তাহার হস্তে নিহত হন। অবশেষে বহু সশশ্ধ 
সৈনিকের সহায়তায় মঙ্গল পাণ্ডে ধৃত হইলে সামরিক আদালতের বিচারে তাহার প্রাণদণ্ড 
হয়। বারাকপুর হইতে বিজ্রোহ ভারতের নানাস্থানে ছড়ায়! পড়ে এবং তাহার ফলে 
দারুণ অশান্তির উদ্ভব হয়। এই বিদ্রোহ দমন করিতে ভারত সরকারকে যথেষ্ট কষ্ট 
পাইতে হইয়াছিল । 


বারাকপুরের প্রাচীন নাম চাণক। অনেকে মনে করেন যে কলিকাতার প্রতিষ্ঠাতা 
জব, চার্ণকের নান হইতে বারাকপুরের নাম চাপক হইয়াছে । কিন্তু এই ধারণা অমূলক । 
কারণ ১৬৬০ খুষ্টাবে অস্থিত ক্রকের মানচিত্রে কীকিনাড়া ও বরাহনগরের মধো চাণক 
নামক ক্ষুদ্র গ্রামের উল্লেখ আছে । চানকে ভাগিরথীতীরে একটি প্রকাণ্ড উদ্ান ও তাহার 
ভিতরে ভারতবর্ষের বড়লাটদিগের একটি প্রাসাদ আছে। ১৮০১ খুষ্টাব্দের পুবব পরাস্ত এই 
প্রাসাদে ইংরেজ ঈস্ট ইণ্ডিয়।৷ কোম্পানির প্রধান সেনানায়ক বাস করিতেন। কিন্তু উক্ত 
বৎসরে গভরর্ণর-জেন্ারল লর্ড, ওয়েলেস্লি প্রধান সেনানায়ক হওয়া! অবধি ইহা! গভর্ণর- 
জেনারল্গণের বাসস্থান হইয়াছে । কলিকাতার কম্মকঠোর শ্রমের পর নিকটস্থ পল্লীতে 
বিশ্রামের উপযোগী স্থান খু'জিবার সময় লর্ড ওয়েলেস্লি এই উদ্ভানটিই পছন্দ করেন, 
ইন্কার সহিত সত্যাকার ইংরেজী পার্কের যথেষ্ট সাদৃশ্য আছে । ১৯১২ খৃষ্টাব্দ পর্য্যন্ত 
গভরর9ণর-জেনারলের! বিশ্রীম করিতে বারাকপুরে যাইতেন। সিপাহী বিছ্রোহের সময়ে? 
গভর্ণর-জেনারল্‌ লর্ড ক্যানিংএর পত্থী বারাকপুর : প্রাসাদ অত্যান্ত ভালবাসিতেন বলিয় 
দাজ্জিলিং হইতে ফিরিবার পথে তীহার মৃত্যু হইলে বারাকপুর উদ্যানে তীহার মৃতদেহ 

সমাহিত করা হইয়াছিল । গঙ্গাতীরে তাহার উচ্চ সমাধি-মান্দর বুদূর হইতে দেখিতে 
পাওয়া যায়। লেডি ক্যানিংএর নাম হইতে বাঙালীর ন্ুপ্রসিদ্ধ মিষ্টান্ন লেডিকেনীর 
নাম হইয়াছে । এখনও ভারতবধের গভর্ণর-জেনারল্‌, কলিকাতায় আসিলে বারাকপুর 
প্রাসাদে কয়েকদিন কাটাইয়া থাকেন। বারাকপুরের অন্তর্গত মণিরামপুর পল্লীতে 
প্রসিদ্ধ জননায়ক বাগ্মী-প্রবর ন্বগীয় স্তুবেন্দ্রনাথ বন্দ্যোপাধ্যায় মহাশয়ের বাসভূমি এবং 
এই স্থানেই তাহাব মৃত্যু হইয়াছিল । এখানে একটি ঘোড়দৌড়ের ময়দান আছে। 





ঘোড়দৌড়ের মাঠ, বারাফপুর 


পল্তা-_কলিকাতা হঈতে ১৫২ মাইল। স্টেশনের নিকটে ভাগীরথীকুলে 
কলিকাতার জন্য বিশুদ্ধ পানীয় জল সরবরাহের বিরাট কারখানা এখানে অবস্থিত । 
ইহা একটি বিশেষ ডষ্টবা | 


ইছাঁপুর- কলিকাতা হইতে ১৭ মাইল দুূর। এখানে অর্ডন্যান্স্‌ ফ্যাক্টরী বা 
সরকারী অস্ত্র শস্্ প্রস্তরতের কারখানা অবস্থিত। প্রথমে ওলন্দাজগণ এই কারখান। 
বাটার মালিক ছিলেন। ১৯০৫ খুষ্টান্দে এখানে ইংরেজ সরকারের কারখানা স্থাপিত হয় 
এবং ১৯০৬ খষ্টাব্দে এখানে সর্বপ্রথম রাইফেল প্রস্তত হয়। সম্প্রতি স্টেশনের নিকটে 
শিখদিগের একটি গুরুদ্বার নিশ্মিত হইয়াছে। 


ইছাপুর স্টেশন হইতে দেড় মাইল দক্ষিণ পশ্চিমে গঙ্গাতীরবন্তী নবাবগঞ্জ গ্রামে 
রাসের সময় পক্ষকালস্থায়ী একটি বৃহৎ মেলা হয়। 


স্টামনগর-_কলিকাত! হইতে ১৯ মাইল দূর । স্টেশনের অতি নিকটে 
মূলাযোডের প্রসিদ্ধ কালীবাড়ী ও দ্বাদশ শিব মন্দির অবস্থিত। কলিকাতা! পাথুরিয়া- 
ঘাটার গোপীমোহন ঠাকুর কর্তৃক এই কালীবাড়ী প্রতিষ্ঠিত হয়। কথিত আছে, গোপী- 
মোহনের সাত বংসর বযস্কা কন্ঠা। ব্রন্মাময়ীর মৃত্যু হইলে তাহার শব গঙ্গার ভ্রোতে 
ভামিতে ভাসিতে মূলাফোড়ের ঘাটে গিয়৷ লাগে। সেই. রাত্রেই .গোগীমোহন স্বপ্নে 

দেখেন যে কালী যেন ঠাহাকে মূলাযোড়ে মন্দির নিশ্্াণ ও ব্রহ্মময়ী নামে মৃত্ঠি প্রাতিষ্ঠা 
করিতে আদেশ করিতেছেন । একটি সুন্দর উগ্ভান মধ্যে ব্রহ্মময়ীর মন্দির অবস্থিত। 
এখানে আনন্দশঙ্কর, গোগীশঙ্কর ও হরশঙ্কর নামে তিনটি বৃহৎ শিবলিঙ্গ আছে। 
ব্রহ্মাময়ীর মন্দিরের পিছনদিকে একটি স্বতন্ত্র মন্দিরে গোগীনাথ জীউ নামক পাযাণ নিশ্মিত 
সুন্দর শ্রীকৃষ বিগ্রহ অবস্থিত। কালীবাড়ীতে প্রতি মাসের অমাবস্া, রাটন্তী 
চতুর্দশী এবং কালীপুজার সময় বিশেষ সমারোহ হয় এবং সমগ্র পৌষ মাস ধরিয়া এখানে 
একটি মেল! বসে। 


মূলাযোড়ে একটি সংস্কৃত কলেজ, অতিথিশালা ও দাতবা চিকিৎসালয় আছে। এই 
গুলিও গোগীনোহন ঠাকুরের দ্বারা প্রতিষ্টিত। 


সুপ্রসিদ্ধ “অন্নদামঙ্গল” প্রণেতা মহাকবি ভারতচন্দ্র রায় গুণাকর মহারাজ কৃষ্ণচন্দ্রে 
নিকট হইতে ব্রন্ষোত্তর প্রাপ্ত হইয়। মূলাযোড়ে বাসভবন নিম্মাণ করিয়াছিলেন। 
তাহার শেষ জীবন এই স্থানেই অতিবাহিত হয়। 


মূলাযোড়ের নিকটবর্তী কাউগাছি গ্রামে একটি প্রাচীন গড়ের ধ্বংসাবশেষ দৃষ্ট হয়। 
কথিত আছে, পশ্চিম বঙ্গে মহারাস্তরীয় বর্গার উপদ্রবের সময় বদ্ধমানের তৎকালীন নাবালক 
মহারাজ কীত্তিচন্দের জননী এই স্থানে একটি গড় পরিবেষ্টিত প্রাসাদ নিম্মাণ করাইয়! 
ছিলেন এবং বিপদের সময় এখানে আসিয়! বাস করিতেন। আবার কাহারও মতে 
ইহা একটি পুরাতন নীলকুঠির ধ্বংসাবশেষ । 


শ্যামনগরের নিকটবর্তী রহুতা গ্রাম পরলোকগত সুসাহিত্যিক রঙ্গলাল মুখোপাধ্যায় 
ও ব্রেলোকানাথ মুখোপাধ্যায়ের জন্বস্থান। রঙ্গলাল প্রসিদ্ধ “বিশ্বকোষ” অভিধানের 
প্রবন্তক ও প্রথম সম্পাদক | , পরে কলিকাতার প্রাচাবিগ্ামহার্ণৰ নগেন্দ্র নাথ বসু 
মহাশয় বিশ্বকোষের সম্পাদনার ভার লইয়া এই বিরাট কোষ গ্রন্থ সম্পূর্ণ করেন। 
ব্রেলোকানাথের কয়েকখানি উপন্যাস বাঙ্গালী পাঠক সমাজে সমাদর লাভ করিয়াছিল । 


কীকিনাড়া-_কলিকাতা হইতে ২২ মাইল দূর। এখানে অনেক গুলি কল 
হইয়াছে বলিয়া স্টেশনের নাম কীকিনাড়া, কিন্ত ভাটপাঁড়াই এ অঞ্চলের প্রসিদ্ধ স্থান। 
ভাটপাড়া বা ভট্টপল্লী অতি পুরাতন গ্রাম । এখানে ছুই শত বসরেরও অধিক পুরাতন 
অন্ন ২৭টি মন্দির দৃষ্ট হয়। ভাটপাড়া বাংল! দেশে সংস্কৃত চর্চার একটি প্রধান কেন্দ্র। 
ইহা! নান! শান্ত্র-অধ্যাপক বহু পণ্ডিতের জন্বস্থান। ইহাদের মধ্য নিমাই তর্কপণনন, 
হলধর তর্কচূড়ামণি, তারাচরণ তর্করত্ব, রাখালদাস ন্যায়রত্, যছুরাম সাব্বভৌম, শিরচন্দ্ 
সাববভৌম, প্রভৃতির নাম উল্লেখযোগা । ভাটপাড়ার পণ্ডিত মণ্ডলীর শাস্ত্রীয় মতামত 
সমগ্র বঙ্গে সম্মানিত | 


_স্ভাটপাড়ার নিকটে জগন্দলে দুইটি শু্প্রায় পরিখা দৃষ্ট হয়। এতিহাসিকগণ 
বলেন যে মোগল বাহিনীর অগ্রগতি রোধ করিবার জন্য যশোহর রাজ প্রতাপাদিত্য এখানে 
একটি ছর্গ নিম্মাণ করিয়াছিলেন । বর্তমানে জগন্দলে ও নিকটবন্তী আটপুরে এবং খাস 
ভাটপাড়ায় অনেক গুলি পাটকল হইয়াছে। 


পূর্ববঙ্গ রেলপথে বাংল! দেশ ৭৫ 


ভাটপাড়া হইতে ছুই মাইল পুবেৰ মাদরাল গ্রামে জয়চণ্ডী দেবীর একটি প্রাচীন 
মন্দির আছে। এখানে সপ্তম দোল উপলক্ষে মেলা ও বহু জন সমাগম হয়। জয়চণ্তীর 
মৃত্তি এক খানি প্রস্তর হইতে খোদাই করিয়া নিশ্মিত। 


নৈহাটি জংশন-_কলিকাতা হইতে ২৪ মাইল দূর। ভাটপাড়ার ন্যায় 
নৈহাটিতেও অনেকগুলি কল হইয়াছে এবং জনসংখ্যা! বহুপরিমাণে বাড়িয়া গিয়াছে। 
প্রসিদ্ধ প্রত্ুতাত্বিক ও এতিহাসিক পরলোকগত মহানহোপাধ্ায় হরপ্রসাদ শান্্রী মহাশয় 
এই গ্রামের অধিবাসী ছিলেন । ভাটপাড়ার শ্যায় নৈহাটিও অনেক সংক্কতজ্ঞ পঞ্ডিতের 
জন্বস্থান। নৈহাটি স্টেশনের ঠিক পূর্ববদিকবন্তী কীঠালপাড়া পল্লী সাহিত্য-সম্রাট 





বন্ধিন ভবন, ক।ঠ।লপাড়া 


বঞ্কিমচন্দ্রের জন্মস্থান । এই স্থানকে বাংলার সাহিত্যিক-তীর্থ বলিলেও অত্যুন্তি হয় না। 
বঙ্কিমচন্দ্রের পৈতৃক নিবাসের অধিকাংশ জমি রেলওয়ে ইয়ারের অন্তত হইয়াছে, কিন্তু 
তাহার বৈঠকখানা ও পৈতৃক দেবালয়গুলি অভগ্ন আছে। যে কক্ষটিতে বসিয়৷ বঞ্ষিমচন্্ 
্রস্থাদি রচনা করিতেন তাহা এখনও আছে । বঙ্িমচন্দ্রের কুলদেবতা৷ ৬বিজয় রাধাবল্লভ 
জীউর রথযাত্রা উপলক্ষে কাঠালপাড়ায় বিশেষ সমারোহ হয়। বঞ্ষিম ভবনের অন্দরে 
একটি পুক্ধরিণী আছে । অনেকে বলেন যে “চন্দ্রশেখর” উপন্ঠাষে বণিত ভীমা পুষ্করিণীর 
বর্ণনা এই পুকুরটি হইতেই গৃহীত  বঞ্কিমচন্দ্রের পুণাস্মতি রক্ষা কল্পে প্রতিবৎসর 
কাঠালপাড়ায় সাহিতাসেবীদিগের একটি সম্মেলন হইয়া থাকে; উহা “বস্কিন সাহিত্য 
সম্মেলন” নামে পরিচিত । 


৭৬ বাংলায় ভ্রমণ 





নৈহাটির উত্তরে অবস্থিত গৌরিফা! গ্রাম প্রসিদ্ধ সগা্সংস্কারক, বাগ্ধী, ভগবৎ- 
প্রেমিক ও সাহিত্যসেবী ন্বর্গীয় কেশধচন্দ্র সেনের জন্মস্থান! কেশবচন্দ্র একজন 
অসাধারণ মনীষ! সম্পন্ন মহাপুরুষ ছিলেন। তিনি ব্রাহ্ম সমাজে “নব বিধান" মতের 
প্রবর্তক । বাংলার নব জাগরণের অন্যতম অগ্রদূত, হিসাবে তাহার নাম চিরদিনই 
স্বর্ণাক্ষরে লিখিত থাকিবে । 


নৈহ্াাটি একটি জংশন স্টেশন। ব্যাণ্ডেল জংশন হইতে পৃ্ভাবত রেলপথের 
একটি ছোট শাখ৷ হুগলীর নিকট “জুবিলী ব্রিজ” নামক ঝুলানো .সেতুর উপর দিয়! 
গঙ্গা পার হইয়া এই স্থানে আসিয়া মিলিত হইয়াছে 


হালিশহর কলিকাতা হইতে ২৬ মাইল দূর। মুকুন্দরাম চক্রবর্তী কবিকম্কণ 
প্রীত চণ্তীকাবো হালিশহরের নামোল্লেখ আছে । এই স্থান কমারহটু পরগনার আন্তগত 
এবং প্রাচীন কলে ইহা কুমারহট্র নামে পরিচিত ছিল। শ্ত্রীচৈতন্াদেবের দীক্ষাঞ্ডরু 
ঈশ্বরপুরী হালিশহর বা কুমারহট্রের অধিবাসী ছিলেন। যে স্থানে তাহার বাসভবন ছিল, 
বর্তমানে উহা “ চৈতন্ত ডোবা” নামে পরিচিত, এখানে একটি অতি পুরাতন্‌ পুষ্ধরিণী ও 
তাহার চতুদ্দিকে গৃহাদির ভগ্াবশেষ দৃষ্ট হয়। সম্প্রতি ঈশ্বরপুরীর জম্মভিটায় ব্রোঞ্জ 
নিশ্মিত গৌর নিতাই মুস্তি প্রতিষ্ঠা করা হইয়াছে এবং একটি মঠের নিম্মাণ কার্ধা আরস্ত 
হইয়া সম্ভবতঃ অর্থাভাবে অসম্পূর্ণ অবস্থায় পড়িয়া আছে। গ্রীচৈতন্যাদেব গুরুর 
জন্মাভিটা দর্শন করিবার জন্য কুমারহটে আগমন করিয়াছিলেন এবং গুরুর প্রতি শ্রদ্ধার 
নিদর্শন স্বরূপ এই স্থানের ধুলিমুষ্টি উত্তরীয়ের অঞ্চলে বাঁধিয়৷ লইয়াছিলেন। ঈশ্বর 
পুরীর অপূর্বব পাণ্ডিতা ও ভগবস্তক্তি অতি উজ্জল অক্ষরে বৈষ্ণব সাহিতো লিপিবদ্ধ 
হইয়াছে। শ্রীচৈতন্াদেবের অন্যতম অন্তরঙ্গ ভক্ত শ্রীবাস পঞ্ডিত কুমারহট্রে একটি বাটা 
নির্মাণ করিয়া মধ মধ্যে তথায় বাস করিতেন। নবদ্ধীপে ইহারই বাটীতে শ্রীচৈতন্ত- 
দেবের কীর্তন মহোৎসব হইত । 


কুমারহট্রের বাসুদেব ঘোষ চৈতন্যাদেব বিষয়ক পদাবলী রচনা করিয়া প্রসিদ্ধি লাভ 
করেন। ইনি এবং ইহার ছুই ভ্রাতা মাধব ও গোবিন্দানন্দ চৈতন্যাদেবের ভক্ত অন্ুচর এবং 
বিখ্যাত কীর্তবনিয়া ছিলেন । শেষ বয়সে ইহারা নবদ্বীপবাসী হন । 


অষ্টাদশ শতাব্দীতে হালিশহরে বিখ্যাত সঙ্গীত রচয়িত। শান্ত সাধক রামপ্রসাদ মেন 
জন্ম গ্রহণ করেন। জীবিকা! নির্ববাহের জন্য রামপ্রসাদ কলিকা'তার জনৈক ধনী বাক্তির 
সেরেস্থায় যুনুরির কার্য গ্রহণ করেন। কিন্তু তাহার মন সর্বদাই কালী বিষয়ক চিন্তায় 
এতদূর মগ্ন থাকিত, যে অনেক সময়ে অন্তামনস্ক হইয়া তিনি হিসাবের খাতার উপর 
স্বরচিত শ্যামা বিষয়ক সঙ্গীত লিখিয়া ফেলিতেন। এইরূপ একটি সঙ্গীতের কয়েকটি 
কলি একদিন তাহার মনিবের দৃষ্টিগোচর হওয়ায় তিনি বুঝিতে পারিলেন যে রামপ্রসাদ 
অতি উচ্চ স্তরের ভাবুক ও স্বভাব-কবি। গুণগ্রাহী মনিব রামপ্রসাদকে মুহুরির কাধা 
হইতে অব্যাহতি দিয়া তাহার মাসিক বৃত্তির বাবস্থা করিয়া দিলেন। অর্থ চিন্তা হইতে 
নিষ্কৃতি পাইয়া রামপ্রসাদ শ্যামা সাধনায় আত্মনিয়োগ করেন এবং কথিত আছে যে তিনি 


পৃব্ববঙ্গ রেলপথে বাংলা দেশ ৭৭ 


তাহাতে সিদ্ধিলাভও. করেন। হালিশহরে তাহার পঞ্চবটা ও সাধন বেদী আজিও বর্তমান 
আছে। সম্প্রতি রামপ্রসাদের স্মৃতির্ষা কল্পে এখানে একটি স্মৃতি মন্দির নিম্মিত 
হইয়াছে। কালী পুজার সময় এখানে বিশেষ ধুমধাম হয় এবং “ প্রসাদ মেলা” নামে 
একটি মেলা বসে । রামপ্রসাদের শ্যামাবিষয়ক গান গুলি খুবই বিখ্যাত এবং যে বিশেষে 
স্বরে উহা গীত হয় তাহা “রামপ্রসাদী সুর” নামে পরিচিত। শ্যামা সঙ্গীত ছাড়া 
রামপ্রসাদ বিদ্যানুন্দরের পাল। অবলম্বনে একখানি কাব্য রচনা করেন এবং কুষ্ণনগরের 
গুণগ্রাহী মহারাজ কৃষ্ণন্দের নিকট হইতে “কবিরঞ্জন” উপাধি প্রাপ্ত হন। রামপ্রসাদের 
সমসাময়িককালে হালিশহরে অযোধ্যারাম গোম্বামী বা আজু গৌসাই নামে জনৈক বৈষ্ঞব 
ভক্ত বাস করিতেন। উনিও উপস্থিতমত সঙ্গীত রচনা করিতে সিদ্বহস্ত ছিলেন । 
রামপ্রসাদ কোন গান রচনা করিলে ইনি তাহার উত্তর স্বরূপ অপর একটি গান রচন৷ 


করিতেন। মহারাজ কুষ্চন্দ্র অনেক সময়ে এই ছুই সঙ্গীত-নিপুণ কবিকে একত্র করিয়া 





রামপ্রসাদের পঞ্চবটা, হা!লশহর 


উভয়ের সঙ্গীত-যুদ্ধ উপভোগ করিতেন । রামপ্রসাদের সাধনা-শক্তি সন্থান্ধে বু কিংবদন্তী 
প্রচলিত আছে । কথিত আছে যে একবার ন্বয়ং ভগবতী কন্যার রূপ ধারণ করিয়া 
হার বেড়! বাধিবার দড়ি ফিরাইয়া দিয়াছিলেন। একদিন আজু গোসাই গঙ্গান্সানান্তে 
কমগুলুতে করিয়! গঙ্গাজল লইয়া ফিরিতেছেন, এমন সময়ে পথে রানপ্রসাদ তাহাকে 
ছু'ইয়৷ ফেলেন। আজু গৌসাই ইহাতে অত্যন্ত বিরক্তি প্রকাশ করেন এবং বলেন যে 
সুরাপায়ী তান্ত্রিক সাধক রামপ্রসাদের স্পর্শে তাহার কমগুলু মধাস্থ গঙ্গাজল অপবিত্র 


৭৮ বাংলায় ভ্রমণ 





হইয়! গিয়াছে । জল ফেলিয়া দিয়! তিনি পুনরায় স্থানান্তে গঙ্গাজল লইয়া গেলেন, 
কিন্তু বাঁটীতে গিয়া আহ্টিক করিবার সময় দেখিলেন যে কমগুলুর জল মগ্যে পরিণত 
হইয়াছে । তখন রামপ্রসাদের প্রভাব বুঝিতে পারিয়া তিনি তাহার নিকট গিয়া ক্ষমা 
প্রার্থনা! করিলেন। আরও প্রবাদ আছে যে নবাব সিরাজউদ্দৌলা একদিন নৌকার 
উপর হইতে রামগ্রসাদের মন্্পর্শী গান শুনিয়া বিশেষ মুগ্ধ হন এবং তাহাকে স্ীয় 
বজরায় আনয়ন করিয়া বুক্ষণ ধরিয়া তাহার গীতি-সুধা পান করেন। 


« কাশীখণ্ড” নামক প্রসিদ্ধ গ্রন্থে ভাঙ্কধয শিল্পে সুদক্ষ হালিশহরবাসী নয়ন ভাস্করের 
উল্লেখ আছে। 





রেলের ওয়ার্কশপ, কাচড়।পাড়া 


হালিশহরের আধুনিক দ্রষ্টবোর মধ্যে স্বামী নিগমানন্দ সরন্থতী কর্তৃক প্রতিষ্ঠিত মঠ 
উল্লেখযোগ্য । 


স্টেশন হইতে হালিশহর গ্রাম প্রায় ছুই মাইল দূর ৷ পববস্ত! স্টেশন কাচডাপাড়ায় 
নামিয়া ঘোড়ার গাড়ীতে করিয়া হালিশহর যাওয়াই স্ুবিধ। | 


কীচড়াপাড়া_কলিকাতা হইতে ২৮ মাইল দূর। এই খানেই চব্বিশ পরগণা 
জেলার শেষ এবং ইহার পরেই নদীয়! জেলার আরম্ভ। এই স্থানে পূর্বব-বঙ্গ রেলের 
ইঞ্জিন মেরামত ও গাড়ী তৈয়ারী করিবার কারখানা অবস্থিত। বড় মাপের লাইনের 
সমস্ত গাড়ীই এখানে প্রস্তরত হয়। যেখানে ওয়ার্কশপ্‌ অবস্থিত তাহার পুরাতন নাম 
বীজপুর। পুরে বীজপুরে “ডাকাতে কালী” নামে এক কালী ছিলেন। কথিত আছে 
ডাকাতেরা এই কালীর নিকট নরবলি দিয়া ডাকাতি করিতে বাহির হইত। যে বৃক্ষমূলে 
এই কালীর মন্দির ছিল উহা! এখন৬ বর্তমান আছে। কীচড়াপাড়ার রেলওয়ে উপনিবেশ 
একটি সুদৃশ্য শহর ৷ উদ্যান, ক্রীড়াক্ষেত, রাজপথ, বিছ্যাদালোক, কলের জল, বিদ্যালয়, 
ভজনাগার, প্রমোদগৃহ কোন কিছুরই এখানে অভাব নাই। 


৫৮ পূর্ববঙ্গ রেলপথে বাংলা দেশ ৭৯ 





কাচড়াপাড়ার প্রাচীন নাম কাঞ্চনপল্লী । বৈষ্ণব সাহিত্যে এই স্থান “মেন শিবা” 
নন্দের পাট” নামে উল্লিখিত আছে। শিবানন্দ গ্রীচৈতন্যাদেবের বিশেষ অন্ুরক্ত ভক্ত 
ছিলেন। চৈতন্ঠদেব কাঞ্চনপল্লীতে শিবানন্দের গুহে আগমন করিয়াছিলেন। সন্ন্যাস 
গ্রহণের পর চৈতন্তাদেব যখন নীলাচলে (পুরীতে) অবস্থান করিতেন তখন প্রতিবংসর 
রথযাত্রার সময় গৌড়দেশীয় ভক্তগণ তাহাকে দর্শন করিতে যাইতেন । সেন শিবানন্দ 
এই ভক্তমগ্ডলীর পথ প্রদর্শক হইয়া তাহাদিগের সব্বপ্রকার বায়ভার বহন করিতেন। 
চৈতন্যাদাস, রামদাস ও পুরীদাস নামে শিবানন্দের ছিন পুত্র ছিলেন। ইহাদিগের মধো 
সর্বকনিষ্ঠ পুরীদাস বা পরমানন্দ সেন সংস্কৃত ভাষায় “চৈতন্য চান্দোদয় নাটক”, 





কৃষণরায়ের মন্দির, কাচড়াপাড়া 


“চৈতন্যচরিতামূত কাব্য” ও. “গৌরগণোদ্দেশদীপিকা” নামক গ্রন্থ রচনা করিয়া মহাকবিরূপে 
প্রসিদ্ধি লাভ করেন। স্বয়ং চৈতন্যাদেব তাহাকে “ কবিকর্ণপুর” উপাধি প্রদান করেন। 
বৈষবজগতে এই শেষোক্ত নামেই তিনি সমধিক পরিচিত। সেন শিবানন্দের প্রতিষ্টিত 
স্বীকফ্ণরায় বিগ্রহ আজও কীচড়াপাড়ায় নিত্য পৃজিত হইতেছেন। 


৮০ বাংলায় শ্রমণ 


যশোহররাজ প্রতাপাদিতোর খুল্লতাত পুত্র-রা'ঘব বা কটুরায় দিল্লী হইতে “ঘশোর- 
জিৎ” উপাধি ও বাদশাহী-সনন্দলাভ করিবার পর কুষ্ণরায়ের নূতন মন্দির নিশ্মাণ 
করাইয়া দেন ও নিত্য সেবা! নির্ববাহের জন্য “কৃষ্ণবাটা” নামে একটি নিষ্কর তালুক 
জায়গীর দেন। এই মন্দির গঙ্গাগর্ভে নিমজ্জিত হইবার পর রুষ্ণরায়ের বর্তমান মন্দির 
১৭৮৫ খুষ্টাব্দে কলিকাতা নিবাসী নিমাইচরণ ও গৌরচরণ মল্লিক মহাশয়দ্ধয়ের বায়ে 
নিশ্মিত হয় । এই মন্দিরের কারুকার্ধা অতি সুন্দর । রথের সময় কীাচড়াপাড়ায় বিশেষ 
সমারোহ হয়। 











কুলিয়ারপাটের মন্দির 


সুপ্রসিদ্ধ প্রাচীন সংবাদপত্র “প্রভাকর” সম্পাদক ও বঙ্কিমচন্দ্র প্রমুখ 'মনীধিগণের 
সাহিত্াগুরু স্ুকবি ঈশ্বরচন্দ্র গু কীচড়াপাড়ার অধিবাসী ছিলেন। ইংরেজী প্রভাব 
বজ্জিত খাটি বাঙালীর ধরণে যাহারা কবিতা লিখিতেন ঈশ্বর গুপ্ত তীহাদিগের সর্ববশেষ 
কবি। এই কবির জন্মস্থান হিসাবে কীচড়াপাঁড়া বঙ্গসাহিত্যানুরাগী বাক্তি মাত্রেরই দ্রষ্টব্য 
স্থান। বিখাাত শ্যায়শাস্্জ্ঞ পণ্ডিত নিমচাদ শিরোমণি ও তুলসীরামায়ণ ও. অন্তত 
রামায়ণের বঙ্গানুবাদক হরিমোহন গুপ্ত কাচড়াপাড়ার অধিবাসী ছিলেন। 

কাচড়াপাড়ার নিকটবন্তী স্ুবর্ণপুর গ্রাম স্ুপ্রসিদ্ধ “আধ্যা-দর্শন” সম্পাদক যোগেন্দ্র- 
নাথ বিদ্যাভূষণ মহাশয়ের জন্মস্থান । যোগেন্দ্রনাথের “গ্যারিবল্ডির জীবন চরিত” -“ম্যাট- 
সিনির জীবন চরিত” ও “জন স্টার্ট মিলের জীবন চরিত” প্রভৃতি বনু গ্রন্থ এক সময়ে 


পূর্ববঙ্গ রেলপথে বাংলা দেশ ৮১ 








বঙ্গ সাহিতো বিশেষ সমাদর লাভ করিয়াছিল । বাংলার জাতীয় ভাব উদ্দীপনে যোগেন্দ্র- 
নাথের দান নিতান্ত সামান্তা নে । 


কাচড়াপাড়া স্টেশন হইতে প্রায় তিন মাইল উত্তর-পূর্ব নদীয়া জেলায় 
! *অপরাধভঞ্জন” কা কুলিয়ারপাট অবস্থিত। এখানে একটি সুন্দর মন্দিরে গৌর 
নিতাই বিগ্রহের নিত্য পুজা হয়। এখানকার দ্বাদশবকুল নামক কুঞ্জ বৈষ্তবগণের নিকট 
অতি প্রিয়। প্রতিবৎসর অগ্রহায়ণ মাসের কুষ্ণ একাদশী তিথিতে এখানে তিন দিন 
ব্যাগী একটি বিরাট মেলা হয়। কথিত আছে, এই তিথিতে শ্রীচৈতন্যাদেব কুলিয়া গ্রাম 
নিবাসী বৈধব-নিন্দক পণ্ডিত দেবানন্দের অপরাধ মাজ্জনা করেন। তদবধি কুলিয়! 
অপরাধভঞ্জনের পাট নামে প্রসিদ্ধি লাভ করিয়াছে । উক্ত তিথিতে এখানে আসিয়। 
পুজা অঙ্চনা করিলে সবব পাপ ও অপরাধ দূর হয় বলিয়! লোকের বিশ্বাস । 





ঘোষপাড়ার মন্দির 


কাচড়াপাড়া হইতে € মাইল দূরে নদীয়া জেলায় কণ্তাভজ! সম্প্রদায়ের প্রধান কেন্দ্র 
ঘোষপাঁড়! গ্রাম অবস্থিত ।. আউলটাদ নামক একজন সাধক এই সম্প্রদায়ের প্রবর্তক । 
কর্তাভজাদের মধো অনেকে বলেন যে. প্রীচৈতন্যাদেব পুরীধামে তন্তর্দান করিবার পর 
ব্কাল পরে পুনরায় আউলটাদ রূপে আত্মপ্রকাশ করিয়া “গুরু সতা” এই মহামন্ত্ প্রচার 
করেন। জনশ্রুতি যে উল। (বীরনগর) নিবাসী মহাদেব নামক জনৈক বারুজীবী ১৬১৬ 
শকাব্দের (১৬৯৪ খুষ্টাব্দ) ফাল্গুন মাসের প্রথম শুক্রবারে ঠাহার পানের বরজের মধ্যে 
একটি অজ্ঞাত কুলশীল সুদর্শন বালককে দেখিতে পান। মহাদেব তাহাকে গৃহে আনিয়া 
পুত্রবৎ প্রতিপালন করেন এবং তাহার নাম রাখেন পূর্ণচন্্র। মহাদেবের হয়ে পুরণচন্্র 
হরিহর নামক জনৈক বৈষ্বের নিকট সংস্কত ভাষা শিক্ষা ও ধশ্থাশান্ত্র অধ্যয়ন করেন। 
প্রার বিংশতি বর্ধ বয়ংক্রমকালে তিনি শান্তিপুরের নিকটবর্তী ফুলিয়ায় গিয়া বলরাম 

৪ 


৮২ টু বাংলায় জমণ 





দাসের নিকট বৈষ্বধা্মে দীক্ষিত হন এবং তখন হইতে তাহার নাম হয় আউলটাদ 
কর্তাভজাগণকে বৈষ্ণব সম্প্রদায়ের একটি শাখা বলা যাইতে পারে । নিজ ধর্মকে ইহারা 
সতাধন্্ম বা সহজধন্ম বলিয়া থাকেন। ইহাদের মতে কর্তা ব' ঈশ্বর জগতের আষ্টা এবং 
গুরুই ঈশ্বরের প্রতিনিধি । এই সম্প্রদায়ের গুরুগণ “মহাশয়” ও শিথ্যগণ “বরাতি" 
নামে অভিহিত হন। এই সন্প্রদায়ের সাধন বিষয়ে কতকগুলি গুহা রহস্য আছে, 
সম্্রদায়তৃক্ত ব্যক্তি ছাড়া অপরে উহা! জানিতে পারে না। দিনে পাঁচবার ইহাদের 
মন্ত্রজপ করিতে হয় । শুক্রবাঁরকে পবিত্রজ্ঞানে এই দিন ইহারা উপবাসে এবং ধশ্মকন্ে 
অতিবাহিত করেন । মগ্ঠ ও মাংস ইহাদের নিকট নিষিদ্ধ বলিয়া! কথিত। সাধনক্ষেতর 
ইহাদের মধ্যে জাতিভেদ না৷ থাকিলেও বাবহারিক জীবনে ইহার! জাতিভেদ প্রথা মানিয় 
চলেন। 





হিমদাগর দীঘি, ঘোবপাড়। 

কথিত আছে, যে এই সম্প্রদায়ের প্রবর্তক আউলচাদের ২২ জন শিধ্যু ছিল। 
উহ্হাদের মধ্যে সদেগাপ বংশীয় রামশরণ পাল আউলটীাদের মৃত্যুর পর গুরুর পদ প্রাপ্ত হন 
বর্তমানে রামশরণের বংশধরগণই ঘোষপাড়ায় থাকিয়া এই স্প্রদায়ের পরিচালন 
করেন। রামশরণের স্ত্রী অতান্ত ধন্মপরায়ণ। ছিলেন। শিষ্যগণ তাহাকে “সতী মা” নামে 
অভিহিত, করিতেন । সতীমায়ের সমাধিস্থান ডালিমতল! ঘোষপাড়ার একটি বিশে 
রষ্টবা স্থান। কিংবদন্তা প্রচলিত আছে যে একবার রামশরণের স্ত্রী অত্যন্ত গীড়িত হইয় 
স্বতামুখে পতিত হইলে আউলটীদ নিকটস্থ পুক্ষরিণী হইতে কিছু মৃত্তিকা লইয়া তাহা: 
গয়ে- মাখাইয়া তাহাকে তৎক্ষণাৎ রোগমুক্ত ও সুস্থ করিয়াছিলেন । আটলটাদ 
ভান্কার সম্তানকূপে জন্মগ্রহণ করিবেন বলিয়া আশ্চধ্াভাবে আস্তহিত হন। তিনিহ 
:রামশরণের পুত্র রামছুলাল রূপে জন্ম গ্রহণ করেন বলিয়া কথিত । ঘোষপাড়ায় হিমসাগ” 


নাম. একটি দীঘি আছে। অনেকের বিশ্বাস যে ইহার জলের রোগ আরোগা করিবার 
6% 


পৃবববঙ্গ রেলপথে বাংলা দেশ ৮৩ 


আশ্া শক্তি আছে। প্রবাদ যে ইচ্ঠার জল চোখে দিয়া জনৈক তন্ধ দষ্টিশক্তি লাভ 
করিয়াছিল | রথযাত্রা ও দোলের সময় এখানে বিশেষ সমারোহ হয়। ইহ! ছাড়া 
রামশরনের পুত্র রানছুলালের মৃত তিথিতে ও এখানে মহোৎসব হইয়া থাকে । ঘোষপাড়ার 
দোলের মেল। খুবই প্রসিদ্ধ । এই মেল! সপ্ত।হকাল স্থায়ী হয় এবং এই উপলক্ষে 
এখানে নানাস্থান হইতে সহজ সহজ নরনারীর সমাগম হয়। 





জগল্লাথদেবের দোলমঞ্চ, হশোড়া 


কাচড়াপাড়া স্টেশন হইতে ঘোষপাড়া ও কুলিয়ার পাট যাইবার জন্য ঘোড়ার গাড়ী 
পাওয়া! যায়। মেলার সময় এই দুই স্থানেই কীচড়াপাড়া হইতে মোটর বাস যাতায়াত 
করে। 


শিমুরালি__কলিকাতা। হইতে ৩৬ মাইল দূর। স্টেশন হইতে প্রার এক 
মাইল দূরবর্তী যশোড়া গ্রাম প্রসিদ্ধ বৈষব জগদীশ পণ্ডিতের শ্রীপাট । এখানে 
জগন্নাথদেবের একটি মন্দির আছে। কথিত আছে যে বৃদ্ধ বয়সে জগদীশ পণ্ডিত 


৮৪ বাংলায় ভ্রমণ 





ত্ীক্ষেত্রে গমন করেন । সেখানে জগন্নাথদেবের নবকলেবর ধারণকালে তিনি পুরাতন 
প্রতিমুণ্তিটি পু্ী হইতে স্বয়ং পদকব্রজে বহন করিয়া যশোডায় আনয়ন ও প্রতিষ্ঠা 
করেন। ক্লানযাত্রার সময় যশোড়ায় বহু জনসমাগম হয়। প্রতিবংসর পৌষ মাসের শুরু 
দ্বাদশা তিথিতে যশোড়ায় জগদীশ পণ্ডিতের তিরোভাব মহোৎসব অনুষ্ঠিত হয় এবং মাঘী 
পুণিন। € গঙ্গান্নানের যোগ উপলক্ষেও এখানে বহু লোকের সমাবেশ হয়। 


চাঁকদহ-_কলিকাত! হইতে ৩৮ মাইল দূর । এই স্থানের প্রাচীন নাম চত্রদ্বীপ 
বা চক্রদহ। প্রবাদ, গঙ্গা আনয়নের সময় ভগীরথের রথের চক্র এখানে একটি গভীর 
খাত খনন করিয়। গিয়াছিল, গঙ্গাজলে পূর্ণ হইয়া উহার নাম হয় চক্রদহ বা চাকদহ। 
এই স্থান বিশেষ পবিত্র বলিয়া বিবেচিত হয়। রেল খুলিবার পুর্ধ্বে যশোহর ও খুলনা 





মন্েশ পাণুতের ফুলসমাঞ্জ বেঁদী ও মন্দির, চাকদহ 


অঞ্চলের বু লোক চাকদহে গঙ্গাঙ্ান করিতে আসিতেন। চাকদহ হইতে বনগ্রাম 
হইয়া! যশোহর পধান্ত একটি পাকা রাস্তা আছে । এখনও বহুদূর হইতে লোকে এখানে 
শবদাহ করিতে আসে। বর্তমানে চাকদহ হইতে গঙ্গা! প্রায় দেড় মাইল দূরে রিয়া 
গিয়াছে। চাকদহ, গ্রামের নিয়ে গঙ্গার পুরাতন খাত এখনও বর্তমান আছে । প্রাচীন 
কালে গঙ্গাসাগরের স্যায় এই স্থানেও লোকে শিশু সন্তান নিক্ষেগ করিত ও তানেকে 
মুক্তি প্রাপ্তির আশায় চক্রদহের জলে ডুবিয়া প্রাণ বিসঙ্জন দিত। কথিত আছে 
(ষাড়শ শতাব্দীর শেষ ভাগে মহারাজ মানসিংহ যখন মহারাজ প্রতাপাদিতাকে দমন 
করিবার জন্য বাংলায় আগমন করেন তখন তাহার সৈন্যাদলকে ঝড়বৃষ্টির জন্য কয়েকদিন 
এই স্থানে অপেক্ষা করিতে হইয়াছিল। চাকদ স্টেশন হইাত মাত্র সাত আট মিনিটের 


পূর্ববঙ্গ রেলপথে বাংলা দেশ ৮৫ 


পথ কীঠালপুলি নামক পল্লীতে দ্বাদশ গোপালের অন্যতম মহেশ পণ্ডিতের ফুলসমাজ 
,বদী ও শ্রীপাট অবস্থিত। অগ্রহায়ণ মাসের কৃষ্ণা ত্রয়োদশী তিথিতে মহেশ পগ্ডিতের 
তিরোভাব উপলক্ষে এখানে বৈষ্বদিগের একটি মহোৎসব হয় । যশোড়ার জগদীশ পণ্ডিত 
এই মহেশ পগ্ডিতের ভ্রাতা ছিলেন। চাকদহ যে এককালে একটি সমুদ্ধিশালী নগর ছিল 


৬৪৯, পাটা সিসিক রঃ 





পালপাড়ার মন্দির, চাক্দহ (প্রতৃতন্ধ বিভাগের সৌজন্যে) 


তাহা ইহার . বর্তমান অবস্থা দেখিয়া বেশ বুঝিতে পারা যায়। বহু অট্রালিকা ও 
দেবায়তনের ধ্বংসাবশেষ গভীর অরণ্য সমাচ্ছন্ন হইয়া এই গ্রামখানকে এক অপরূপ 
নীরবতা ও  গান্তভীধ্য প্রদান করিয়াছে। এখানে এখনও একটি মিউনিসিপ্যালিটি 
আছে। চাকদহের আনন্দগঞ্জবাজারে মাঘী পুণিমা উপলক্ষে মহাধুমধামের সহিত গণেশ- 
জননী মৃত্তির পূজ! হয় এবং প্রায় পক্ষকাল স্থায়ী একটি বিরাট মেলা বসে। 

চাকদহের নিকটবর্তী পালপাড়া৷ গ্রামে হিন্দু আমলে নিশ্মিত একটি প্রাচীন মন্দির 
আছে। শিমুরালি ও চাকদহের প্রায় মধাস্লে অবস্থিত এই মন্দিরটি রেলগাড়ীতে 


৮৬ বাংলায় ভ্রমণ 





বসিয়াই দেখিতে পাওয়া যায়। মন্দিরটি থে স্থানে অবস্থিত উচ্না চতু্দিকের ভূনি 
হইতে অনেক উচ্চ । এই মন্দিরের ছাদ চৌচালার আকারে নিম্মিত। ক্ষুদ্র ক্ষুদ্র লাল 
ইটের দ্বারা গঠিত ও অপূর্ব কারুকাধ্যময় এই মন্দিরটি বর্তমানে সরকারী “রাক্ষত-কীন্তির" 
অন্তর্গত। কবে কাহার দ্বারা এই মন্দির স্থাপিত হইয়াছিল তাহা নির্ীত হয় নাই। 
ইহ] অন্ততঃ ৫** শত বৎসরের পুরাতন হইবে: মন্দিরের নিকটে প্রছায় সরোবর 
নামে একটি অতি পুরাতন দীঘি আছে। জমিদারগণের প্রাচীন দলিলাদিতে প্রাছায় হাদ 
ও প্রছ্ায়নগরের উল্লেখ আছে। ম্মার্ত রঘুনন্দন মুক্তবেণীর স্থান নিংদ্দিণ করিতে গিয়া 
প্রায় নগরের নাম করিয়াছেন । অনেকে অনুমান করেন যে অতি প্রাচীনকাদল চাকদহ 
প্রদায়নগর নামে একটি বিশাল নগরের অন্তত ছিল। জনশ্রুতি যে শ্রীকুষ্েের পুত্র 
প্রায় চক্রতীর্ঘে দিদ্ধিলাভ করিয়া এই স্থানে স্বীয় নামে একটি নগর স্থাপন করেন। 
আবার কাহারও কাহারও মতে প্রছায় রায় নামক জনৈক হিন্দু নরপতি এই নগরের 
প্রতিষ্ঠাতা । শিমুরালি হইতে চাকদহ পর্যন্ত স্থানে স্থানে বহু উচ্চ ভিট। ও পু্রিণী দুষ্ট 
হয়। এই সকল স্থান খনন করিলে বহু পুরাতন কীন্তির সন্ধান পাওয়া যাইতে পারে 
বলিয়া অনেকের অভিমত । প্রসিদ্ধ “ কুলার্ণবতন্ত্র” প্রবেতা তান্ত্রিক পণ্ডিত নন্দকুমার 
বিদ্ালঙ্কার মহাশয় পালপাডার অধিবাসী ছিলেন। ১৮৪২ খ্ুষ্টাব্দে লর্ড বিশপ হিবর 
. স্তাহার রোজনামচায় এই পণ্ডিতের নাম উল্লেখ করিয়াছেন । 


রাণাঘাট জংশন-_কলিকাতা হইতে ৪৫২ মাইল দূর। ইহা! চুর্ণী নদীর 
তীরে অবস্থিত ও নদীয়া জেলার অশ্ঠতম মহকুমা । প্রবাদ, বু পুবের্ব এখানে রণা 
নামক একজন দন্দা সর্দার বাস করিত। রণার ঘাটি বা আড্ডা হইতে “ রাণাঘাট” 
নাম হইয়াছে অনেকে এইরূপ অনুমান করেন। এখানে সিদ্ধেশ্বরী নামে এক কালী 
আছেন, এই কালী রণ! দস্থার প্রতিষ্টিত বলিয়া কথিত। রাণাঘ!টে পাল চৌধুরী 
জমিদারগণের বাস। ইহাদের পূর্ব পুরুষ কুষ্ণপান্তি অতি হত ও. সদাশয় লোক 
ছিলেন। কথিত আছে, ওয়ারেন্‌ হেস্টিংস্‌ ইহাকে রাজা উপাধিতে ভূষিত করিতে চাহিলে 
ইনি তাহা গ্রহণ করিতে স্বীকৃত হন নাই এবং কৃষ্ণনগরের মহারাজ কৃষ্ণচন্দ্র প্রদত্ত 
“ পাল-চৌধুরী” উপাধিতে সন্থপ্ট ছিলেন। ইনি ১৭৭৯ খৃষ্টাব্দে জন্মগ্রহণ করেন এবং 
১৮০৯ খুষ্টাব্দে পরলোক গমন করেন। রাণাঘাটে একটি মেডিক্যাল মিশন আছে। 
নদীয়ার ভূতপূর্ব কলেক্টর মনরো সাহেব ইহার প্রতিষ্ঠাতা । রাণাঘাট শহরের উপকণ্ঠে 
দয়াবাড়ী নামক স্থানে একটি -বুহৎ চিকিৎসালয় ও একটি বিদ্যালয় আছে। রাণাঘাটের 
পান্তয়া খুব বিখ্যাত। রর 

রাণাঘাট হইতে ও মাইল দক্ষিণ-পুববদিকে চুর্ণী নদীর উভয়তীরে হরধাম ও আনন্দধাম 
নামে কৃষ্ণনগর রাজবংশীয়গণের ছুইটি আবাসস্থল আছে৷ হরধাম মহারাজ কুষণচন্দ্র রায় 
কত্তক স্থাপিত হয়! ইহার অন্রালিক! প্রভৃতি এখন ধ্বংসোন্মথ । এখানে চিন্ময়ী 
নামে এক প্রাচীন কালী আছেন। এ 

রাথাখাট জংশন হইতে পূর্ববঙ্গ রেল পথের এক শাখা কৃষ্ণনগর ও মুশিদাবাদ হইয়া 
লালগোলা! ঘাট পধান্ত এবং তথা হইতে খেয়! জাহাজে গঙ্গা পার হইয়! গোদাগাড়ীঘাট 
ক্ঈটতে মাঝারি মাপের লাইনে মালদহ হস্ইয়া কাটিহার পরাস্ত গিয়াছে । দ্বিতীয় একটি 


1.১. 


পূর্ববঙ্গ রেলপথে বাংল! দেশ ৮৭ 


শাখা ২৭ মাইল দৃরবর্তী খুলনা শাখা লাইনের উপর অবস্থিত বনগ্রাম জংশন পর্যাস্ত 
গিয়াছে; এই শাখা পথে মাঝেরগ্রাম ও গোপালনগর উল্লেখযোগা স্টেশন। তৃতীয় একটি 
শাখা ১৩ মাইল দৃরবর্তী শান্তিপুর পধ্যন্ত গিয়াছে; এই পথে তিনটি স্টেশনের মধ্য 
ফুলিয়া ও শান্তিপুর প্রধান । | 

রাণাঘাট জংশন হইতে মাঝেরগ্রাম ৯ মাইল দূর। এই স্থানের তিন 
মাইল উত্তরে “ দেগার টিবি ” নামে একটি প্রাচীন ছুর্গের ধ্বংসাবশেষ দুষ্ট হয়। কথিত 
আছে, ইহা দেবপাল বা দেপাল নামক কুন্তকার জাতীয় রাজার রাজধানীর ধ্বংসাবশেষ । 
দেগার প্রাচীন নাম দেবগ্রাম। ভারতচন্দ্রের “ অন্নদামঙ্গলে ” দেগাএর দেপাল রাজার 
উল্লেখ আছে । জনশ্র্ঘতি যে এই দেবপাল জনৈক জন্নাসীর নিকট হইতে একখানি 
পরশ পাথর অপহরণ করিয়া বিপুল ধনসম্পত্তি লাভ করেন ও ন্থীয় নামানুসারে বাস- 
স্থানের নাম দেবগ্রান রাখিয়! তথায় ব্বাধীন রাজার ন্যায় রাজা করিতে থাকেন । কালক্রমে 
স্থানীয় মুসলমান শামন কর্তার সহিত তাহার মনোমালিন্ত উপস্থিত হইলে তিনি উহার 
মীমাংসা করিবার জন্য দিল্লীতে বাদশাহের নিকট গমন করেন। যাত্রাকালে তিনি 
জয় ও বিজয় নামক শ্বেত ও কুষ্ণবর্ণের দুইটি পারাব্ত সঙ্গে লইয়। যান এবং স্ীয় 
মহিষীকে বলিয়া যান যে যদি দরবারে তিনি সফলকাম হন তবে শ্বেত পারাবত জয়কে 
ছাড়িয়া! দিবেন; সে দ্রুতগতিতে উড়িয়া এই শুভ সংবাদ বহন করিয়া আনবে । : আর 
যদি কৃষ্ণ পার|বত বিজয় প্রথমে আসে তাহা হইলে বুঝিতে হইবে যে ফল অশুভ, 
তখন আত্মসম্মান রক্ষার জন্য মহিষীকে উপযুক্ত বাবস্থা অবলম্বন করিতে হইবে। 
রাজা দেবপাল সম্রাট দরবারে সফলকাম হইয়া গৃহে প্রত্যাগমন করিতেছিলেন | কিন্ত 
তাহার অনুচর ভুলক্রনে জয়ের পরিবন্ডে বিজয়কে মুক্ত করিয়া দেয়। কৃষ্ণ পারাবতের 
আগমন লক্ষা করিয়! মহারাণী বুঝিলেন যে সংবাদ অশুভ $ তখন অন্তঃপুর মধ্যস্থ 
পুক্ষরিণীতে ডুবিয়া তিনি প্রাণত্যাগ করিলেন । দেবপাল এই নিদারুণ ভুল সংশোধনের 
জন্য অতি দ্রুতগামী অশ্থে আরোহণ করিয়! রাজধানী অভিমুখে যাত্রা করিলেন। কিন্ত 
তিনি পৌছিয়! দেখিলেন যে মহারাণী ইতিমধোই প্রাণ বিসজ্জন দিয়াছেন । মনের ছুঃখে 
তিনিও সেই পুষ্ষরিণীতে ডুবিয়া প্রাণত/াগ করিলেন। দেবগ্রাম তখন মুসলমান শাসন- 
কন্তার অধিকারে আমিল। অনেকে বলেন যে মুসলমান শাসন-কর্তার নিকট হইতে 
উৎকোচ গ্রহণ করিয়া দেবপালের অনুচর ইচ্ছা করিয়া জয়ের পরিবর্তে বিজয়কে ছাড়িয়া 
দিয়াছিল। দেগীার টিবিতে কারুকাধা খচিত বনু ইষ্টক এখনও দেখিতে পাওয়া যায়। 
এই স্থান এখন জঙ্গলের দ্বারা সমাচ্ছন্ন হইয়া রহিয়াছে। 

রাণাঘাট ভংখন হইতে গোপালনগর স্টেশন ১৪ মাইল দূর । এই স্থান একটি 
বিখাত বাণিজাকেন্দ্র। এখানকার কীচাগোল্লা অতি উৎকৃষ্ট । গোপালনগর হইতে ৭ 
মাইল দক্ষিণে অবস্থিত চৌবেড়িয়। গ্রাম “ নীলদর্পণ ” প্রণেতা প্রসিদ্ধ নাটাকার দীনবন্ধু 
মিত্র মহাশয়ের জন্মস্থান । এই গ্রামটি যমুনা! নদীর উপর অবস্থিত। ইহার প্রাচীন নাম 
চতুব্বেষ্টিত দুর্গ। এখানে মুসলমান আমলে কাশীনাথ রায় নামক জনৈক কায়স্থ বংশীয় 
রাজা রাজত্ব করিতেন। ঠাহার ছুর্গের চারিদিকের খাতেই যমুনা নদী প্রবাহিত হইছু 
বলিয়া ইহার নাম ছিল চতুবেরষ্টিত ছুর্গ ! এই ছূর্গটি ছুর্ভেছ্ ও সুরক্ষিত ছিল। রাজা 
কাশীনাথ রায় পাঠান বিজরে মোগল বাহিনীকে বিশেষ সাহাযা করিয়া রপনৈপুণোর 


৮৮ বাংলায় ভ্রমণ 


জন্থ সত্রাট আকবরের নিকট হইতে “ সমরসিংহ” উপাধি লাভ করেন। পরে তিনি 
বিশ্বাসঘাতকগণ কর্তৃক নিহত হইলে ট্রাহার মহিষীর অভিযোগক্রমে আকবরের রাজনব- 
সচিব ও অন্থতম সেনাপতি তোডরনল্ল বিদ্রোহীগণকে যথোচিত দণ্ড প্রদান করেন 
এবং চতুব্রেষ্টিত দুর্গে একটি দরবার করিয়া সেই স্থান হইতেই সবব প্রথম আকবরের 
বঙ্গবিজয় ঘোষণা করেন। চতুবেব্টিত ছুর্গকে পটভূমি করিয়া স্থপ্রসিদ্ধ সাহিতিক 
রমেশচন্দ্র দত্ত তাহার “বঙ্গ বিজেতা” নামক উপন্যাস রচনা করেন। বর্তমানে এই ছুর্গের 
কোনই চিহ্ন নাই, উহা৷ যমুনাগর্ভে বিলীন হইয়াছে। প্রাচীন চতুবেবষ্টিত বা চৌবেড়িয়! 
এখন রাজার বাগান, ফুলবাড়ী ও সেহাল! নামক তিনটি বিভিন্ন পল্লীতে বিভক্ত 
হইয়াছে। 


ফুলিয়া_ শান্তিপুর শাখায় রাণাঘাট হইতে ৯ মাইল এবং কলিকাতা হইতে ৫৪ 
মাইল দুূর। ফুলিয়া “ ভাষা-রামায়ণ”-কার মহাকবি কৃত্তিবাসের জন্মস্থান । ১৪$০ 
খুষ্টাব্দের মাঘমাস রবিবার শুর্লা পঞ্চনীর দিন সরন্বতী পুজার শুভবাসরে বাণীর বরপুত্র 
মহাকবি কৃত্তিবাস জন্মগ্রহণ করেন। তাহার পিতার নাম বনমালী ও মাতার নাম মালিনী 
দেবী । ইহারা মুখুটি ব্রাহ্মণ; এই বংশের নবাব প্রদত্ত উপাধি ছিল “ ওঝা” । 
কম্তিবাসের সময়ে ফুলিয়া অতি সমৃদ্ধ স্থান ছিল; তখন ইহার দক্ষিণ ও পশ্চিম দিক দিয়া 
গঙ্গ প্রবাহিত হইত । আত্মপরিচয় প্রসঙ্গে কৃত্তিবাস লিখিয়াছেন, 


“গ্রামরত্ব ফুলিয়া জগতে বাখানি। 
দক্ষিণে পশ্চিমে বহে গঙ্গা তরঙ্গিণী ॥ 


গুরু গুহে শিক্ষা সমাপনান্তে কত্তিবাস পণ্ডিতরূপে প্রসিদ্ধি লাভ করেন। রাজপপ্ডিত 
হইবার আশায় তিনি গৌড়েশ্বরের সভায় গমন করেন এবং স্বরচিত পাঁচটি সংস্কৃত শ্লোক 
রাজার নিকট প্রেরণ করেন। রাজসভায় তিনি যথেষ্ট সম্মান লাভ করেন। গৌড়েশ্বরের 
: ইচ্ছানুসারে তিনি গুহে প্রত্যাগমন করিয়া বঙ্গভাষায় রামায়ণ রচনা করিতে আত্মনিয়োগ 
করেন। এই গৌড়েশ্বর কে ছিলেন, তদ্বিষয়ে যথেষ্ট মতভেদ আছে $.কেহ কেহ বলেন 
যে তাহিরপুরের রাজ। কংসনারায়ণই কৃত্তিবাস বণিত গৌড়েশ্বর, আধার কাহারও কাহারও 
মতে রাজা গণেশ ও এই গোড়েশ্বর অভিন্ন । কৃত্তিবাস রচিত রামায়ণই বাংলা ভাষার 
'আদি কাব্য বলিয়া অনেকের অভিমত । কৃত্তিবাস বালীকির রামায়ণের যথাযথ অনুবাদ 
না করিয়া উহার আখ্যানভাগ অবলম্বনে মৌলিক মহাকাবা রচনা করিয়াছেন। স্থানে 
স্থানে তিনি অন্যান্য পুরাণ হইতে বা কথকগণের প্রমুখাৎ শ্রুত হইয়া আখ্যান ভাগের 
মধ্যে নব নব বিষয়ের সঙ্পিবেশ করিয়াছেন। কৃত্তিবাস বণিত স্রীরামচন্দরের ছূর্গাপূজা, 
হনুমান কতক রাবণের মৃত্যুবাণ হরণ, মহীরাবণ বধ ও লবকুশের যুদ্ধ প্রভৃতি সুপরিচিত 
বিষয়গুলি বাল্সীকির বামায়ণে দৃষ্ট হয় না। অধুনা কৃত্তিবাসী রামায়ণ নামে বাজারে যাহা 
বিক্রয় হয়, উহাতে কন্তিবাসের আদি রচনার সন্ধান অতি অল্পই পাওয়া ফায়। প্রায় 
আশী। বংসর পুর্ব কলিকাতার সংস্কৃত কলেজে জয়গোপাল তর্কালঙ্কার নামক একজন 
অধ্যাপক ছিলেন। কুন্তিবাসের আমলের প্রাচীন ভাষাকে সাধারণের স্ুবোধ। করিবার 
জন্য তিনি কৃততিবাসী রামায়ণের ভাষার প্রায় আমূল সংস্কার করেন। কৃত্তিবাসের নামে 


(.: 


পূর্ববঙ্গ রেলপথে বাংলা দেশ ৮৯ 





প্রচলিত রামায়ণ প্রকৃতপক্ষে "জয়গোপালী” রামায়ণ। সম্প্রতি বঙ্গীয় সাহিত্য 
পরিষদের পক্ষ হইতে কৃত্তিবাসের মূল রচনা প্রকাশের প্রচেষ্টা চলিতেছে এবং কুত্তিবাসী 
রামায়ণের কিয়দংশ প্রকাশিতও হইয়াছে। 

কৃত্তিবাসের সময়ের গ্রামরত্ব ফুলিয়া এখন জনবিরল পরিত্যক্ত পল্লীর রূপ ধারণ 
করিয়াছে! ফুলিয়। হইতে গঙ্গ! এখন প্রায় ৪ মাইল দৃরে সরিয়া গিয়াছে । ২৬ বৎসর 





কৃত্তিবাস শ্মৃতিন্তম্থ, ফুলিয়! 


পুর্ব মহাকবি কৃত্তিবাষের ধ্বংসপ্রাপ্ত জন্মভিটায় সাহিত্াসেবীদিগের উদ্যোগে একটি স্মতি 
্তস্ত প্রতিষ্ঠিত হয়। উঠার পার্থ “কু্তিবাস কৃপ” নামে একটি কৃপ ও সমস্থ বিস্তৃত 
অঙ্গনের অপর দিকে “কৃত্তিবাস স্মৃতি বিদ্যালয়” নামে একটি স্কুল প্রতিষ্িত হইয়াছে । 
প্রতি বংসর মাঘ মাসে শাস্তিপুর সাহিত্য পরিষদের উদ্যোগে কৃন্তিবাসের জন্মভিটায় 


৯৪ বাংলায় ভ্রমণ 


সাহিত্যসেবী ও স্বজাতিপ্রেমিক বাঙালীদিগের একটি সম্মেলন হয়। শিক্ষিত বাঙালী 
মাত্রেরই বাংলার আদি কবি ও অন্যতম প্রধান জনশিক্ষক মহাকবি কৃত্তিবাসের জন্মস্থানকে 
তীর্থের স্ঠায় পবিত্রজ্ঞানে শ্রদ্ধার সহিত দর্শন কর! কর্তবা। কুত্তিবাসের গ্মতি ক্মস্তের 
গাত্রে নিয়লিখিত কথাগুলি লিখিত আছে, 
“নহাকবি কৃত্তবাসের 
আবিভাব ১৪৪০ খৃষ্টাব্দ, মাঘমাস, শ্রীপঞ্চমী, রবিবার 
হেথা দ্বিজোত্তম 
আদি কবি বাঙ্গালার ভাষা রামায়ণকার 
কৃত্তিবাস লভিলা জনম, 
স্ুরাভিত সুকবিহ্ে ফুলিয়ার পুণাতীর্থে 
হে পাথক, সম্ভমে প্রণম। 
শ্রীযুক্ত স্টার আশুতোষ মুখোপাধায় সরম্বতী কুক ভিত্তি স্থাপিত হইল । 
২৭শে চৈত্র, ১৩২২ বঙ্গাব্দ ।” 





হরিদান ঠাকুরের ভজন-গোদ!, ফুলিয়া 


সমাধি স্তস্তের দক্ষিণদিকে একটি প্রাচীন বটবৃক্ষের নীচে একটি ভগ্ন ইষ্টক ভ্প 
আছে । উহা কৃত্তিবাসের দোলমঞ্চ নামে পরিচিত । আশপাশের জমি হইতে কৃত্তিবাসের 
জন্মভিট। অনেক উচ্চ। অন্তমান হয় যে এই স্থান খনন করিলে অনেক অট্টালিকাদির 
সন্ধান পাওয়া যাইতে পারে। 


কত্তিবাসের জন্মভিটার অতি নিকটে অবস্থিত হরিদাস ঠাকুরের সাধনগীঠ ফুলিয়ার 
অন্যাতম দ্রষ্টবা। বৈষ্ণব সাহিতো বণিত আছে যে “বন” হরিদাস ব! ব্রহ্ম হরিদাস 
ঠাকুর বেনাপোল পরিত্যাগ করিবার পর শাস্ত্িপুরে অদ্বৈত আচাধোর সহিত মিলিত হন 


পূর্ববঙ্গ রেলপথে বাংলা দেশ ৯১ 


এবং নিকটবন্ী ফুলিয়া গ্রামে গঙ্গাতীরে একটা “গোফা” বা মৃত্তিকা গাত্রে নিশ্মিত 
কুটারের মধ্য ভজন সাধন করিতে থাকেন। মুসলমান হইয়া তিনি হিন্দুধশ্মের অনুষ্ঠান 
করায় কাজীর অভিযোগ অনুসারে মুলুকপতি বা প্রাদেশিক শাসনকর্ভা তাহাকে লোকজন 
দিয়া ধরিয়া লইয়া যান এবং বনু যুক্তিতর্কের দ্বারাও তাহাকে স্বমতে আনিতে সমর্থ না 
হওয়ায় ক্রুদ্ধ হইয়! তাহাকে একে একে বাইশ বাজারে লইয়! গিয়া বেত্রাঘাত করিবার 
আদেশ দেন! সাধারণতঃ ছুই ভিন বাজারে মার খাইলেই লোকের জীবনাস্ত হইত, 
কিন্তু ভক্ত শিরোমণি হরিদাস বাইশ বাজারে অতি গুরুতরভাবে প্রহ্থত হইয়াও কোন রূপ 
ছুঃখপ্রকাশ করিলেন না। যে সমস্ত লোক ঠাহাকে বিনাদোষে নিধ্যাতন করিতেছিল, 
তাহাদের অপরাধের কথ স্মরণ করিয়া তিনি করযোড়ে ভগবানের নিকট প্রার্থনা 
জানাইলেন, 





গুলিয়।র মঠের বিগ্রহ 


“এ সব জীবেরে প্রভূ কর প্রসাদ । 

মোরে দ্রোহে নু এ সবার অপরাধ ॥” 
জগৎ-প্রেমিক যীশু খ্রীষ্টের পর এরূপ অপূর্ব ক্ষমার আদর্শ জগতের ইতিহাসে আর দেখা 
বায় না। বৈষ্ণব ভগতে ঠাকুর হরিদাসের স্থান অতি উচ্চে। ন্য়ং গ্রীচৈতন্ঠদেব 
তাহাকে “পুথিবীর শিরোমণি” বলিয়! বর্ণনা করিয়াছেন । 


হরিদাসের অপুবব প্রন্ভাবের পরিচয় পাইয়া কাজী ও মুলুকপতির মন ফিরিয়া গেল। 
তাহারা তাহাকে যথেচ্ছ বিচরণ ও ধশ্ানুষ্ঠানের স্বাধীনতা প্রদান করিলেন । হরিদাস 
ঠাকুর ফুলিয়ায় ফিরিয়া আসিয়! সেই গোফার মধো অবস্থান করতঃ প্রতাহ তিন লক্ষ নাম 

গ্রহণ করিতে লাগিলেন। ফুলিয়ার বিখ্যাত ব্রাহ্মণ সমাজ তাহার অনুগত হইল। 
অনেকেই ধশ্মালোচনার জন্য তাহার নিকট আগমন কারিতেন 1. বৈষ্ণবগ্রন্থে বণিত আছে 
যে হরিদাস ঠাকুরের গোফার মধ্যে এক বিষধর সর্প বাস করিত। হরিদাসের ভক্তগণ 
এই সর্পের বিষের জ্বালায় গোফার নিকটে আসিতে পারিতেন না, কিন্তু হরিদাস নিজে 
এ সম্বন্ধে কিছুই জানিতেন না বা তাহার কোন কষ্টবোধই হইত না ।  ভক্তগণের মুখে 
সপ্পের বৃত্তান্ত শুনিয়া তিনি তাহাদের সুবিধার জন্য গোফা ত্যাগের উদ্চোগ করিলে সর্প ই 
সেখান হইতে অন্যাত্র চলিয়া গেল । 


কাটোয়ায় কেশব ভারতীর নিকট সন্ন্যাস দীক্ষা গ্রহণের পর নীলাচল গমনের পথে 
জ্রীচৈতন্যাদেব সর্ববপথম ফুলিয়ায় হরিদাস ঠাকুরের আশ্রমে আগমন করেন এবং নবদ্বীপ- 
বাসিগণ এই স্থানে আসিয়াই তাহার দর্শন লাভ করেন। 


তরুকুঞ্জ-শোভিত হরিদাস ঠাকুরের সাধনপীঠটি অতি শাস্তরসাস্পদ,স্থান। এখানে 
একটি মন্দির মধো বলরাম, রেবতী, শ্রীকষ্ ও রাধিকার বিগ্রহ আছে । যে গোফায় 
বসিয়! হরিদাস ঠাকুর নাম জপ করিতেন, একটি বৃক্ষমূলে তাহার চিহ্ন আছে। মন্দিরের 
সম্মুখে একটি তুলসী বেদী ও কুত্তিবাস পগ্ডিতের সমাধি নামে পরিচিত অপর একটি বেদী 
আছে । এই মন্দিরটি জনসাধারণের নিকট “ফুলিয়ার মঠ” নামে পরিচিত ॥ মঠমধাব্তী 
বিগ্রহ চতুষ্টয় দেখিতে অতি সুন্দর। এখানে প্রতি বংসর দোল পুণিমার সময় বু যাত্রীর 
সমাগম হয়। 


শীন্তিপুর--কলিকাতা হইতে ৫৮ মাইল দূর। ইহা! একটি অতি প্রাচীন গ্রাম। 
এই স্থানটি কত প্রাচীন তাহা বলা কঠিন। প্রায় আট শত বৎসরের উপর হইতে 
শান্তিপুর প্রসিদ্ধি লাভ করিয়া আসিতেছে। পুবেব শান্তিপুরের তিন দিক্‌ দিয়া গঙ্গা 
প্রবাহিত ছিল, এখন কিন্তু গঙ্গা দূরে পশ্চিম দিকে সরিয়া গিয়াছে । 


শাস্তিপুর নামের উৎপত্তি সম্বন্ধে অনেকে বলেন যে শান্ত নামক জনৈক মুনির বাস- 

স্থান ছিল বলিয়৷ এই স্থানের নাম শান্তুপুর বা! শান্তিপুর হইয়াছে! আবার কেহ কেহ 

বলেন যে শান্তিপুর গঙ্গাতীরে অবস্থিত বলিয়া! অনেকে তীহাদের মৃতকল্প পিতামাতাকে 

সঙ্ঞানে গঙ্গাতীরস্থ করিবার জন্তা এখানে লইয়া! আসিতেন। ধাহারা দৈবাৎ রোগমুক্ত 

হইতেন তাহারা আর সংসার কিরিয়া না গিয়' এই স্থানেই শান্তিতে জীবন যাপন 

করিতেন। এইরূপ শান্তিপ্রিয় লোকদের লইয়া এই গ্রাম গঠিত হয় বলিয়৷ ইহার নাম 
* শাস্তিপুর হয়। 


শান্তিপুর বৈষবদিগের একটি শ্রীপাট । ইহার অন্তর্গত বাবল! গ্রামে সু প্রসিদ্ধ 
আদ্ৈত আচাধ্যের .পাটবাড়ী অবস্থিত। অদ্বৈত আচার্া শ্রীহট্রের অন্তর্গত লাউড় 
পরগণার নবগ্রাম নামক পল্লীতে ১৪৩৪ খৃষ্টাব্দে জন্মগ্রহণ করেন। তীহার পিতা কুবের 
আচার্য লাউড়ের রাজ! দিবাসিংহের সভাপগ্ডিত ছিলেন! মাত্র দ্বাদশবধ বয়ঃক্রম কালে 
শাস্ত্র অধায়নের জন্য অদ্বৈত শাস্তিপুর আগমন করেন। তাহার প্রকৃত নাম কমলাক্ষ, 
অদ্বৈত আচার্ধা তাহার উপাধি। শাস্তিপুরের অন্তঃপাতী পূর্ণবাটা গ্রাম নিবাসী শান্ত 


পূর্ববঙ্গ রেলপথে বাংলা দেশ ৯্ত 





বেদান্তবাগীশ নামক জনৈক অধ্যাপকের নিকট বেদচতুষ্টঘ অধায়ন করিয়া! তিনি 
“বেদ পঞ্চানন” ও “অদ্বৈত আচার্যা” উপাধি লাভ করেন। বিগ্যাশিক্ষান্তে অদ্বৈত 
গঙ্গাতীরবর্তী শান্তিপুর গ্রামেই স্থায়ীভাবে বসবাস কা,রন। বৈষ্বজগতে তিনি মহাবিষু 





জলেশ্বর মন্দিরের কারুকাঘা, শান্তিপূর 


বা শিবের অবতার রূপে পুজিত। তাহার ভক্তিতে আকুষ্ট হইয়াই গৌরাজদেব নবদ্ধীপে 
অবতীর্ণ হন, বৈষ্ণব গ্রন্থাদিতে এইরূপ বণিত আছে, যথা! শ্রীচৈতন্থ ভাগবতে 

“তঅদ্বৈতৈর কারণে চৈতন্য অবতার । 

সেই প্রভু কহিয়াছেন বার বার ॥” 


৯৪ বাংলায় ভ্রণঞঝ : 


বৈষ্ঞব জগতে গ্রীচৈতন্য ও নিত্যানন্দের প্ররেই অদ্বৈতাচাোর স্থান নির্দিষ্ট হইয়া! থাকে 
আদ্বোতের বয়স যখন ৫১ বৎসর সেই সময়ে চৈতন্তাদেবের জন্ম হয় । গ্রীচৈতন্যাদেব ব্বার 
গনসহ শাস্তিপুরে আট্দৈতাচার্ধোর বাটাতে পদার্পণ করিয়াছিলেন। আদ্বোত দীর্ঘজীবী 
পুরুষ ছিলেন। ১১৫ বৎসর বয়ঃক্রম কালে শান্তিপুরেই তাহার দেহতাাগ হয়। তাহার 
তানেক গুলি পুত্র ছিল। তন্মধো জোষ্ঠপুত্র অট্রাতানন্দ আজন্ম সংসার বিরাগী ছিলেন । 


সপ হত 
৯৯ 


ছা) 
শিলা 





শ্ঠামচাদ মন্দিরের কারুকাধ।___শস্তিপুর 


অদ্বৈতৈর বংশধরগণ এখনও শাস্তিপুরে বাস করিতেছেন । সুপ্রসিদ্ধ গ্রন্থ 
“অদ্বৈত প্রকাশ” প্রণেতা ঈশান নাগর ৫ বংসর বয়স হইতে অদ্বৈত আচার্যোর নিকট 
শাস্তিপুরে মানুষ হন। ১৪৯২ খৃষ্টাব্দে তাহার জন্ম হয়। ৭৮ বৎসর বয়সে আচার্য 


পূর্ববঙ্গ রেলপথে বাংলাদেশ ৯৫ 





পর্তী সীতাদেবীর অ'দেশে তিনি বিবাহ করেন। ১৫৬০ খৃষ্টাব্দে তিনি অদ্বৈত প্রকাশ 
সমাপ্ত করেন এবং বুদ্ধ বয়সে লাউড়ে যাইয়া ধশ্বাপ্রচারে মনোনিবেশ করেন । লাউড- 
রাজ দিবাসিংহ বুদ্ধ বয়সে রাজ।ভার ছাড়িয়! শান্তিপুরে আসিয়া ধন্মসাধনায় কাল যাপন 
করেন। তদবধি তিনি লাউড়িয়! কৃষ্ণদাস নামে পরিচিত হন। তিনি অদ্বৈত আচাধোর 


“বাল্য লীলা” রচনা করেন এবং বিষ্ণুপুরী ঠাকুর কৃত সংস্কৃত কাবা রত্বাবলীর বাংলা 
তান্তবাদ করেন । 





তোপখান। মন্দ, শাস্টিপুর 


শান্তিপুরে অনেক গুলি মন্দির ও দেববিগ্রহ আছে। : মন্দিরগুলির মধ্যে শ্যামটাদ, 
গোকুলটাদ ও জলেশ্বর মহাদেবের মন্দিরই সমধিক বিখ্যাত | শ্যামাদের গকাণ্ড মন্দিরটি 
১৭২৬ খৃষ্টাব্দে শাস্তিপুর নিবাসী তন্তবায়কুলোন্তব রামগোপাল খা চৌধুরী মহাশয় 
কর্তৃক প্রায় দুই লক্ষ টাকা বায়ে নিশ্মিত হয়। এই মন্দির প্রতিষ্ঠা উপলক্ষে খা চৌধুরী 


৯৬ বাংলায় ভ্রমণ 


মহাশয় নানা স্থান হইতে ব্রাহ্মণ পগ্ডিতগণকে নিমন্ত্রণ করিয়া আনয়াছিলেন এবং কথিত 
আছে নদীয়ার মহারাজকেও শাস্তিপুরে আনিয়া এক লক্ষ টাকা নজর দিয়। সম্বদ্ধনা 
করিয়াছিলেন । গোকুলটাদের মন্দিরটি ১৭৪৭ খুষ্টান্দে নিশ্মিত। জলেশ্বর মহাদেবের 
মন্দিরটি অষ্টাদশ শতাব্দীর প্রারস্তে নদীয়ার মহারাজা রামকৃ্ণের মাতা প্রতিষ্ঠা করেন। 
এই মন্দির গুলি বাংলার শিল্পপদ্ধতি অনুসারে নিশ্মিত এবং ইহাদের কারুকাধ্য অতি 
সুন্দর। বিশেষত; জলেশ্বর মন্দিরের প্রাচীর গাত্রে উৎকীর্ণ পৌরাণিক চিত্রাদির শিল্প 
চাতুর্যয অতি চমতকার । শান্তিপুরের বড় বাজারে সিন্ধেশ্বরী কালী নামে এক প্রকাণ্ড 
কালীমৃত্তি আছে। এরূপ বড় বিগ্রহ সচরাচর দেখা যায় না। ইহা ছাড়া গোল্বামীদের 
নাট মন্দির ও পঞ্চরত্ব মন্দিরও ডরষ্টবা | 


শাস্তিপুরে অধিকাংশ পালাপার্বণ বিশেষ আড়ম্বরের সহিত অন্রষ্ঠিত হয়, তবে 
এখানকার রাসের উৎসবই দেশ বিখ্যাত। শান্তিপুরের ভাঙ্গা রাসের শোভাঘাত্র! দেখিবার 
জন্ বাংলার নানা স্থান, এমন কি সুদূর ত্রিপুরা ও মণিপুর হইতে বহু যাত্রীর সমাগম 
হয়। রাস উৎসবের শেষ দিন গোম্বামিগণের গৃহস্থিত বিগ্রহগণকে চত্বাদ্দোলের উপর 
স্থাপন করিয়া এক সঙ্গে শোভাযাত্র! সহকারে নগর প্রদক্ষিণ করানে৷ হয় । ইহারই নাম 
“ভাঙ্গা রাস” । এই মেলায় সুন্দর দেশীয় পুতুল প্রভৃতি লোক-শিল্পের নিদর্শন এখনও 
বিক্রীত হয়। 


মুসলমান যুগেও শান্তিপুর একটি প্রসিদ্ধ স্থান ছিল। পাঠান আমলে এই স্থানে 
একজন কাজী ছিলেন । বাদসাহ আওরঙ্গজেবের রাজত্বকালে ১৭০৫ খুষ্টাব্দে ফৌজদার 
মহম্মদ ইয়ার খা কর্তৃক শাস্তিপুরের তোপখানায় একটি সুদৃশ্য মসজিদ্‌ নিশ্মিত হয় । ইহা 
শাস্তিপুরের ভন্যতম দরষ্টবা বন্ত । 


প্রাচীন কাল হইতেই শাস্তিপুর বস্ত্র শিল্পের জন্য প্রসিদ্ধ। এখানকার প্রস্তুত সুঙ্ষ 
বস্ত্র পাশ্চাত্য দেশ সমূহেও রপ্তানি হইত। ইংরেজ রাজত্বের গোড়ার দিকে এখানে ঈস্ট্‌ 
ইপ্ডিয়া কোম্পানির একটি বড় কুঠি ছিল। উনবিংশ শতাব্দীর প্রথম কয়েক বৎসর 
কোম্পানি-দেড় লক্ষ পাউণড ব! সাড়ে বাইশ লক্ষ টাকার স্মৃতির কাপড় প্রতিবর্ষে ক্রয় 
করিতেন। ১৮১৩ খুষ্টাব্দ হইতে ম্যানচেষ্টারের সস্তা কাপড় আসায় এই শিল্পের পতন 
আরস্ত হয়। ১৮৭০ খুষ্টান্দে এখানকার কুঠির ধ্বংসাবশেষ নীলাম করিয়া ২ 
হয়। বর্তমানেও শান্তিপুর বন্ত্র শিল্পের জন্য বিখ্যাত । . 


নবদ্বীপের ম্যায় শাস্তিপুরও পুর্বে সংস্কৃত চষ্চার জন্ত প্রসিদ্ধ ছিল। এখানকার 
পাঁগুতবর্গের মধ্যে ভ্রীরাম গোস্ানী, চন্দ্রশেখর বাচস্পতি ও রমনাথ তর্করত্ব প্রভৃতির নাম 
উল্লেখযোগ্য ৷  নদীয়ার মহারাজা কৃষ্চন্দ্রের সভাসদ্‌ সুপ্রসিদ্ধ হাস্তরসিক গোপালভাড় 
শান্তিপুরের অধিবাসী ছিলেন। তাহার লোককে হাসাইবার অসাধারণ ক্ষমতা ছিল। 
তাহার রসিকত! সম্বন্ধে ব্ছ কাহিনী জনসমাজে প্রচলিত আছে। উনবিংশ শতকের 
প্রথম ভাগে শান্তিপুরে আশানন্দ মুখোপাধ্যায় নামে একজন বীরপুরুষ জন্মগ্রহণ করেন। 
তিনি যেরপ সরল প্রকৃতি ও সহ্ৃদয় ছিলেন, তাহার দেহেও তদ্রুপ অমিতশক্তি ছিল। 


€.. 


পূর্ববঙ্গ রেলপথে বাংলাদেশ ৯৭ 





বিপন্নের উদ্ধারের জন্য তিনি সর্ধবদাই প্রস্তুত ছিলেন। একবার অতিথিরূপে তিনি জনৈক 
ধনী গৃহাস্থের বাটীতে রাত্রি যাপন করেন। গুহম্বামীর বাটাতে হঠাৎ একদল ডাকাত 





আশানন্দ ঢেঁকির শ্মতিস্তস্ত, শান্তিপুর 


পড়ে। আশ্রয়দাতা গৃহম্থামীর এইরূপ অতকিত বিপদ দেখিয়া মহাবীর আশানন্দ হাতের 
কাছে অন্ত কোনরূপ অস্ত্র না! পাইয়া নিকটবর্তী টেকিশাল! হইতে একটি প্রকাণ্ড টেকি 
? 


৯৮ বাংলায় ভ্রমণ 








লইয়! দস্মাদলের সম্মুখীন হন এবং ৰীর বিক্রমে তাহাদিগকে তাড়াইয়! দেন। এই 
অদ্ভুত কার্ধোর জন্য তিনি জনসমাজে আশানন্দ ঢোক নামে পরিচিত হন। তাহার 
বীরত্ব সম্বন্ধে এইরূপ বনু অদ্ভুত কাহিনী প্রচলিত আছে। : কয়েক বৎসর হইল বীর 
আশানন্দের স্মৃতি রক্ষা কল্পে তদীয় বাসভবনে একটি স্মতিন্তস্ত প্রতিষ্ঠিত হইয়াছে 
স্বজাতি প্রেমিক বাঙালী মাত্রেরই এই মহাবীরের স্মৃতিস্তস্মূলে শ্রদ্ধা নিবেদন কর! উচিত। 


বর্তমান যুগের অন্যতম মহাপুরুষ বিজয় কৃষ্ণ গোস্বামী শাস্তিপুরের সুবিখ্যাত অদ্বৈত 
বংশে জন্মগ্রহণ করেন। ১২৫১ বঙ্গাব্দে তাহার জন্ম হয়। যৌবনে তিনি ব্রাঙ্ষধণ 
অবলম্বন করেন এবং তজ্জন্ত গৃহ হইতে বিতাড়িত হইয়া কলিকাতায় আসিয়া মহুষি 
দেবেন্দ্র নাথ ঠাকুরের আশ্রয় গ্রহণ করেন। দেবেন্দ্র নাথ ঠাহাকে ব্রাহ্ম সমাজের 
্রচারকের পদে নিযুক্ত করেন। একবার গয়ায় ত্রান্মধন্ম প্রচার করিতে গিয়া বিজয়কুফ 
একজন সিদ্ধ যোগী পুরুষের সাক্ষাৎ লাভ করেন এবং ভাহাকেই গুরুরূপে বরণ করেন। 
যোগীর নিকট হইতে দীক্ষা গ্রহণ করিয়! বিজয়কৃষণ পুনরায় সনাতন হিন্দুধশ্ঠে ফিরিয়া 
আসেন। ইহার পর তিনি গৈরিক বাস পরিধান করিলেন, জটাজুট রাখিলেন, মালা 
ধরিলেন এবং হরিপ্রেমে মাতোয়ারা -হইয়া উঠিলেন। তাহার অলৌকিক যোগ প্রভাব 
সম্বন্ধে তাহার জীবনী-লেখকগণ বহু কাহিনী লিপিবদ্ধ করিয়াছেন। স্টাহার বনু শিশ্য 
প্রশিষ্য এখনও বর্তমান আছেন। শেষ বয়সে বিজয়কৃ্ণ পুরীধামে বাস করিতেন। 
সেখানে তিনি “টিয়া! বাবা” নামে পরিচিত হন। পুরীধামের নরেন্দ্র সাবোবরের তীরে 
তাহার সমাধি ও মঠ বিরাজিত আছে। 


শান্তিপুরবাসী হরিমোহন প্রামাণিক মহাশয় সংস্কৃত ভাষায় * কোকিল দূতন” নামক 
কাব্য ও “কমলা করুণা বিলাসম্” নামক নাটক লিখিয়া ষশস্বী হন। 


পল্লীগ্রাম হইলেও শাস্তিপুর একটি শহর বিশেষ । এখানে মিউনিসিপালিটি আছে। 
এখানকার অন্যান্ দর্শনীয় স্থানের মধ্য রিভার টমসন্‌ হল, শান্তিপুর সাহিত্য পরিষৎ, 
খোন্দকারদিগের স্থাপিত দাতবা চিকিৎসালয়, গোস্বামীদের নাটমন্দির, পঞ্চরত্ক মন্দির 
ও মিউনিমিপাাল অফিস প্রভৃতি প্রধান । 


শাস্তিপুর হইয়া বড়মাপের লাইনের উপর অবস্থিত কৃঞ্চনগর দিয়া একটি লাইট 
রেলওয়ে ১৮ মাইল দূরবর্তী নবদ্বীপঘাট পধ্যন্ত গিয়াছে । (কৃষ্ণনগর সিটি ডরষ্টবা )। 

শাস্তিপুরের নিকটস্থ আস্থিকা গ্রামে প্রসিদ্ধ পদকর্তা গৌরীদাস পণ্ডিত জন্মগ্রহণ 
করেন। ইনি চৈতন্যাদেবের বিশেষ অনুর্ক্ত ভক্ত ছিলেন ; শ্রীচৈতন্যের নিজ হাতে 'লেখ! 
একখানি গীতা ইহার নিকট রক্ষিত ছিল। অস্থিকাগ্রামে ইনি চৈতন্যাদেবের একটি নিন 
কাঠের বিগ্রহ স্থাপিত করিয়াছিলেন । 


শান্তিপুরের নিকটবর্তী বাগ আ'াচড়া। গ্রামে বাগ্দেবীর বিগ্রহ প্রতিষ্ঠিত আছে । 
কথিত আছে, যোড়শ শতাব্দীর মধ্যভাগে রঘুনন্দন বন্দ্যোপাধ্যায় নামক জনৈক সাধ 
এই বিগ্রহের প্রতিষ্ঠা করেন। ঃ 


বাগ আচড়ার পার্শ্ববর্তী তন্মশীসন গ্রামে প্রায় চারিশত বংসর প্র প্রতিটি 
একটি ভগ্নপ্রায় শিবমন্দির আছে। চাদ রায় নামক জনৈক ব্যক্তি এই মন্দিরে: 
৪ টু 


পূর্ববঙ্গ রেলপথে বাংলাদেশ ৯৯ 





প্রতিষ্ঠাতা । তাহার নামানুসারে এই স্থানের নাম চাদড়া বা টাছুড়া হইয়াছে। এই 
টাদ রায় কে ছিলেন তাহ! জানা যায় নাই । প্রবাদ, তিনি নাকি দ্টাবুত্তি করিতেন এবং 
পরে ত্রহ্মশাপে সবংশে বিনষ্ট হন। ব্রহ্মশাসন গ্রামের এই শিবমন্দিরটি এক সময়ে সমগ্র 





চাদরায়ের শিব মন্দির, রক্গশাসন 


নদীয়া জেলার গৌরব স্বরূপ ছিল । একটি চতুষ্কোণ প্রাঙ্গনের চারিদিকে চারিটি মন্দিরের 
ভগ্নারশেষ দেখা যায়। উত্তর দিকের মন্দিরটি এখনও দণ্ডারমান আছে। ইহাব চূড়া 


১০০ বাংলায় ভ্রমণ 





নাই, ইহার সম্মুখস্থ ভিত্তির গাত্রে নানাবিধ মুক্তি খোদিত আছে। পুরব্বদিকের ছ্বারের 
উপর প্রাচীন বঙ্গাক্ষরে নিয়লিখিত লিপিটি খোদিত আছে £_ 





চাদরায়ের মন্দিরের কারুকাধা, বরঙ্গীশাসন 


“ত্রাশিবঃ 
শাকে বারমতঙ্গবাণ হরিনাঙ্কে নাঙ্কিতে শঙ্করং 
সংস্থাপ্যাশ্ড সুধা স্ধাকর কর ক্ষীরোদনীরোপমং | 
তন্মৈ সৌধমিদমুদ! সুজলদানিলীনলোলধ্বজং 
তৎপাদেরিত ধীর ধীরবির্তং ্রীটাদরায় দদৌ ॥ " 


পূর্ববঙ্গ রেলপথে বাংলাদেশ ১০১ 





অর্থাৎ সতত স্থিরবুদ্ধি শ্রীঠাদ রায় ১৮৫৭ শকে (১৬৬৫ শ্রীষ্টাবে) সুধাস্ধাকর ও 
ক্ষীর সমুদ্রের নীর তুলা নিবিড় মেঘ সংলগ্ন ধবজ যুক্ত এই মন্দির প্রতিষ্ঠা করিয়! শঙ্করের 
পদে অর্পথ করিলেন । 





ঠাদরায়ের মন্দিরের শিল্পালিপি, বক্ষশাসন 


এই মন্দির গাত্রের কারুকার্যাও অতি সুন্দর । ছুঃখের বিষয়, অশ্বখ প্রভৃতি বৃক্ষের 
দ্বারা এই মন্দিরটি যেরূপভাবে সমাচ্ছন্ন হইয়াছে তাহাতে অচিরকাল মধ্যে ইহার সংস্কার 
ও সংরক্ষণের কোনরূপ ব্যবস্থা না হইলে প্রাচীন শিল্পকলার এই সুন্দর নিদর্শনটি শীঘ্রই 
ধ্বংজ প্রাপ্ত হইবে। 


১০২ বাংলায় ভ্রমণ 





শাস্তিপুর হইতে ঘোড়ার গাড়ীতে করিয়! এই মন্দির দেখিয়া আসিতে পার! যায়। 


আড়ংঘ1ট।-_কলিকাতা হইত ৫৬ মাইল দুরে চর্ণী নদীর তীরে অবস্থিত 
রবীন্দ্রনাথের প্রসিদ্ধ কবিতা “দেবতার গ্রাসে” চুর্ণী নদী অমর হইয়া আছে । গঙ্গাসাগরের 
যাত্রীদল লইয়! নৌক। যখন ছাড়িয়া! দিল তখন. .*...**, টা 
হেমন্তের প্রভাত শিশিরে 
ছল ছল করে গ্রাম চর্ণী নদীতীরে । 
এখানে চুর্ণী ঝদীর তীরে যুগলকিশোর বিগহের একটি মন্দির আছে! কথিত 


আছে, গঙ্গারাম দাস নামক জনৈক বৈষণব বৃন্দাবন হইতে একটি শ্রীকৃষ্ণ বিগ্রহ আনিয়া 
পুথমে নবদ্বীপের নিকট সমুদ্রগড়ে স্থাপন করেন। বগির উপদ্রবের সময় গঙ্গারাম 





ধুগলকিশে।রের মন্দির, জাড়ংঘাটা। 


বিগ্রহটিকে লইয়া আড়ংঘাটায় চলিয়া আসেন। এখানে তাহার স্বদেশবাসী জনৈক বণিক 
তাহাকে আশ্রয় প্রদান করেন। যুগলকিশোরের মন্দিরটি আনুমানিক ১৭২৮ খৃষ্টাব্দে 
নিশ্মিত হয়। প্রথমে শুধু শ্রীরুষ্ণ বিগ্রহেরই পুজা হইত। কৃষ্নগরের মহারাজ! 
কৃষ্চন্্র একটি রাধামুন্তি শ্রীকফের বামপার্ে প্রতিষ্টা করিয়া উভয় বিগ্রহের “যুগল- 
কিশোর ” নাম প্রদান করেন। যুগলকিশোরের সেবা! নির্বাহের জন্য তিনি. বছ নিক্ধর 
ভূমিও দান করেন। কথিত আছে, একবার যুগল কিশোরের ধানের গোলা আগুনে 
পুড়িয়া গেলে রাণাঘাটের পালচৌধুরী বংশের আদিপুরুষ কৃষ্ণপান্তি অতি সামান্ 
যূলো এ গোলা ক্রয় করেন। কৃষ্ণপাস্তির সৌভাগযবশতঃ গোলার ধান উপরের দিকেই 


পূর্ববঙ্গ রেলপথে বাংলাদেশ ১০৩ 





সামান্তামাত্র পুড়িয়াছিল, কিন্তু নীচেকার ধান বেশ ভালই ছিল। এ ধান বিক্রয় করিয়া 
রকি বিপুল অর্থলাভ করেন এবং উহা! হইতেই তাহার বিপুল এই্বরোর স্মত্রপাত হয়। 
প্রতিবংসর সমস্ত জৈষ্ঠমাস ধরিয়া আড়ংঘাটায় যুগলকিশোরের মেলা হয়। মেলার 
যাত্রিগণের মধো মহিলার সংখ্যাই অধিক। মহিলাদের মধো একটি বিশ্বাস গ্রচলিত 
আছে যে জোষ্ঠমাসে যুগলকিশোরকে দর্শন করিলে ইহ বা পরজন্মে বৈধবা ভোগ করিতে 
হয় না। যুগলকিশোরের মন্দিরের দক্ষিণে অপর একটি প্রাচীন মন্দিরে গোগীনাথজীউ 
বিগ্রহ প্রতিষ্ঠিত আছেন। প্রবাদ, আড়ুংঘাটায় যুগলকিশোরের স্থাপনার পুর্ব হইতেই 
এই বিগ্রহ এখানে বর্তমান । 





বুড়াশিবের মন্দির, [শিষনিবাস | প্রত্ততন্ব বিভাগের সৌজন্যে) 


মীজদিয়! কলিকাতা! হইতে ৬৫ মাইল দূর । এই স্টেশনের পুর্ব নাম ছিল 
শবনিবাস। স্টেশন হইতে শিবনিবাস দুই মাইল দূর। শিবনিবাস মহারাজা 
চন্দ্র কর্তৃক অষ্টাদশ শতাব্দীর প্রথমভাগে প্রতিষ্িত হয়। কথিত আছে, নসরত 
1 নামক জনৈক দন্যুকে দমন করিবার জন্য কৃষ্ণচন্দ্র এই স্থানে উপস্থিত হইয়! 
শবির সন্নিবেশ করেন।  প্রাতঃকালে তিনি নদীতে মুখ প্রক্ষালন করিতেছেন, 
এমন সময়ে একটি রোহিত মৎসা জল হইতে লাফাইয়া হার কোলের উপর 
গয়া পড়ে। ইহা! দেখিয়া রাজজ্যোতিষী বলেন “মহারাক্ত ! রাজভোগা রোহিত 
তস্য যখন আপনা হইতেই আপনার অঙ্কে লাফাইয়৷ পড়িয়াছে তখন এই স্থান 
বাজবাসের একান্ত উপযুক্ত, আপনি এখানে একটি নগর প্রতিষ্ঠা করুন। ” এই স্থানটির 

তিন দিকে ইছামতী নদী প্রবাহিতা বলিয়া স্থানটি বেশ স্ুরক্ষিত। রা কৃষন্্র 
এখানে একটি নগর ও বু দেবালয় প্রতিষ্ঠা করিয়া উহার নাম রাখেন শিবনিবাস। তাহার 
সময়ে এখানে ১০৮টি শিবমন্দির ছিল, কিন্ত এখন তাহার তিনটি মাত্র অবশিঃ 
আছে। ১৮২৭ খৃষ্টাব্দে বিশপ হিবর শিবনিবাসে আগমন করিয়াছিলেন। তিনি 
ঠাহার লিখিত বৃত্তান্তে এই স্থানের ভূয়সী প্রশংসা করিয়াছেন। : তিনি এখানে চারিটি 
অতি সুন্দর মন্দির দেখিয়াছিলেন এবং এখানকার পুরাতন রাজ বাড়ীর প্রবেশ দ্বারকে 
“গথিক” স্থাপতোর সুন্দর নিদর্শন বলিয়াছেন। তাহার মতে ইহার, গঠন প্রশালী মস্কে' 
নগরীর প্রসিদ্ধ ব্রেমলিন প্রাসাদের পবিত্র ফটকের ন্যায়, কিন্ত দেখিতে আরও অনেক 
সুন্দর। কৃষ্ণচন্দ্রের সময়ে শিবনিবাস কাশীতুলা বিবেচিত হইত । সেই জন্য একটি 
প্রবাদ বাকা প্রচলিত হইয়াছিল-- 


শিবনিবাস তুল্য কাশী ধন্থা নদী কক্কনা। 
উপরে বাজে দেব ঘড়ি নীচে বাজে ঠনা ॥ 


বর্তমানে এখানে বুড়াশিবের মন্দির ও রামচন্দ্রের মন্দির ডরষ্টবা বন্ত। বুড়াশিব নামে 
পরিচিত শিবলিঙ্গটি প্রায় ৯ ফুট উচ্চ। শিবরাত্রি, চড়ক ও ভৈমী একাদধীর সময় এখানে 
এখনও বন লোকের সমাগন হইয়া থাকে । 


মাজদিয়া স্টেশনের নিকটে দক্ষিণ পশ্চিম দিকে মাথাভাঙ্গা নদী চূর্ণী ও ইছামতী 
ধারায় বিভক্ত হইয়াছে ; চর্ণী প্রধান লাইনের পশ্চিম দিয়া দক্ষিণে চলিয়া! গিয়াছে। 
ইছামতী মাজদিয়। স্টেশনের দক্ষিণে প্রধান লাইনের নীচে দিয়া গিয়া নদীয়া, যশোহর, 
চবিবশ পরগণা ও খুলনা জেলা দিয়! প্রবাহিতা৷ হইয়াছে । ইহা একটি পুরাতন নদী; 
গঙ্গার প্রধান ধার! যখন ভাগীরথী পথে বহিত তখন ইহার উৎপত্তি হয় বলিয়া অনুমিত 
হয়।. ইহার কুলে স্থানে স্থানে পর্ত,গীজদিগের কুঠী স্থাপিত: হইয়াছিল। পুর্ব ইহা 
ঢাকার পূর্বদিকে ত্রহ্মপুত্রে গিয়া পড়িত এবং এই সঙ্গমস্থুলে বাংলার প্রাচীন রাজধানী 
রামপাল অবস্থিত ছিল। (পাবন৷ ভ্রষ্টব্য)। 


স্টেশনের দেড় মাইল দক্ষিণে ভাজনঘাঁট গ্রামে “রাই উন্মাদিনী” এবং 
“স্বপ্ন বিলাস” “বিচিত্র বিলাস” প্রভৃতি গ্রন্থপ্রণেতা কবি কৃষ্ণকমল গোন্বামী মহাশয় 
জন্মগ্রহণ করেন। ইনি বালো পিতার সহিত বন্দাবনে থাকিয়৷ পড়াশুনা আরম্তু করেন 
এবং নবদ্বীপে আসিয়া পাঠ সমাপ্ত করেন। কবি শেষ বয়সে ঢাকায় বাম করিতেন! 
ইহার রচিত যাত্রার পালা পূর্বববঙ্গে অত্ন্ত লোকপ্রিয় হইয়াছিল। অনেকের মতে 
বিগ্কাপতি ও চগ্ডীদাসের পরে ইহার মত উচ্চদরের পদকর্থা! রাইন ১৮৮৮ 
খুষ্টাব্দে চুচুড়ায় ইনি পরলোক গমন করেন । 


মাজদিয়! স্টেশন হইতে এক মাইল পশ্চিমে কৃষ্গঞ্জ গ্রাম ; তাহার পাশেই ক্ষুদ্র গ্রা 
নাথপুবে সুপ্রসিদ্ধ কর্ণেল সুরেশ বিশ্বাসের পৈতৃক বাসস্থান। ১৮৬১ খবষ্টাদে বাণাঘাটে 
মাতুলালয়ে তিনি জন্মগ্রহণ করেন। খুষ্টধন্মম গ্রহণ করায় গৃহ হইতে বহিষ্কৃত হইয়া ১৭ 
বৎসর বয়সে খালাসির কার্ধা লইয়া! তিনি বিলাত গমন.করেন, তথায় নান! কষ্টের পর 
একটি সার্কাসদলে যোগ দিয়া শেষে দক্ষিণ আমেরিকায় ব্রেজিলে উপস্থিত হন। সেখানে 


চিত 

অবস্থানকালে এ দেশীয় একটি চিকিৎসক-কন্ঠার পাণিগ্রহণ করেন এবং ত্রেজিলের 
সেনাদলে যোগদান করেন । নিজ কারাকুশলতায় তিনি অচিরে লেফট্ন্যান্ট পদে উন্নীত 
হন। ১৮৯৯ খুষ্টাব্দে ব্রেজিলে রাষ্ট্রবিপ্লবের সময়ে তিনি সাধারণ তন্ত্রের পক্ষে বিশেষ 
সাহসের সহিত যুদ্ধ করেন। সেজন্য: বিদেশী হইয়াও কর্ণেল পদ প্রাপ্ত হন। ১৯০৫ 
ুষ্টান্দে ১২এ সেপ্টেম্বর তিনি পরলোক গমন করেন। এখনও তাহার বংশীয়গণ ব্রেজিলে 
বাস করিতেছেন। 


মাজদিয়া স্টেশন হইতে ২০ মাইল দুরবন্তী কোটটাদপুর পর্যান্ত রেলওয়ের সংশ্লিষ্ট 
একটি মোটরবাস সাভিস আছে । কোটটাদপুর যশোহর জেলার একটি বিখ্যাত বাণিজা- 
স্থান। এক সময়ে ইহা দেশী চিনির কারবারের জনা প্রসিদ্ধি লাভ করিয়াছিল । 


বাণপুর- কলিকাতা হইতে ৬৯ মাইল দূর। এই স্থানের নিকটবর্তী মাটায়ারি 
গ্রামে কৃষ্ণনগর রাজবংশের প্রথম রাজধানী ছিল। এই বংশের প্রতিষ্ঠাতা ভবানন্দ 
মজুমদারের পৌত্র রাঘব এই স্থান হইতে বর্তমান কৃষ্ণনগরে রাজধানী স্থানান্তরিত করেন। 
প্রাচীন রাজবাটীর ভগ্নাবশেষ আজও মাটিয়ারিতে দৃষ্ট হয়। কথিত আছে, ভবানন্দ 
কাশীর অব্বপূর্ণামন্দির নিম্মাণ করিয়াছিলেন। এখানে পীর মল্লিক গস্‌ নামক একজন 
মুসলমান সাধুর সমাধি আছে । অন্ববাচীর সময়- গীরের মৃত্যুতিথি উপলক্ষে এখানে 
একটি বৃহৎ মেলা হয়। 


মাটায়ারি অতি প্রাচীন গ্রাম । কবিকঙ্কণ চণ্তীতে শ্রীমন্ত সদাগরের সিংহল যাত্রার 
প্রসঙ্গে এই গ্রামের উল্লেখ দেখিতে পাওয়া যায় । 


দর্শনা| কলিকাতা হইতে ৭৫ মাইল। সম্প্রতি এখানে একটি প্রকাণ্ড চিনির কল 
স্থাপিত হইয়াছে । 


চুয়াডাঙ্গা কলিকাতা হইতে ৮৪ নাইল দূর! স্টেশন হইতে চুয়াডাঙ্গ। শহর 
প্রায় তিন মাইল দূর | ইহা নদীয়! জেলার একটি মহকুমা এবং ধান ও চাউলের একটি, 
বিখ্যাত গঞ্জ। এই স্থান হইতে ছুই মাইল পশ্চিমে উজিরপুর নানক গ্রামে একটি 
পুরাতন দীঘি ও অট্রালিকার ধ্বংসাবশেৰ দুষ্ট হয়। 


চযাডাঙ্গ। স্টেশনে নামিয়। নদীয়া জেলার অন্যতম ন£কুন! মেহেরপুর যাইতে 
হয়। চুয়াডাঙ্গা হইতে মেহেরপুর পশ্চিমদিকে অবস্থিত এবং মোটরবাস যোগে ১৮ 
মাইল দূর। স্টেশনের পশ্চিমে অল্প দূর যাইয়া মাথাভাঙ্গা নদী খেয়া নৌকায় পার 
হইতে হয়। ভৈরব নদের তীরে অবস্থিত মেহেরপুর একটি প্রাচীন স্থান। কেহ কেহ 
বলেন যে, এই স্থানে মিহির ও খনার বাস ছিল এবং মিহিরের নাম হইতেই নাকি মিহিরপুর 
বা নাম হইয়াছে । মেহেরপুরের দর্শনীয় স্থানের মধো বলরাম হাড়ীর আখড়া 
ও গোয়াল মন্দিরাদি প্রধান । 


বলরাম হাড়ী “ব্লরামভজা” নানক ধর্মমসন্প্রদায়ের প্রবর্তক এই সম্প্রদায় অনেকটা 
কর্তভজা সম্প্রদায়ের অনুরূপ । এই সম্প্রদায়েও জাতিভেদ নাই.। বলরামের শিষাগণ 
তাহাকে শ্রীরামচন্দ্রের অবতার বলিয়া বিশ্বাস করেন। বলরাম প্রথম ভীবনে ভনৈক 

ধনীর বাটাতে চৌকীদারের কাধ্য করিতেন। একবার মনিব কর্তৃক চোর অপবাদ দেওয়ার 
ফলে তাহার মনে বৈরাগোর উদয় হয় এবং তিনি সংসার ত্যাগ করিয়া যোগ সাধনায় 
আত্মনিয়োগ করেন। -সাধনাবলে তিনি অলৌকিক শক্তির অধিকারী হইয়াছিলেন বলিয়া 
তাহার ভক্তগণের বিশ্বাস। প্রায় এক শত বৎসর পুরে বলরামের মৃত্যু হয়। মেহেরপুরের 
নিকট ভৈরব নদের তীরে তাহার সমাধির উপর নিশ্মিত মঠ বু দূর হইতে লোকের 
দৃষ্টি আকধণ করে । 


চৌধুরী উপাধিধারী গোপজাতীয় জমিদারগণ এক সময়ে মেহেরপুরে প্রাধান্য লাভ 
করিয়াছিলেন । তাহাদিগের দ্বারা নিম্মিত বহু মন্দিরের মধ্যে একটি শিব ও একটি 
কালী-মন্দির আজিও বর্তমান আছে। কথিত আছে, বগির আক্রমণে বাধা দিতে গিয়া 
এই বংশ সপরিবারে ধ্বংস হয়। মেহেরপুরের মিউনিসিপ্যাল অফিস প্রভভতি ইমারত 
গোয়াল চৌধুরীদিগের বাটার ভর্রস্তূপের ইঞ্টকের দ্বারা নিশ্মিত। 


মেহেরপুরের রসকদন্ ও ক্ষীরের মিঠাই: প্রসিদ্ধ । 


আলমডাঙ্গা__কলিকাতা হইতে ৯৪ মাইল দূর। ইহা নদীয়া জেলার একটি 
বিখ্যাত গঞ্জ । নদীয়া জেলার উত্তরে জলাঙ্গীর উৎপত্তির প্রায় ১০ মাইল পূর্বদিকে 
পদ্মা! হইতে বাহির হইয়া মাথাভাঙ্গা নদী আলমডাঙ্গা স্টেশনের প্রায় ৫ মাইল পশ্চিমে 
আতিয়া ছুইভাগে বিভক্ত হইয়াছে ; কুমার নামে শাখাটি পূর্বমুখে গিয়া আলমডাঙ্গ। 
স্টেশনের কিছু উত্তরে লাইনের নীচে দিয়া গিয়া নদীয়া, যশোহর ও খুলনা জেলার মধ্য দিয়! 
প্রবাহিত হইয়াছে । অপর শাখাটি মাথাভাঙ্গা নামেই লাইনের পশ্চিম দিয়া দক্ষিণে 
চলিয়া গিয়াছে । এককালে গঙ্গার প্রধান ধারা মাথাভাঙ্গ দিয়া বহিত। ( পাবনা 
র্টব্য।) আলমডাঙ্গার ৪ মাইল উত্তর-পূর্বেবে গোস্বামী-ছুর্গাপুর নামক গ্রামে 
রাধারমণের একটি অতি পুরাতন মন্দির আছে । এখানে কান্তিকী পুণিমা তিথি হইতে 
এক পক্ষ স্থায়ী একটি বৃহৎ মেলা হয়। কথিত আছে, পুরে এই স্থানে গভীর জঙ্গল ছিল 
এবং সেই জঙ্গলের মধো কমলাকান্ত গোস্বামী নামে একজন সুদর্শন তরুণ সন্ন্যাসী বাস 
করিতেন। একদিন একদল দস্থা স্থানান্তরে দস্থাবৃত্তি করিয়া এই বনের মধ আসিঘা 
“আশ্রয় গ্রহণ করে। দ্রুতগতিতে ছুটিয়া আসার জন্য তাহারা অতান্ত তৃষ্ণার্ত হইয়া পড়ে 
এবং সম্মুখে সন্গ্যাসীকে দেখিতে পাইয়। তাহার নিকট পানীয় জল চাহে। সন্ন্যাসী অদ্ভুত 
ক্ষমতাবলে স্থীয় ক্ষুদ্র কমগুলু হইতে জল দিয়া সমগ্র দস্থাদলের পিপাসা নিবৃত্তি করেন । 
দন্াদলের লুষ্টিত দ্রবোর মধ্যে একটি রাধারমণ (কৃষ্ণ) বিগ্রহ ছিল। সন্গ্যাসীর অদ্ভুত 
ক্ষমতা দর্শনে মুগ্ধ হইয়া তাহার! সেই বিগ্রহটি তাহাকে দান করে। সন্যাসীও বিগ্রহটিকে 
যথাবিধি পুজা করিতে থাকেন। এই ঘটনার কিছুকাল পরে জয়দিয়ার রাজা মুকুটরায় 
স্বীয় তরুণী কন্যা! ছুর্গাবতীকে সঙ্গে লইয়া শিকারে বহির্গত হন এবং এই অরণ্য মধ্যে 
সন্সযাসীর সাক্ষাৎ পান। তরুণ সন্গ্যাসীর সুন্দর মদ্তি ও গান্তীর্য্য দর্শনে রাজা! বিশেষ মুগ্ধ 
হন এবং রাজকন্তা! তাহার প্রতি আকৃষ্ট হন। সন্নযাসীও রাজকন্ঠার রূপ দর্শনে গ্রীতি- 
লাভ করেন। রাজ! উভয়ের মনোভাব বুঝিতে পারিয়া তাহাদের বিবাহের আয়োজন 
করেন এবং এই অরণামধ্য একটি সুন্দর নগর নিন্মাণ করিয়! উহ্হার নাম দেন গোস্বামী 
দুর্গাপুর । গোস্বামী-ছুর্গাপুরের বর্তমান মন্দিরে যে শিলালিপি আছে তাহা হইতে জানা 


পূর্ববঙ্গ রেলপথে বাংলা দেশ ১০৭ 


যায় যে জয়দিয়ার রাজা মুকুটরায়ের পুত্র শ্রীকষ্ণচরায় ১৫৯৬ শাকান্দে (১৬৭৪ খৃষ্টাব্দে) 
রাধারমণের জন্য এই মন্দির নিম্মাণ করাইয়া দেন। জয়দিয়৷ গোন্বামী-ছূর্গাপুর হইতে 
২৮ মাইল দক্ষিণে অবস্থিত এবং বর্তমানে ইহা যশোহর জেলার অন্তর্গত একটি 
গগুগ্রাম মাত্র। 


পোড়াদহ জংশন-_কলিকাতা৷ হইতে ১০৩ মাইল দূর । এই স্থানও নদীয়া 
জেলার একটি বাণিজাকেন্দ্র। 'এখান হইতে পূর্ববঙ্গ রেলপথের একটি শাখা লাইন 
৫৪ মাইল দূরবন্তী গোয়ালন্দে একেবারে পদ্মার ধার পর্যন্ত গিয়াছে । কলিকাতা! হইতে 
গোয়ালন্দ পধান্ত সরাসরি গাড়ী যাতায়াত করে। এই শাখাপথে অবস্থিত কালুখালি 
ভংশন ও পাঁচুরিয়া৷ জংশন হইতে দুইটি শাখা যথাক্রমে ভাটিয়াপাড়া ঘাট ও ফরিদপুর 
পধান্ত গিয়াছে । 


কুষ্টিয়া_কলিকাতা হইতে ১১১ মাইল দূর। ইহা! নদীয়া জেলার একটি মহকুম!। 
শহরটি গড়াই নদীর তীরে অবস্থিত ও একটি বিখ্যাত বাণিজাকেন্দ্র। গড়াই নদী কুষ্টিয়ার 
অনতিদূরে পণ্মা হইতে উঠিয়াছে এবং দক্ষিণে যশোহর ও ফরিদপুর জেলার সীমা দিয়া 
গিয়া খুল্ন! জেলায় প্রবেশ করিয়া এই জেলা এবং বাখরগঞ্জ জেলার সীমা রক্ষা করিয়া 
বাঙ্গোপসাগরে পড়িয়াছে। দক্ষিণে ইহা! মধুমতী, বলেশ্বর এবং হরিণঘাটা নামে পরিচিত। 
এককালে গঙ্গার প্রধান ধারা গড়াই নদী দিয়া বহিত। কুষ্টিয়ার প্রায় ছুই মাইল 
পুবের্ব গড়াই নদীর উপর একটি বড় সেতু আছে। সম্প্রতি ইহা নূতন করিয়। 

গড়াই নদীর সেতু, কুষ্টিয়া 


নিশ্ষিত হইয়াছে । কুষ্টিয়া শহরে মোহিনী মিল নামক বিখ্যাত কাপড়ের কল অবস্থিত। 
উনঘিংশ শতাব্দীর মধ্যভাগে খুষ্টান মিশনারীগণ কর্তৃক নিশ্মিত একটি গিঞ্জা ও তৎসংলগ্ন 
সমাধিক্ষেত্র এখানকার: অন্যতম দ্রষ্টবা । কুষ্টিয়ায় ধান, চাউল, দাইল-কলাই, গুড় ও 
পাটের বিস্তৃত কারবার আছে। কুষ্টিয়ার নিকটবর্তী লাহিনীপাডা গ্রাম স্ুবিখ্যাত 
“বিষাদসিন্ধু” প্রাণেতা মরহুম মীর মশারফ হোসেন সাহেবের জন্মস্থান । 


কুর্মারখালি - কলিকাতা হইতে ১১৯ মাইল দূর॥ ইহা গড়াই নদীর তীরে 
অবস্থিত একটি প্রসিদ্ধ স্থান। ঈস্ট্‌ ইগ্ডিয়া কোম্পানির আমলে এখানে একটি রেশম 
কৃঠি ছিল। এই সময়ে নিশ্মিত একটি কারখানা এখনও এখানে আছে । সেই সময়কার 
সাঙ্গীন্বরূপ এখনও একটি ছোট গোরস্থান বর্তমান আছে। কুমারখালি পূর্বের পাবনা 


১০৮ বাংলায় ভ্রমণ 





জেলার অধীন ছিল এবং এখানে একটি মুনসেফী আদালত ছিল । ১৮৭১ খুষ্টাবে ইহা 
নদীয়া জেলার অধীন হওয়ার পর এই আদালত উঠিয়! যায়। ১৮৬৯ খৃষ্টাব্দ হইতে 
এখানে একটি মিউনিসিপ্যালিটি আছে। 


কুমারখালি প্রসিদ্ধ সাহিত্যিক ও সাধক হরিনাথ মজুমদার বা কাঙাল হরিনাথের 
জন্মস্থান। কাঙাল হরিনাথের রচিত বাউলের গানগুলি এখনও জনসমাজে বিশেষ 
সমাদৃত। কাঙাল হরিনাথের দাহিত্যশিষ্য সম্প্রতি পরলোকগত স্বনামখ্যাত সাহিত্যিক 
রায় জলধর সেন বাহাছ্ুরও কুমারখালির অধিবাসী ছিলেন । 


কুমারখালি স্টেশন হইতে প্রায় ৫ মাইল দূরে পদ্মা ও গড়াই নদীর সঙ্গমস্্লের 
অতি নিকটে পদ্মার তীরে শিলাইদছ গ্রাম অবস্থিত । রবীন্দ্রনাথের কলাণে এই গ্রাম 
বাংলাসাহিতো অমর হইয়! থাকিবে। এই স্থানে জোড়াসাকোর ঠাকুরদিগের একটি 
বড় কাছারি আছে। জমিদারীর কাধ্য দেখিবার জন্য কবি রবীন্দ্রনাথ বহু সময় এই 
গ্রামে অবস্থান করিয়াছেন । তীহার বন কবিতা৷ ও অন্যান রচনা! এই শিলাইদহে বসিয়! 
লেখা । বাংলা সাহিত্যান্সুরাগীদিগের নিকট এই গ্রাম একটি ক্ষুদ্র তীর্থন্বরূপ। অনেকেই 
রবীন্দ্রনাথকে অদ্বিতীয় কবি ও আদর্শবাদী বলিয়! জানেন, কিন্ত তিনি যেরূপ দক্ষতা ও 
গদাধ্যের সহিত জমিদারীর কাঁজ চালাইয়াছেন তাহা শুনিলে সকলেই বুঝি'ত পারিবেন 
যে ব্যবহারিক জীবনে তিনি কবিম্থলভ অক্ষমতা হইতে সম্পূর্ণ মুক্ত। ঠাহার প্রতিভা 
যথার্থই বহুমুখী । 


শিলাইদহে গোগীনাথদেবের বিগ্রহ বিরাজিত। ন্নানযাত্রা উপলক্ষে এই স্থানে বু 
যাত্রীর সমাগম হয়। এই স্থানটির প্রাকৃতিক দৃশ্যও অতি সুন্দর । 


পাংশী--কলিকাতা হইতে ১৩১ মাইল দুরবর্ভী একটি ক্ষুদ্র স্টেশন। ইহা 
ফরিদপুরের অন্তর্গত। স্টেশনের ৩ মাইল দক্ষিণে মালঞ্চি গ্রামে একটি স্ুবিস্তৃত ভগ্রাবশেষ 
দুষ্ট হয়। ইহা রাজ! সীতারাম রায়ের গড় ছিল বলিয়া! কথিত। পাংশার পুর্বদিকে 
কালিকাপুরেও তাহার একটি গড় ছিল এবং ইহার নিকটে নবার সৈন্যের সহিত তাহার 
একটি খণ্ুযুদ্ধ হইয়াছিল। 


কালুখালি জংশন-_কলিকাতা হইতে ১৩৬ মাইল দূর। কয়েক বৎসর হইল 
এখান হইতে ৪২ মাইল দূরবর্তী ভাটিয়াপাঁড়া ঘাট পধ্যন্ত একটি শাখা লাইন খোল 
হইয়াছে। এই শাখাপথের মধুখালি জংশন হইতে অপর একটি শাখা ৭ মাইল দূরবর্তী 
কামারখালি ঘাট পধান্ত গিয়াছে। এই শাখাপথ দিয়া প্রচুর পরিমাণে পাটের 
আমদানি হয়। 


এই শাখায় কালুখালি জংশন হইতে ৬ মাইল দুর রামদিয়া স্টেশন হইতে 
২ মাইল পূর্বদিকে খালকুলা গ্রাম প্রসিদ্ধ সাহিত্যিক ও লেখক ৬বিজয়চন্দ্র মজুমদার 


পূর্ববঙ্গ রেলপথে বাংলা দেশ ১০৯ 
হিন্দ্মুসলমান নির্বিশেষে ভক্তি প্রদর্শন করেন। দক্ষিণবাড়ীর নিকাটস্থ শেখ-আড়া 
গ্রামে গীর শাহ পালোয়ানের সমাধি আছে। ইহার সম্বন্ধে নানা অলৌকিক ক্ষমতার 
কাহিনী প্রচলিত আছে । কথিত আছে, ইনি মৃত্যুর পুরে বলিয়াছিলেন তাহার কবর 
পূর্রব-পশ্চিমে দীর্ঘ করিয়া! দিতে । কিন্তু উহা! ধর্্মবিরুদ্ধ বলিয়! সাধারণ নিয়মানুসারে 
উত্তর-দক্ষিণে দীর্ঘ করিয়া সমাধি দেওয়া হয়। কিন্তু পরদিন প্রাতে দেখা যায় সমাধি 
ঘুরিয়া পর্বব-পশ্চিমে দীর্ঘ হইয়াছে । 


কালুখালি জংশন হইতে বহুরপুর স্টেশন ৯ মাইল দুর ২ স্টেশনের ৩ মাইল পূর্বব- 
দিকে বাণীবহ নামে একটি পুরাতন ও প্রসিদ্ধ গ্রাম আছে। কথিত আছে সত্রাট 
আওরঙ্গজেবের সময়ে সংগ্রামশাহ নামক একজন রাজপুতসেনা-নায়ক পণ্ভুগীজ প্রভৃতি 
জলদন্া দমনের জন্য পাল্লা ও মেঘনার সঙ্গমস্থলে নৃত্তন নাওয়ারা মহলের কতা হইয়! 
আসেন। নাওয়ারা মহলের খরচের জন্তা এবং পারিশ্রমিক হিসাবে বু সম্পত্তি তিনি 
পাইয়াছিলেন। তিনি এদেশেই বিবাহ করিয়া থাকিয়া যান এবং তাহার বংশীয়গণ 
উত্তরাধিকারক্রমে নাওয়ারা মহলের কর্ৃহ করিতেন । ইহারাই বাণীব”হর নাএয়ার৷ 
চৌধুরী নামে পরিচিত হন। ইহারা একটি পুরাতন জমিদার বংখ। রাজ! সীতারাম রায় 
নাওয়ারার বু সম্পত্তি দখল করিয়া লইয়াছিলেন। 


কালুখালি জংশন হইতে আড়কান্দী স্টেশন ১২ মাইল দূর। এইখানে চন্দনা 
নদীতীরে বাণীবহের “নাওয়ারা” চৌধুরীদের নৌকা নিশ্মাণের প্রধান কারখান! ছিল। 


কালুখালি ভংশন হইতে প্রায় ১৬ মাইল দূরবর্তী নলিয়! গ্রাম স্টেশন । নলিয়াতে 
মাঘীপুণিমার সময়ে একটি মেলা হয়। এই মেলায় লোক-শিল্পের নিদর্শনন্বরূপ কিছু 
কিছু দ্রবা বিক্রীত হয়। 


কালুখালি জংশন হইতে মধূখালি জংশন ২৭ মাইল দূর ; স্টেশন হতে ২ মাইল 
পশ্চিমে কৌড়কদি এককালে পণ্ডিত প্রধান গ্রাম ছিল; এখানকার নৈয়ায়িক রামধন 
তর্কপঞ্ণাননের খ্যাতি পূর্বববঙ্গের সব্ধত্র বিস্তৃত ছিল। কৌড়কদির সান্নযালদিগের বাড়ীতে 
একবার একই রাত্রে ১০১ খানি কালীপুজা হইরাছিল বলিয়া কথিত ; ইহা হইতে গ্রামটির 
পুরাতন সমুদ্ধির কথা জানা যায়।  মধুখালি জংশন হইতে পশ্চিমে প্রায় ৭ মাইল দূরে 
চন্দনা ও গড়াই নদীর সঙ্গমন্থলে কামারখালি ঘাট পর্যন্ত একটি শাখা লাইন গিয়াছে । 
মধুখালি ও কামারখালিঘাট এই অঞ্চলের বাণিজা প্রধান স্থান। 


কালুখালি জংশন হইতে বোয়ালমারি বাজার স্টেশন ৩১ মাইল ; বারসিরা নদীর 
উপর ইহা একটি প্রসিদ্ধ বাণিজাকেন্দ্র। ইহার আধ মাইল পশ্চিমে ভূষণ! থানা । ইহা 
একটি প্রাচীন ও ইতিহাস প্রসিদ্ধ স্থান। ভূষণার অধিপতি মুকুন্দরাম বারভূ ইয়া- 
দিগের অন্যতম ছিলেন। . সম্রাট আকবরের রাজন্বের শেষদিকে অন্যান্য ভূ ইয়াদিগের 
সহিত ইনিও বিদ্রোহী হন। সঞ্রাট্‌ জাহাঙ্গীরের সময়ে নবাব ইসমাইল খা ভূষণাধিপতি 
মুকুন্দরামের সহিত বন্ধু স্থাপন করিয়া ঠাহার সাহায্যে কোচহাজো বা কামরূপ অধিকার 
করেন। ইনার পুত্র সত্রাজিতের কথা খুলন! বাগেরহাটের পর সত্রাজিৎপুর প্রসঙ্গে বলা 


১১০ বাংলায় শ্রমণ 





হইয়াছে । বনু কাল হইতে ভূষণার বিবিধ প্রকারের স্ুঙ্ষা বন্্, কাগজ, গালা, মোন, 
তামা, পিতলকীসা প্রভৃতির দ্রব্যাদি এবং সোনারূপার কারুশিল্লের খ্যাতি ছিল। 
প্রাকারবেট্টিত প্রাচীন ভূষণার জঙ্গলাকীর্ণ ভগ্নাবশৈষের মধ নানাস্থান বিভিন্ন বাজার 
নামে অভিহিত হয়। গোপীনাথজীউর আখড়া ও রণরঙ্জিণী দেবীর মন্দিরের ভগ্নাবশেষ 
এখনও দুষ্ট হয়। ভূষণার খাসা নামক বস্ত্র বকাল হইতে খ্যাত । রামপ্রসাদের 
গ্বিদ্যানুন্দরে” আছে । 
বনাত মখমল পটু, ভূষণাই খাসা, 
বুটাদার ঢাকাইয়া দেখিতে তামাসা। 
এককালে ভূষণা এঅঞ্চলে সভ্যতা ও বাণিজ্যের কেন্দ্রস্থল ছিল। রাজা সীতারাম 
রায়ের উত্থানের সহিত ভূষণার বাণিজ্ঞা ক্রমে মহম্মাদপুরে চলিয়! যায় এবং ভূষণার পতন 
স্থুরু হয়। বোয়ালমারি বাজার স্টেণন হইতে পশ্চিমে বারাসিয়া € গড়াইনদী পার 
হইয়া ৬ মাইল দুরে সীতারামের প্রাচীন রাজধানী মহম্মদপুর অবস্থিত। 
(“মহম্মদপুর” ডর্টবা)। 


কালুখালি জংশন হইতে ব্যাসপুর স্টেশন প্রায় ৪১ মাইল দূর । স্টেশনের একটু 
উত্তরে কারণাপুর নামে ক্ষুদ্র একটি গ্রাম আছে; ইহা গ্ষুদ্র হইলেও বাঙ্গালীর নিকট 
পরিচিত হইবার দাবী রাখে। সুপ্রসিদ্ধ জননায়ক ও বাখ্বী স্তুরেন্্রনাথ বন্দোপাধায় 
মহাশয় এই গ্রামের: প্রসিদ্ধ বন্দযোপাধ্যায়বংশ হইতে উদ্ভৃত। ব্যাসপুর স্টেশন হইতে 
প্রায় ৬ মাইল পূর্বদিকে মুকমুদপুর থানার অন্তর্গত খান্দারপাড়া একটি প্রসিদ্ধ গ্রাম। 
এই গ্রামটি রামচন্দ্রপুর নামেও অভিহিত হয়। রজনীকান্ত স্মতিভূষণ, বিষুরাম কবিরাজ- 
চন্দ্র প্রভৃতি বু পণ্ডিত এই গ্রামে জন্মগ্রহণ করিয়াছিলেন । কবিরাজ চন্দ্র মহাশয় 
কালিদাসের শুঙ্গারতিলক কাব্যের নূতন এক ব্যাখা করিয়াছিলেন । খান্দারপাড়ের 
সেন কবিরাজবংশে বনু চিকিৎসক জন্মিয়াছেন; ইহাদের মধ অভিরাম কবিরাজ মহাশয়ের 
দখান্দারপাড় সংগ্রহ" একখানি প্রসিদ্ধ চিকিৎসা গ্রন্থ সংগ্রহ। ইনি রাজ! সীতারাম রায়ের 
সভাপগ্ডিত ছিলেন। ইহার! বু পুরুষ ধরিয়া সংস্কত অধায়ন ও আধ্যাপনার জন 
টোল চালাইয়াছিলেন। এইজন্য গানটি সাধারণো টোল! রামচন্দ্রপুর নামে অভিহিত 
হইত ন্ুগ্রসিন্ধ কবিরাজ ৬দ্বারিকনাথ সেন এই বংশের লোক ছিলেন। ভারতীয় 
চিকিৎসকগণের মধ্যে পণ্ডিত দ্বারিকানাথ সেন কবিরত্ব মহাশয়ই গ্থম মহামহোপাধায় 
উপাধিতে ভূষিত হুন। 


এই শাখা লাইনের শেষ স্টেশন ভাটিয়াপাড়া ঘাট কালখালি জংশন হইতে ৪২ 
মাইল দূর। ইহা বারাসিয়া ও মধুমতী নদীর সঙ্গমস্থলে অবস্থিত: একটি বাণিজা প্রধান- 
স্থান। স্টেশন হইতে মধুমতী পার হইয়া প্রায় ৩ মাইল দক্ষিণ-পশ্চিমে যশোহর জেলার 
অন্তর্গত লোহাগড়া শ্রামে ২০৭ বৎসরেরও পুরে চন্দ্রশেখর মজুমদার মহাশয় একটি সুন্দর 
কারুকাধ্যখচিত জোড়বাংলা স্থাপন করেন। আশ্চধ্যের বিষয় সুদূর পল্লীগ্রামে এই 
মন্দির ইংরেজ অধিকারের বু পূর্বে নিম্মিত হইলেও ইহার তিনটি খিলানে ইংরেজের 
জাতীয় রাজচিহ্ু উৎকীর্ণ দেখিতে পাওয়া যায়। যশোহরের নুসন্তান ৬রায় বাহাছুর 
যছুনাথ - মজুমদার এই গ্রামে চন্দ্রশেখর মজুমদার মহাশয়ের বংশে জন্মলাভ করেন। 


€ 

ভাটিয়াপাড়া ঘাট হইতে ৩1৪ মাইল দক্ষিণ-পূর্ব্বে মধুমতী পার হইয়া যশোর জেলার 
অন্তর্গত ইত্‌না একটি প্রাচীন গ্রাম । এই গ্রামের রায় বংশের পূর্ববপুরুষ পরমানন্দ রায় 
ভুষণাধিগতি মুকুন্দরামের একজন সেনাপতি ছিলেন। ইহার পত্মী একটি 
কারুকার্যাখচিত মঠ প্রতিষ্ঠা করেন। ইনি ঘোষবংশের কন্তা বলিয়া মঠটি “ঘোষ- 
দুহিতার মঠ" নামে পরিচিত । মঠের ইঞ্টকলিপি হইতে জ্ঞানা যায় যে ১৬১৮ খুষ্টাবে 
“জগংগুরু” ভ্রীপতি নারায়ণের পরিতোষের জন্য ইহা৷ প্রতিষ্ঠিত হয়। 


রাজবাড়ী কলিকাতা হইতে ১৪৬ মাইল দূর। গোয়ালন্দ মহকুমার সদর দপ্তর 
রাজবাড়ীতে অবস্থিত। স্টেশন হইতে ৪1৫ মাইল দক্ষিণে হমদমপুর একটি প্রাচীন ও 
প্রসিদ্ধ গ্রাম। ইহার এক অংশ মূলঘর নামে পরিচিত। এখানে প্রসিদ্ধ সরযুপারী- 
গ্রহবিপ্রবংশীয় আচার্যাদিগের বাটীতে শ্ষটিকনিশ্মিত অতি মনোরম স্্্যমুন্তি ও দামোদর 
নামক নারায়ণমুস্তি প্রতিষ্ঠিত আছেন । এই বিগ্রহের সেবার জন্যা পূর্ব রাজা সীতারাম 
রায় ও নাটোর জমিদারগণ ভূমি দান করিয়াছিলেন । মূলঘরে পৃবেব সংস্কৃত চষ্চা ছিল। 
কথিত জাছে রাজা সীতারামের সময়ে সরযূপারী গ্রহবিপ্রগণ প্রথম এঅঞ্চলে আগমন 
করেন। ইহারা জ্োতিষশান্ত্ে স্ুপপ্ডিত ছিলেন। হমদমপুরের এক মাইল পশ্চিমে 
পাঁচথুপিও একটি প্রাচীন গ্রাম। পুর্বে পাচথুপির কাছ দিয়া পদ্লা বছিত; এখনও মরাপল্লার 
চিহ্ন নিকটে কিছু কিছু দুষ্ট হয়। গাঁচথুপির উত্তারে রাধাগঞ্জ নামে তখন একটি বড় 
বন্দর ছিল এবং তথা হইতে মুঘল সৈন্যের যাতায়াতের জন্য রাজাপুর পর্যান্ত একটি চড়া 
রাস্তা ছিল। উহ! পল্টনের রাস্তা নামে অভিহিত হইত। বাণীবহের নাওয়ারা চৌধুরী- 
গণের আদিবাস পাচথুপিতে ছিল; তথ| হইতে তাহারা বাণীবহে উঠিয়া যান । 


পাচুরিয়া জংশন কলিকাতা হইতে ১৫১ মাইল দুর। এখান হইতে একটি 
শাখা লাইন ১৫ মাইল দূরবর্তী ফরিদপুর পধান্ত গিয়াছে। 


করিদপুর- কলিকাতা হইতে ১৬৬ মাইল দূর। জেলার সদর শহর ফরিদপুর 
মরাপদ্মা নামে একটি খালের উপর অবস্থিত। ইহার পুর্ব দিকে মাদারতলা খাল & 
পশ্চিমে ফরিদপুরের জোলা নামে আরও ছুইটি খাল আছে। শহরের দক্ষিণ দিকে ঢোল 
সমুদ্র নামে একটি প্রকাণ্ড বিল আছে। বর্ধাকালে এই বিলের জল শহরের প্রান্তদেশ 
পধাস্ত আসিয়! পৌছে । ফরিদ খ! নামক এক ফকিরের নাম হইতে ফরিদপুরের নামকরণ 
হইয়াছে বলিয়া কথিত । ফরিদখার দরগাহ কাছারীর উত্তরে দৃষ্ট হয়। পুর্ব এই 
শহরের কমলাপুরপাড়ার উত্তর পশ্চিমে পল্লা! বহিত এবং তাহার নিকটে বনমধো একটি 
ডাকাতের দলের আডডা৷ .ছিল। ইহার নেতৃত্ব করিত ছবদরা নামে একটি স্ত্রীলোক ; এই 
ডাকাতের দল দমন করিবার জন্য প্রথমে এখানে মহকুমার প্রতিষ্ঠা হয়, এবং পরে 
ইহা জেলার সদরে পরিণত হইয়াছে। 


ফরিদপুরে রাজেন্দ্র কলেজ নামে একটি দ্বিতীয় শ্রেণীর কলেজ আছে । পরলোক 
গত বিখ্যাত জননায়ক অস্িকাচরণ মজুমদার মহাশয় ফরিদপুরের অধিবাসী ছিলেন । 
কয়েক বৎসর হইল পুরাতন ফরিদপুর স্টেশনটির. নাম পরিবর্তন করিয়া -ঠাহার 

নামানুসারে অদ্থিকাপুর রাখ! হইয়াছে এবং রেল লাইনকে বিস্তৃত করিয়া বর্তমান ফরিদপুর 
স্টেশনের স্থাষ্টি হইয়াছে। ফরিদপুরে ভগদ্নধু স্মন্দর নামে একজন ভক্ত সাধক বাস 
করিতেন। তাহার সমাধি এখানকার একটি দ্রষ্টব্য বন্ত। 


গোয়ালন্দ__-কলিকাতা! হইতে ১৫৫ মাইল দূর । এই স্থানটি পরবলস্ত্রোতা পল্মার 
তীরে অবস্থিত। পণ্মার ভাঙ্গনের জন্য শহর ও স্টেশন এক জায়গায় থাকিতে পারে না, 
প্রায়ই বৎসর বৎসর ইঠার স্থান পরিবর্তন করিতে হয়। এই ভঙ্যা এখানে ছোট ছোট 
কুটার ভিন্ন বড় বাড়ী নিম্মিত হয় না। রেল স্টেশনের অফিস প্রভৃতি পদ্মার মধ 
ভাসমান ফ্ল্যাটের উপর অবস্থিত। গোয়ালন্দ হইতে স্টামার যোগে পূর্ববঙ্গ রেলপথের 
ঢাকা বিভাগের নারায়ণগঞ্জ স্টেশন ও আসাম বাংলা রেলপথের চাদপুর এবং বাংলার 
আরও বনু স্থানে যাওয়া যায়। গোয়ালন্দ হইতে সিরাজগঞ্জ ঘাট ও জগন্নাথগঞ্জ ঘাট 
হইয়া বাহাছুরাবাদ ঘাট পর্ধান্ত দৈনিক স্টামার যাতায়াত করে! গোয়ালন্দের 
ইলিশ মাছ ও তরমুজ খুব বিখ্যাত। বর্ধাকালে গোয়ালন্দ হইতে বু পরিমাণে 
ইলিশ মাছ কলিকাতায় চালান আসে। গোয়ালন্দের নিকটবন্তী পগ্মানদীর 
বাক সমূহে যত ইলিশ মাছ পড়ে, এত আর কোথাও দেখা যায় না। বর্ধাকালে ইলিশ 
মাছ ধরিবার জন্য এক এক স্থানে বু জেলের নৌকার সমাবেশ হয় এবং কেবলমাত্র 
জেলেদের ও মহাজনদের নিকট জিনিষ পত্র বিক্রয় করিবার জন্য নিকটবন্তী চর গুলিতে 
অস্থায়ীভাবে এক একটি বড় বাজার বসে। গোয়ালন্দের নিকটস্থ পঞ্মাতীরবত্তী স্থান 
সমূহের প্রাকৃতিক দৃশ্য অতি সুন্দর । 





হাড়িং সেতু সংরক্ষণের বাধ 


ভেড়ামার] জংশন-_কলিকাতা হইতে ১১৫ মাইল দূর। ইহা একটি বদ্ধ 
পল্লী। সম্প্রতি কয়েক বংসর হইল এখানে “সবধবানন্দ মঠ” নামে একটি মঠ প্রতিষ্িত 
হইয়াছে । এই মঠের সংলগ্ন একটি অবৈতনিক বিদ্যালয় ও চিকিৎসালয় আছে । 


ভেড়ামারা হইতে একটি শাখা লাইন দামুকদিয়া হইয়া ৯ মাইল দূরবর্তী রায়তা 
পর্যাস্ত গিয়াছে । জগছ্ধিখ্যাত হাডিং সেতু নিশ্মিত হইবার পুরে দামুকদিয়া ঘাট হইতে 


পূর্ববঙ্গ রেলপথে বাংলা দেশ ১১৩ 


খেয়! জাহাজ-যোগে যাত্রীদিগকে পদ্মা পার হইয়া সাড়া ঘাট স্টেশনে মাঝারি মাপের ট্রেণ 
ধরিতে হইত । 


ভেড়ামারা! স্টেশন অতিক্রম করিবার পর রেলের লাইন ক্রমশঃ উচু হইতে আর্ত 
করিয়াছে, লাইনের ছুইদিকে বিল ও পদ্মা নদীর বিস্তৃত চরভূমির দৃশ্য । ইহার পর 





হাভিং সেতু 


প্রসিদ্ধ হীডডিং সেতু । এই সেতু ১৯০৯ খৃষ্টাব্দে আরম্ত হইয়া ১৯১৫ খৃষ্টান 

শষ হয়। তৎকালীন বড়লাট লর্ড হাডিংএর নামানুসারে ইহার নাম হয় “হাডিং সেতু” । 

ইহা পুধিবীর দীর্ঘ রেলওয়ে সেতুগুলির অন্যতম । ইহার দৈর্ঘা ৫৯০০ ফুট । পল্লানদী 

প্রায়ই গতি পরিবর্তন করে ও অনেক সময়ে তন্তঃসলিলারপে প্রবাহিত হয়। এরূপ 
৪ 

চঞ্চল জলঙআ্রোত পৃথিবীতে অতি অল্পই আছে। সুতরাং এই সেতু নিষ্াথ করিতে বিশে, 
বুদ্ধিমত্তার প্রয়োজন হইয়াছিল। প্ল্লার প্রবল স্রোতে স্তস্তগুলি যাহাতে অবিচলিঃ 
থাকিতে পারে তজ্জন্ত ইহাদের কোন কোনটিকে নদীতল হুইতে প্রায় ১৫৮ ফুট নচ 
হইতে গাথিয়! তোলা হইয়াছে । এই সেতু সংরক্ষণের জন্য পদ্মার উভয় তীর দিয়া 
প্রকাণ্ড পাথরের বাধ দিতে হইয়াছে এবং জলআ্রোতের বেগ সংহত করিবার জন্য ব 
পাশখাল খনন ও জলমধ্যে “পিরামিড” নিম্মাণের প্রয়োজন হইয়াছে । ভারতের প্রধান 
প্রধান ইঞ্জিনীয়রগণকে লইয়া! গঠিত একটি সমিতির পরামর্শক্রমে এই সেতু স'রক্ষণ 
করা হয়। এই সেতুটি সমগ্র জগতের মধ্যে স্থপতিবিদ্ভার একটি অপুরবব কীধ্রিম্বরূণ 
পরিগণিত। সেতুর উপরে লোক চলাচলের পথ আছে। সেতুর উপর হইতে পপ্লানদীর 
দৃশ্য অতি সুন্দর দেখায়। বর্ধাকালে যখন গৈরিক জলঞৌতসম্তারে -পল্মার কলেবর 
অতিশয় পারপুষ্ট হয়, তখনকার দৃশ্ঠ যেরূপ ভীষণ সেইরূপই সুন্দর ৷ রবীন্দ্রনাথের ভাষায় 
তখন “ কূল ছাড়ি নদী কলকল্লোলে এল পল্লীর কাছে রে।” এই বিপুল জলরাশির উপর । 
দিয়া হল্দে ও কমলালেবু রঙের পাল তোলা নৌকাগুলির সহজ ও শ্থচ্ছন্দ গতিতে ভাসিয়৷ 
যাওয়ার দৃশ্য অপুর্ব ও অনিববচনীয়। 


যাহারা এই সেতু দেখিতে চান তাহাদিগের পক্ষে ভেড়ামারার . পরবস্তী স্টেশন 
পাক্শীতে নামাই সুবিধা । পাকৃশী স্টেশন এই সেতুর ঠিক পার্থেই অবস্থিত। পাক্ন 
হইতেই পাবনা জেলার সীমানা আরম্ত। পপ্লাতীরবর্তী স্থানগুলি বিশেষ ্থাস্থ্যাকর। 
পাক্শীতে পূর্ববঙ্গ রেলপথের বিভাগীয় দপ্তর অবস্থিত এবং ইহা একটি সিদ্ধ রেলঘয় 
বসতি; এই বসতিতে যাইবার সুবিধার জন্য পরবর্তী স্টেশন ঈশ্বরদি হইতে একটি সাইডি 
আছে। 


ঈশ্বরদি জংশন- কলিকাতা! হইতে ১২৫ মাইল দূর! ইহা পুবেব একটি ক্ষুদ্র 
গগ্ুগ্রাম ছিল, কিন্ত রেলের কল্যাণে বর্তমানে একটি বৃহৎ বাঁণিজাকেন্দ্রে পরিণত হইয়াছে । 
ঈশ্বরদি হইতে ২ মাইল দক্ষিণ-পশ্চিমে ড় গ্রাম । হাডিং সেতু নিল্াণের পুরে ইহা 
পূর্ববঙ্গ রেলপথের একটি প্রধান ঘাট স্টেশন ছিল। এখন মালগুদামের ভন্যা ঈশ্বরদি 
হইতে একটি সাইডিং আছে। বিহার হইতে আগত কয়েকটি পরিবার এখানে একপ্রকার 
মোটা! কম্বল তৈয়ারী করে; পশমের জন্া ইহারা ভেড়া পুষিয়া থাকে । ঈশ্বরদি হইতে 
জেলার সদর শহর ১৮ মাইল দূরবস্তী পাৰ] পধান্ত রেলওয়ে-সংশ্লিষ্ট মোটরবাস যাতায়াত 
করে। পাবনা শহর ইছামতী নদীর তীরে অবস্থিত এবং ইহার প্রায় দুই মাইল দক্ষিণে 
গঙ্গা বা পদ্মা প্রবাহিতা । পগ্মার ভাঙ্গনের জন্য শহর রক্ষা করা অনেকবার উদ্বেগের 
কারণ হইয়াছে । চার শত বংসর পূর্বেও গঙ্গা এই পথে বহিত না; ইহার প্রধান ধার' 
তখন ভাগীরথী দিয়াই চলিত, কিন্তু পলি পড়িয়া নদীতল উচ্চ হইয়া উঠিলে পর পর 
জলঙী, মাথাভাঙ্গা, গড়াই প্রভৃতি দিয়া গঙ্গার প্রধান প্রবাহ বহিতে থাকে; এই রূপে 
নদী ভ্রমশঃ পূর্বদিকে চলিতে চলিতে বর্তমান পপ্লার খাত খুঁজিয়া লয়। এইরূপ 
আনুমিত হয় যে গঙ্গার ক্রমশঃ পূর্ব দিকে গমনের সহিত উত্তরে কোশী নদীর পশ্চিমাভিমুখে 
গমনের ঘনিষ্ট সম্বন্ধ আছে। পুর্ব কোশী মহানন্দার সহিত মিলিত হইয়া দক্ষিণ-পৃবে 
বহিয়া ব্রহ্মপুত্র পতিত হইত ! পরে ইহারা গঙ্গার সহিত যুক্ত হয় এবং কোশী ক্রমশঃই 

পশ্চিন দিকে হটিতে থাকে । ইছামতী পাবনার ঠিক নীচে পদ্মা হইতে উঠিয়া জেলার 
দক্ষিণ দিকে বহিয়া বেরার নিকট হুরাসাগর নদীতে পড়িয়াছে। ইছামতী নামে নদী 
নদীয়া, যশোহর, খুলনা, চবিবশ পরগণা, ঢাকা! প্রভৃতি জেলায় দৃষ্ট হয়! সম্ভবত্ঠঃ পূর্বে 
এগুলি একই নদী ছিল। 


পাবন। নামের উৎপত্তি সম্বন্ধে কেহ কেহ বলেন পুববকালে এখানে “পবনা” নামে 
একজন দস্ট্যার আড্ডা ছিল, তাহার নাম হইতেই পাবনা নাম হইয়াছে । আবার কাহারও 
কাহারও মতে গঙ্গার পাবনী নামক পুর্বগামিনী ধারা হইতেই **পাবনা” নাম হইয়াছে। 
পাবনা ছোট শহর। এখানে বনু পরিমাণে গেদ্দী মোজ। প্রভৃতি প্রস্তুত হইয়া থাকে । 
এখানে এড্ওয়াড কলেজ নামক একটি প্রথম শ্রেণীর কলেজ, একটি উচ্চ ইংরেজী বিদ্যালয় 
€ একটি টেক্নিক্যাল স্কুল আছে। এখানকার প্রাচীন কীত্তির মধো জোড়-বাংলা 
উল্লেখযোগা । ইহা শহরের উত্তর-পৃবব কোণে কালাচাদপাড়ায় অবস্থিত। এই মন্দিরের 
উপরিভাগ অদ্ধ চন্দ্রাকতি। ক্ষুড্ ক্ষুদ্র লাল প্রস্তর দিয়া মন্দিরটি নিশ্মিত। ইহার 
প্াচীরগাত্রে বু দেবদেবীর চিত্র উৎকীর্ণ আছে। ১৮৯৭ খবষ্টাব্দের প্রবল ভূমিকম্পের 
ফলে এই মন্দিরের পাদগীঠ অনেকটা মুত্তিকাগর্ভে বসিয়। গিয়াছে । কথিত আছে অষ্টাদশ 
শতাব্দীর মধাভাগে ব্রজমোহন ক্রোড়ী (কোড সংখাক দাম রাজন্দ আদায়কারী) নামক 
জনৈক ব্যক্তি কর্তৃক ইহা নিম্মিত হয়। পাবনা শহরের অনতিদুরে হিমাইতপুর গ্রামে 
“সংসঙ্গ ” ন:মে একটি প্রতিষ্ঠান আছে । এখানে ধন্ম শিক্ষার সহিত হাতে কলমে 
বৈজ্ঞানিক শিক্ষা ও কুটীর শিল্প প্রভৃতি শিক্ষা দেওয়া হয়। এই প্রন্িষ্ঠানের প্রতিষ্ঠাতা! 
ঠাকুর অন্ুকুলের জন্মোৎসব উপলক্ষে এখানে বু লোকের সমাগম হয়। এখানে একটি 
অতিথিশালা আছে। পাবনা শহরের ১৯ মাইল পুর্ধদিকে উ/তীবন্দের চৌধুরী বংশীয় 
জমিদারগণ এ অঞ্চলে প্রসিদ্ধ । 


ঈশ্বরদি জংশন হইতে একটি শাখা লাইন ৫* মাইল দূরবন্তী সিরাজগঞ্জ ঘাট পধাস্ত 
গিয়াছে । বর্তমানে আসাম বাংলা রেলপথের আশুগঞ্জ ও ভৈরববাজারের মধো মেঘনা 
নদীর উপর সেতু নিম্মিত হওয়ায় সিরাজগঞ্জ ঘাট, জগন্নাথগঞ্জ ঘাট ও ময়মনসিংহ হইয়া 
অল্প সময়ে কলিকাতা ও চট্টগ্রাম প্রভৃতি স্থানে যাতায়াতের বিশেষ সুবিধা হইয়াছে । 


এই শাখা পথে চাটমোহর, ভাঙ্গড়া, উল্লাপাড়া € সিরাজগঞ্জ (বাজার € ঘাট) 
উল্লেখযোগা স্টেশন । 


চাটমোহর-_ঈশ্বরদি হইতে চাটমোহর ১৬ মাইল দূর। ইহা বড়াল নদীর 
তীরে অবস্থিত এবং পাবনা জেলার একটি বাণিজা-কেন্দ্র। বড়াল রাজশাহী জেলার 
গরঘাটের নিকটে পল্পা হইতে উঠিয়া শাহজাদপুরের দক্ষিণে ুরাসাগরে পতিত হসইয়াছে। 
চাটমোহরে একটি প্রাচীন মস্জিদ আছে । এই মস্জিদের উৎকীর্ণলিপি হইতে জানা 
যায় যে ১৫৮১ খৃষ্টাব্দে তুই মহম্মদ খা কাক্শালের পুত্র সুলতান মাসুম খা কাবুলি 
কর্তৃক ইহা নিম্মিত হয়। এই মস্জিদের প্রস্তর গাত্রে বনু হিন্দু দেবদেবীর মৃত্তি খোদিত 
আছে। তুকি জাতির এক শাখা কাক্শাল নামে পরিচিত ছিল। উত্তর বে 
বিশেষতঃ দিনাজপুর জেলায় ইহাদের বহু জায়গীর ছিল। নিদ্ধর জায়গীর উঠাইয়া 
লগয়ায় এবং ইসলাম ধর্মের উপর সম্রাট আকবরের তাদৃশ নিষ্ঠা ছিল না মনে করিয়া 

কাক্শালগণ তাহার বিরুদ্ধে বিদ্রোহ ঘোষণা! করে। এই বিদ্রোহে মাস্থুম খা নেতৃং 
করেন। বাদশাহী সেনাদলকে ইহাতে বেশ বেগ পাইতে হইয়াছিল । পরে মাসুম খা 
কাবুলি সোণার গা-এর ঈশা খাঁর সহিত যোগদান করেন; কিন্তু অবশেষে ১৫৯৯ 
খৃষ্টাব্দে ভাওয়ালের নিকট বাদশাহী ফৌজের সহিত যুদ্ধে নিহত হন। কথিত আছে 
মান্ুম খা! চাটমোহরে একটি প্রকাণ্ড দীঘি খনন করান। ইহার উত্তর তীরে নাকি 
তাহার বাসভবন ছিল। যে স্থানে তাহার পাঠান সৈম্তগণ বাস করিত আজিও উহ 
পাঠানপাড়া নামে পরিচিত । 


চাটমোহর হইতে ৮।৯ মাইল উত্তর পূর্বে হাণডয়াল বা হড়িয়াল একটি প্রাচীন ৪ 
প্রসিদ্ধ গ্রাম । এককালে ইহা একটি বদ্ধিষুর বাণিজা কেন্দ্র ছিল। রেশম এবং স্মৃতীর 
কাপড় ক্রয় করিবার জন্য ঈস্ট, ইপ্ডিয়া কোম্পানির একটি কুঠি বহুদিন ধরিয়া এখানে 
ছিল। এখানকার জগন্নাথ দেবের একটি প্রাচীন মন্দিরের উৎকীর্ণ লিপি হইতে জানা 
যায় ১৫৯০ খুষ্ট্যব্দ ভবানী দাস নামক এক বান্তি ইহার সংস্কার করিয়াছিলেন। ইহার 
নিকটেই রাজসাহী এবং পাবন! জেলার সীমান্তে অবস্থিত সুবিশাল চলন বিল। 
বর্তমানে ইহার বিস্তৃতি ১৪০ বর্গমাইল ; পুরে ইহার বর্গফল ৪২১ মাইল ছিল বলিয়। 
কঞ্ধিত ; পলি পড়িয়া ইহা দ্রুত ভরিয়া! আসিতেছে । আত্রাই নদী এই বিলে আসিয়া 
পড়ে 5 এবং ক্ষুদ্র নদী গুমানী হইয়া বড়াল ও হুরাসাগর নদীপথে ইহার জল ব্রহ্মপুত্র ব! 
যমুনায় পতিত হয়। পুরাতন মন্দির, পুঞ্ধরিণী ও বাড়ী ঘর হইতে ধারণা হয় ৮লন 
বিলের পার্খববন্তী অঞ্চল পূর্বের বেশ সমৃদ্ধ ছিল। হাড়িয়ালের ৩৪ মাইল দক্ষিণ পুরে 
সমাজ নামক স্থানে বু পুরাতন পুষ্করিণী দৃষ্ট হয়। কথিত আছে এই স্থানে মুঘলদিগের 
একটি কাছারী ছিল এবং নিকটস্থ মরীচপুরান গ্রামে একটি সৈন্যের থাটা হিল। 
সমাজের এক মাইল উত্তরে শীতলাই গ্রামের জমিদারগণ এ অঞ্চলে প্রসিদ্ধ । 


হাড়িয়ালের ১০ মাইল উত্তরে চাটমোহর হইতে প্রায় ১৯ মাইল দূরে তাড়াশ গ্রাম 
অবস্থিত! এখানকার রায় উপাধিধারী জমিদারগণ্ও প্রসিদ্ধ । তাড়াশে বনু মন্দির 
আছে । ইহার মধ্য একটি শিবমন্দিরের উৎকীর্ণ লিপি হইতে জানা যায় ঘে ১৬৩৫ 
খৃষ্টাব্দে ইহা নারায়ণদেব কর্তৃক প্রতিষ্ঠিত এবং ১৭১১ খুষ্টান্দে বলরাম দাস 
কর্তৃক সংস্কৃত হইয়াছিল । 


ভাঙ্গুড়া-_ঈশ্বরদি হতে ২২ মাইল দূর। এখান হইতে বন্ছু পরিমাণ মতস্তা « 
পাট কলিকাতায় রপ্তানি হয়। স্টেশনের পরেই বড়াল নদী লাইন পার হইয়া দক্ষিণে 
চলিয়! গিয়াছে । ভাঙ্গুড়া হইতে প্রায় ৪ মাইল উত্তরে অষ্টমনীষা গ্রাম এক কালে 
সমৃদ্ধ ছিল এবং এখানে বহু মন্দির প্রতিষ্ঠিত হইয়াছিল । 


উল্লাপাড়া_৯শ্বরদি হইতে ৩৬ মাইল দূরে ফুলকুর নদীর তীরে অবস্থিত । 
করতোয়া নদী বগুড়া জেলার দক্ষিণে হলহলিয়ার সহিত মিলিত হইবার পর ফুলঝুার না'ন 
অভিহিত হয় এবং উল্লাপাড়ায় সিরাজগঞ্জ লাইন পার হইয়! প্রায় ৪ মাইল দক্ষিণ 
হুরাসাগর নদে পতিত হয়। উল্লাপাড়া পাটের ব্যবসায়ের একটি বিশিষ্ট কেন্দ্র। এখান 


পূর্ববঙ্গ রেলপথে বাংল! দেশ ১১৭ 





হইতেও ব পরিমাণ মংস্য কলিকাতায় রপ্তানি হয়। ইহা শাহজাদপুরে যাইবার 
স্টেশন। শাহজাদপুর উল্লাপাড়া হইতে ৮ মাইল দক্ষিণে হুরাসাগরের তীরে অবস্থিত 
একটি পুরাতন নগর |. এখানে মখ্ছ্ম শাহ্‌-দৌলা নামক মুসলমান সাধুর সমাধি আছে। 
মধ্দুমশাহ, আরব দেশের বমনের রাজপুত্র । কথিত আছে, তিনি পিতার অনুমতি লইয়া 
ধন্ম প্রচারের উদ্দেশ্যে পর্ববাভিমুখে যাত্র! করেন। পাবনা জেলায় শাহজাদপুরের ছুই 
মাইল দক্ষিণ-পশ্চিমে পোতাজিয়ায় পৌছিলে তাহার জাহাজ ডাঙ্গায় লাগিয়া! যায়। 
মখদুম শাহ-দৌলা একটি চরে আবাস স্থাপন করেন। মখদুম শাহ-দৌলার সহিত 
ঠাহার ভগিনী, তিনজন ভাগিনেয, দ্বাদশ জন “দরবেশ' এবং বহু সাঙ্গোপাঞ্গ আসিয়াছিলেন। 
কিংবদন্তী অনুসারে আগন্তকদিগের সহিত তংকালের হিন্দুরাজার বিরোধ উপস্থিত 
হয় এবং ক্রমে যুদ্ধ বাধে । প্রথম ছুইটি যুদ্ধে মখ্ছ্রম শাহের দল জয়ী হন; তৃতীয় যুদ্ধে 
তাহারা হারিয়া৷ যান এবং শাগজাদ] নিহত হন। তাহার ভগিনী অপমানের ভয়ে জলে 
ডুবিয়া প্রাণত্যাগ করেন। এখনও লোকে “সতী বিবির খাল” দেখাইয়া সেই ঘটনা স্মরণ 
করে! এখানে মখদুম শাহ তাহার ভাগিনেয়ত্রয় এবং সহচর দ্বাদশজন দরবেশের সমাধি 
বাতীত পরববস্তী কালের আরও কয়েকজন আউলিয়ার সমাধি আছে । শেধোক্তদের 
নধ্যে শাহ হবিবুল্লার আস্তানায় হিন্দু ও মুসলমান উভয় সম্প্রদায়ের লোকই অর্ধ প্রদান 
করেন এবং শাহ মস্তানের আস্তান| হইতে নাকি অন্ধকার রাত্রে মধ্যে মধ্য এক ঝলক 
অত্যুজ্জল আলোক আকাশের দিকে উঠিতে দেখা যায়। এখনে শাহজাদা মখদুম 
শাহের প্রতিষ্ঠিত একটি সুন্দর পুরাত্তন মসজিদ আছে। মখৃছ্ুমশাহ্দৌলা৷ আরবদেশের 
রাজপুত্র বা শাহজাদ! ছিলেন বলিয়া স্থানটির নাম শাহজাদপুর হইয়াছে। মসজিদটি 
ইষ্টক নিশ্মিত এবং ৫২ ফুট লম্বা ও ৩১ ফুট চওড়া, ইহার ভিতরে ২৮টি কালো! 
পাথরের থাম আছে। ইহার মধ্য একটি থামের রং অপরগুলি হইতে কিছু বিভিন্ন। 
এঅঞ্চলে লোকের বিশ্বাস এই থামটিকে জড়াইয়া ধরিলে সন্তানহীন! নারী সন্তান লাভ 
করেন। মসজিদ ও কবরগুলির খরচের জন্য ৭১২ বিঘা নি্ধর জমি আছে। 
বৈশাখ মাসে এখানে একটি বড় মেলা হয়। হিন্দুমুসলমান নির্ব্বিশেষে বহু লোক 
ইহাতে যোগদান করেন। এই মেলায় টাট্ু, ঘোড়া বিক্রয় হয়। এই মেলায় সুন্দর 
পুতুল প্রভৃতি লোকশিল্পের নিদর্শনন্বরূপ কিছু কিছু জিনিষ দেখিতে পাওয়া যায়। 


পোতাজিয়ায় -একটি পুরাতন ও ভগ্নপ্রায় নবরত্ব মন্দির আছে। কথিত আছে, 
যে ইহার চূড়া অত্ান্ত উচ্চ ছিল এবং বহুদূর হইতে লোকের দৃষ্টি আকর্ষণ করিত; 
জনৈক নবাবের আদেশে ইহার উপরের ছুইটি তলা নাকি ভাঙ্গিয়া৷ দেওয়া হয়। 


বিশ্বকবি রবীন্দ্রনাথ যখন তাহাদের জমিদারী নিজে দেখাশুনা করিতেন, সে সময়ে 
তিনি মধ্ো মধ্যে শাহজাদপুরে আসিয়। অবস্থান করিতেন। তাহার “ছিনপত্রের” 
কয়েকটি পত্র এই স্থান হইতে লেখা । 


শাহাজাদপুর হইতে ৬।৭ মাইল দক্ষিণে ইচ্ছানতী বড়াল ৬ হুরাসাগরের সঙ্গমস্থুলে 
মথুরা থানার অন্তর্গত পাবনার প্রসিদ্ধ বাণিজাকেন্দ্র বেরা অবস্থিত। ইহা পাটের একটি 





১১৮ বাংলায় ভ্রমণ 








প্রসিদ্ধ গঞ্জ । ইহার কিছু নীচে ভরাসাগর যমুনা বা ্রক্মপূত্রের সহিত মিলিত হইয়াছে: 
ভুরাসাগরের উৎসও যমুনা হইতে, সিরাজগঞ্জের কিছু নীচে। 


চাটমোহর, উল্লাপাড়া ও শাহজাদপুরের নিকটস্থ বিল হতে শীতকালে ছোট ছোট 
এক রকম মুক্তা পাওয়া যায়। অল্প দামে কলিকাতা € বগুড়ায় ইহা বিক্রয় হয়। 


সিরাজগঞ্জ বাজার ঈশ্বরদি হইতে ৫ মাইল ও কলিকাতা হইতে ১৭৫ মাইল 
দূর। ইহা পাবনা জেলার মহকুমা! এবং বাংলাদেশের একটি প্রধান বন্দর । যমুনা ব' 
র্মাপুত্রকুলে অবস্থিত ইহা! একটি আধুনিক গঞ্জ । সিরাজ অলি নামক একজন জমিদার 
ইহার পত্তন করেন বলিয়া ইহার নাম হইয়াছে সিরাজগঞ্জ । সিরাজগঞ্জ ঘাট স্টেশন হইতে 
স্টানারযোগে ব্ন্মপুত্র পার হইয়া পূর্ধববঙ্গ রেলপথের ঢাকা বিভাগের জগন্নাথগঞ্জ স্টেশন 
হইতে মাঝারি মাপের রেলপথ ধরিয়া ময়মনসিংহ, ঢাকা, টট্টগ্রাম প্রভৃতি স্থানে যাওয়া যায়। 
সিরাজগঞ্জ গত ৫* বৎসরের মধ্যে একটি প্রকাণ্ড নগর হইয়া উঠিয়াছে। এক নারায়ণগঞ্জ 
ব্যতীত বাংলাদেশে এত বড় আত্ান্তরীন বন্দর এখন আর নাই। অবশ্য কলিকাতা ও 
চট্টগ্রামের কথ স্বতন্্, কারণ এই ছুইস্থানে সমুদ্রগামী জাহাজ আলিয়! থাকে । এখান 
হইতে প্রতিবংসর রেল বা স্টীমারযোগে লক্ষ লক্ষ টাকার পাট চালান যায়। যমুনা 
ব। নৃতন ব্রহ্মপুত্রের গতি পরিবর্তন হওয়ায় সিরাজগঞ্জ শহরটি অতি দ্রুত ভাঙ্গিয়। 
যাইতেছিল। সম্প্রতি স্থানীয় লোক ও বাংল। সরকারের প্রচেষ্টায় ভাঙ্গনের প্রসার রোধ 
করা হইয়াছে। ব্রন্মপুত্রের এই খাতটি নৃতন। পূর্বের ইহা গারো পাহাড়ের নীচে দিয়া 
ময়মনসিংহ জেলার মধা দিয়া প্রবাহিত হইয়া ভৈরবকাজারের নীচে মেঘনায় পড়িত। 
এই পুরাতন খাতটি মজিয়া আসিতেছে । পলি পড়িয়া নদীর খাত উচ্চ হইতে থাকিলে 
১৭৮৯ খৃষ্টাব্দে তিস্তার প্রসিদ্ধ খাতের পর ব্রহ্মপুত্র পুরাতন খাত ছাড়িয়া রংপুর, বগ্চডা, 
ও পাবনা জেলার পুর্বদিক দিয়া যমুনা নদীর খাতে বহিয়া গঙ্গার সহিত যুক্ত হয়। 
পুরে তিস্তা দক্ষিণে গঙ্গা বা পগ্মায় পড়িত, কিন্তু বন্তার পরে পুর্ববদিকে হটিয়া যমুনা 
বা ব্রহ্মপুত্রের সহিত মিলিত হয়। গঙ্গার ক্রমশঃ পুববদিকে গমনের ন্যায় ব্রহ্মপুত্র 
ক্রমশঃ পশ্চিমদিকে আসিতেছে । খুষ্টীয় চতুর্দশ শতাব্দীর মধাভাগে ইহা চট্টগ্রাম 
বন্দরের নিকট সমুদ্রে মিলিত হইত । ইহার পর. ভৈরববাজারের নীচে দিয়া মেঘনার 
সহিত মিলিত হইয়া বহিতে থাকে । তাহার পর ঢাক৷ জেলার মধা দিয়া প্রবাহিত হইয়া 
পর পর ধলেশ্বরী ও যমুনার খাত বাছিয়া লইয়াছে। 


১৮৭২-৭৩ খুষ্টা্ধে সিরাজগঞ্জ মহকুমার ইউন্ুফশাহী পরগণায় জমিদারগণের খাজনা 
এবং সেস্‌ প্রভাতি বৃদ্ধির বিরুদ্ধে প্রজাগণ বিক্ষোভ প্রদর্শন করে ও বিদ্রোহী হয়। 
তাহাদের নেতা ঈশান রায় বিদ্রোহীর রাজ! নামে অভিহিত হয়। এই আন্দোলন ক্রমে 
পাবনা জেলার অ্বন্তত্র এবং পার্বতী জেলাগুলিতে ছড়াইয়া পড়ে। গভর্ণমেন্টের 
মধ্যস্থতায় এবং ১৮৭৩-৭৪ খুষ্টাব্দের ছৃভিক্ষে এই হাঙ্গামা চাপা পড়িয়া যায়। ইহা 
হইতেই ১৮৮৫ খুষ্টাব্দের প্রজান্বত্ব আইনের স্ুত্রপাত হয়। 


গোপালপুর কলিকাতা হইতে ১৩২ মাইল।. এখানে একটি প্রকাণ্ড চিনির 
কল স্থাপিত হইয়াছে। | 


(.... 


পূর্ববঙ্গ রেলপথে বাংলা দেশ ১১৯ 





আবদুলপুর জংশন- কলিকাতা হইতে ১৩৬ মাইল দূর। এই স্থান হইতে 

একটি শাখা লাইন রাজশাহী ও গোদাগাড়ী-কাটিহার শাখার আমনুরা জংশন হইয়া 
মালদহ জেলার চাপাই-নবাবগঞ্জ পধ্যন্ত গিয়াছে । এই শাখা পথে নন্দনগাছি সরদা রোড, 
রাজশাহী, খেতুর রোড ও চাপাই-নবাবগঞ্জ উল্লেখযোগা স্টেশন। ঈশ্বরদি জ শন হইতে 
চাপাই-নবাবগঞ্জ পধ্ান্ত সরাসরি গাড়ী যাতাযাত করে। 


নন্দনগাছি-__আবছুলপুর জংশন হতে ১১ মাইল। এখান হইতে ৪ মাইল 
উত্তরে পুঁটিয়। অবস্থিত। এখানে একটি প্রাচীন ও প্রসিদ্ধ জমদার বংশের বাস। 
এই বংশের পূর্বপুরুষ বৎসাচাধ্য খুষ্টীয় যোড়শ শতাব্দীর শেষ ভাগে পুটিয়ার নিকটবন্তী 
একটি গ্রামে ধন্মসাধনায় লিপ্ত থাকেন; তাহার শাস্ত্জ্ঞান এবং সাধু চরিত্রের কথা 
চারিদিকে খ্যাত ছিল । আকবরের সেনাপতি মহারাজ মানসিংহ যখন পাঠান সর্দার- 
গণকে দমন করিবার জন্য এ অঞ্চলে আগমন করেন তখন তিনি বসাচাধোর সহিত 
সাক্ষাৎ করেন এবং তাহার বিগ্যাবন্তা ও তন্ত্রশান্ত্রজ্ঞানে মুগ্ধ হইয়া পাঠান জায়গীরদার 
লক্কর খার জমিদারী তাহাকে অর্পণ করিতে চাহেন। ব্ৎসাচার্ধ্য ইহা প্রত্যাখ্যান করিলে 
মানসিংহ তাহার পুত্র পীতান্বরকে ইহা অর্পণ করেন, পীতাম্বরের মৃত্যুর পর তাহার 
ভ্রাতা নীলাম্বর এই জমিদারীর উত্তরাধিকারী হন এবং সম্রা$ জাহাঙ্গীরের নিকট হইতে 
রাজা উপাধি লাভ করেন। এই জমিদারী এখন পাঁচ আনী, চার আনী, এক আনী 
পভৃতি কয়েকটি তরফে বিভক্ত । 


জমিদারগণের প্রতিষ্ঠিত শিবসাগর নামক নুন্দর একটি পুষ্ধরিণীর তীরে ভূবনেশ্বর 
মহাদেবের একটি চমতকার সুউচ্চ পঞ্চরত্ব মন্দির আছে। গোবিন্দ সরোবর নামক 
আর একটি জলাশয়ের ধারে দোলমণ্প এবং ইহার সম্মুখে পাচ আনী রাজবাটাতে 
গোবিন্দদেবের সুন্দর কারুকার্ধাখচিত ইষ্টক-নিশ্মিন্ঠ মন্দির আছে। 


পুটিয়ার মহ্থারাণী শরৎনুন্দরী দেবী দান এবং পুণ্যকাধ্যে বু অর্থ বায় করিয়া- 
ছিলেন ; ১৮৭৭ খুষ্টাব্দে তিনি সরকারের নিকট হইতে মহারাণী উপাধি লাভ করেন। 


পু'টিয়ার ১২ মাইল উত্তরে তাহিরপুর গ্রামে আর একটি অতি প্রাচীন জমিদার 
বংশের বাস ! নাটোর স্টেশন হইতে তাহিরপুর যাওয়! যায়। সেখান হইতে এইস্থান 
প্রায় ১৯ মাইল উত্তর-পশ্চিমে, তবে পথে একটি খেয। পার হইতে হয় । কথিত আছে, 
লাহিরপুর জমিদারবংশের প্রতিষ্ঠাতা! বারেন্্ ব্রাহ্মাণ কামদেব ভট্ট খুষ্টীয় পঞন্দশ শতাব্দীর 
প্রথমভাগে একজন পাঠান জাযগীরদারকে পরাজিত করিয়! তাহার সম্পত্তি অধিকার 
করেন। কামদেব ভর্টের বংশীরগণের মধো রাজ! কংসনারায়ণই সর্ববপ্রধান। ইনি 
বষ্ীয় পঞ্চদশ শতাব্দীর শেবভাগে এবং যোড়শ শতাব্দীর প্রথমভাগে এ অঞ্চলে প্রবল 
প্রতাপে রাজহ্ করিয়াছিলেন । তিনি মগদিগের বিরুদ্ধে যুদ্ধযাত্র! করিয়াছিলেন এবং 
বারসু'ইয়াদের অন্যতম ছিলেন বলিয়া! কথিত। তীহার পিতামহ উদয়নারায়ণ প্রসিদ্ধ 
গাঙ্ঞা গণেশের সময়ে রাজ! উপাধি পাইয়াছিলেন। কংসনারায়ণ বাংলায় আধুনিকালের 
হ্গোৎসবের প্রবর্তক বলিয়! প্রসিদ্ধ । এই সম্বন্ধে কিংবদন্তী প্রচলিত আছে যে বুদ্ধ 
বয়সে রাজা কংসনারায়ণ একটি মহাযজ্ঞ লম্পাদন করিবার মনস্থ করিলে তখনকার দিনে 


টি 

পণ্ডিতগণ ব্যবস্থা দিয়াছিলেন যে তিনি সামস্তরাজা বিধায় বিশ্বজিৎ ও রাজন্ুয় যজ্ঞ 
করিবার অধিকারী নহেন এবং কলিতে অশ্বমেধ বা গোমেধ যজ্ঞ নিন্ধ। সেজন্য 
তাহারা কংসনারায়ণকে রামচন্দ্রের ন্যায় শারদীয় দুর্গোৎসব করিবার পরামর্শ দান করেন। 
কংসনারায়ণের পুরোহিতবংশীয় স্পপ্ডিত রমেশ শান্্ী প্রভৃতি বহু আয়াস ন্বী চার করিয়া 
পুজার পদ্ধতি বা বিধি প্রস্তুত করিয়াছিলেন এবং সাড়ে আট লক্ষ টাকা ব্যয় করিয় 
সাড়ম্বরে কংসনারায়ণ ছুর্গাপুজা করিয়াছিলেন । ইহাতে চারিদিকে কংসনারারণের নাম 
প্রচারিত হয়। ইহাতে নিকটবর্তী ভাতুরিয়! পরগণার ভুমাধিকারা রাজা জগতনারায়ণ 
ঈর্া্িত হইয়া নয় লক্ষ টাকা! বায়ে ছুর্গাপুজার প্রবর্তক স্ুরথ রাজার ন্যায় স্থকাল বসম্ব- 
কালে বহু ধুমধামের সহিত পুজ! সম্পন্ন করেন, কিন্ তথাপি কংসনারায়ণের অকালের 
শারদীয়া পূজা বাংলার চারিদিকে প্রচলিত হইল এবং সকালের বাসন্তী পুজার বিশেষ 
চলন হয় নাই। কথিত আছে, ইহা লক্ষা করিয়া জগতনারায়ণ ছুঃখ করিলে তাহার 
পুরোহিত নাকি তাহাকে বলিয়াছিলেন যে কংসনারায়ণের পুজার উদ্দেশ্য ছিল ধম্মসাধন 
এবং তাহার ছিল ঈর্ী ও দাস্তিকতা প্রকাশ এবং সেই অন্রপাতেই দুজনে ফললাভ 
করিয়াছেন। যাহা হউক শারদীয়! ও বাসস্তাপুজা তদবধি বাংলাদেশে অন্নষ্ঠিত হইতোছে 
এবং ভারতের অপর কোন স্থানেই এই ধরণের পুজার বাবস্থা নাই। 


কথিত আছে রাজা কংসনারায়ণই বারেন্দর ব্রাহ্মণগণকে কুলীন, কাপ ও শ্রোত্রিয় 
এই তিন শ্রেণীতে বিভক্ত করেন । 


অষ্টাদশ শতাব্দীতে কংসনারায়ণের বংশের পুত্রশাখা লুপ্ত হইলে, কন্যাশাখা হইতে 
তাহিরপুরের বর্তমান রাজবংশের আরম্ত হয়। 


সরদ। রোড আবছুলপুর জংশন হইতে ১৫ মাইল. দূর। এই স্থান হইতে 
৩ মাইল দক্ষিণে গঙ্গাতীরবন্তী সরদা বা সরদহে যাইতে হয়। তথায় বাংলার পুলিশ 
বিভাগীয় কম্মচারিগণের জন্য একটি ট্রেণিং কলেজ আছে । যে বাড়ীতে কলেজটি অবস্থিত 
পুরে উহা৷ ঈম্ট, ইপ্ডিয়া কোম্পানির রেশমকুঠি ছিল। পল্লাতীরবর্তী এই কলেজটির 
অবস্থান অতি মনোরম । কলেজের পাশেই তখনকার দিনের একটি ছোট গোরক্থান 
আছে; ফরাসীভাষায় উৎকীর্ণ একটি সমাধিস্তস্ত হইতে জানিতে পারা ঘায় যে ১৮৩৭ 
খুষ্টাব্দে একটি ফরাসী শিশু এখানে সমাহিত হইয়াছিল | - 


সরদার নিকটেই পদ্মা হইতে বড়াল নদী উঠিয়াছে; এই নদীর অপর পারে চীরঘাট 
গ্রাম এ অঞ্চলের একটি বাণিজাকেন্দ্র। নদী পারাপারের 'জন্য এখানে একটি 
খেয়া আছে। - 


চারঘাট হইতে ১১ মাইল দক্ষিণপুর্বেধ বাঘ। গ্রাম; প্রধান লাইনের গোপালপুর 
স্টেশন হইতেও এখানে আসা যায়; পশ্চিমে ১২১৩ মাইল পথ। ত্রই গ্রামে এক? 
ুন্দর প্রাচীন নস্জিদ আছে। ইহার শিলালিপি পাঠে জানা যায় যে গৌঁডরাৎ 
নসরৎশাহ ১৫২৩ খৃষ্টাব্দে এই মস্জিদ প্রতিষ্ঠা করেন। মস্জিদটি একটি প্রকাৎ 
পুক্ধরিণীর ধারে অবস্থিত। ইহা! গৌড়ের তৎকালীন মসজিদ প্রভৃতির ধরণে নিশ্রিত 


পূর্ববঙ্গ রেলপথে বাংলাদেশ ১১১ 





মস্জিদটি এখন সরকারী রক্ষিত-কীত্তি বিভাগের তন্বাবধানে আছে। মস্জিদের প্রাঙ্গনে 
হজরং মৌলানা শাহ-দৌলা নামক একজন প্রসিদ্ধ সাধুর সমাধি আছে। 





বরেন অনুসন্ধান সমিতি ভবন, রাজশাহী 


রাজশীহী-_-আবদুলপুর জংশন হইতে ১৫ মাইল « কলিকাতা হইতে ১৭৯ 
মাইল দূরে অবস্থিত । ইহা! রাজশাহী জেলা ও বিভাগের সদর শহর ও পদ্মা নদীর 
তীরে অবস্থিত। রামপুর ও বোয়ালিয়া নামক দুইটি পল্লী লইয়া এই শহরটি গঠিত । 
এই দুই নামের পরিবর্তে ইহা এখন রাজশাহী নামেই পরিচিত। ব্রখমান সাহোবের মতে 
মাহমুদশাহী ও বারবক শাহী পরগণার নামের ন্াায় হিন্দুরাজা গণেশের পর হইতে রাজশাহী 





বরেন্গ অনুসন্ধান সমিতির চিত্র শালার গ্রবেশছ।র 


এই মিশ্র নামের উৎপত্তি হয়। অষ্টাদশ শতকের মধ্যভাগে রামপুরে রেশমের কারবার 
খুব বাড়িয়া যায় এবং এলন্দাজ, ইংরেজ ও ফরাসীরা এখানে কুঠি স্থাপন করিয়াছিলেন ! 
ওলন্দাজ কোম্পানির স্ুবৃহৎ কৃঠি “বড় কৃঠি” নামে পরিচিত ছিল এবং এই স্থানে 
তাহাদের অনেকগুলি কামান ছিল। ইহার একটি কামান এখনও রাজশাহীর পুলিশ 

লাইনে দেখিতে পাওয়। যায়। বড় কুঠির হাতার মধ্যে তখনকার দিনের একটি ছোট 
গোরস্থান আছে। রাজশাহী শহরের উষ্টব্য বস্তর মধ্যে রাজশাহী কলেজ, পুটিয়ার 
মহারানী কর্তৃক প্রতিষ্ঠিত সংস্কৃত কলেজ ও বরেন্দ্র অনুসন্ধান সনিতি কর্তৃক প্রতিষ্ঠিত 
চিত্রশালা উল্লেখযোগ্য ॥ রাজশাহীর কলেজটি সরকারী কলেজ । পপ্লার তীরে অবস্থিত 
এই কলেজটির দৃশ্য অতি সুন্দর । বরেন্দ্র অনুসন্ধান সমিতির মিউজিয়ম্‌ বা চিত্রশাল 
কেবলমাত্র রাজশাহীর নহে, সমগ্র বাংলার গৌরবের বস্তু । প্রধানতঃ উত্তরবঙ্গ হইতে 
সংগৃহীত প্রাচীন বাংলার সংস্কতি ও শিল্পা সাধনার নিদর্শন এখানে রক্ষিত হইয়াছে । 
ধাহারা বাংলার ইতিহাস আলোচনায় অন্তরাগী এই চিত্রশালাটি ঠাহাদের পক্ষে অবশ্য 
জরষ্টবা। চিত্রশালার ভবনটি হিন্দু স্াপতোর আদর্শে নিশ্মিত। রাজশাহী. কলেজের 
দক্ষিণে একটি পুরাতন মস্জিদ এবং মখ ছুমশাহ নামক পীরের দরগাহ, আছে। ইহার 
পশ্চিমে রাজশাহীর বিশাল জেলখান। এবং তাহার পশ্চিমে শহরের নুন্দর ও বিস্তৃত 
ময়দান অবস্থিত । 





রাজশাহী কলেছ্গ 


মুসলমান আমলে রাজশাহী একটি প্রকাণ্ড পরগণা ও জমিদারীরূপে পরিচিত 
ছিল। বর্তমান রাজশাহী জেল! ছাড়া বীরভূম ও মুশিদাবাদের কতকাংশও ইহার 
অন্তর্গত ছিল। আজিও শেষোক্ত দুই জেলায় রাজশাহী নামে একটি পরগণা আছে। 
লাল! উপাধিধারী শ্রাপ্ডিলা গোত্রীয় রাটীয় ব্রাহ্মণগণ বহুকাল হইতে রাজশাহী পরগণার 
জমিদার ছিলেন। এই বংশের রা্ত। উদয়নারায়ণ রায়ের সহিত রাজন্ব ব্যাপার লইয়া 
নবাব মুশিদকুলী খার বিবাদ ও যুদ্ধ হওয়ার কলে রাজশাহী জমিদারী এই বংশের হন্জডাত 
হয় এবং উহা নাটোর রাজবংশের অধিকারে আসে । উত্তরকালে নাটোর জমিদারী 
হইতেও কতকগুলি বিভিন্ন জমিদারীর স্ষ্টি হয়। বর্তমানে রাজশাহী জেলার মধ্যে 
নাটোর, দিঘাপতিয়া, পটিয়া ও তাহিরপুরের জমিদার বংশের নাম উল্লেখযোগ্য । 


পূর্ববঙ্গ রেলপথে বাংলাদেশ ১১৩ 


৯ পাপা 


খেতুররোড-_আবছুলপুর জংশন হইতে খেতুররোড ৪* মাইল দূর। এই স্থান 
হইতে প্রেমতলী ও শ্রীপাট খেতুরে যাইতে হয়। খেতুর রোড সি খেতুর 
১১ মাইল দূর। রাজশাহী হইতেও ১৩ মাইল পশ্চিমে খেতৃরে যাইবার রাস্ত। আছে। 
খেতুর স্ুপ্রসিদ্ধ বৈষণৰ মহাজন নরোত্তম ঠাকুরের জন্মস্থান ও পপ্মানদীর তীরে অবস্থিত। 
/প্রমতলী হইতে খেতুর ছুই মাইল দূর। : ঠাকুর নরোত্তম খবষ্তীয় যোড়শ শতাব্দীতে খেতুরের 
রাজবংশে জন্মগ্রহণ করেন। তাহার পিতার নাম রাজা কুষ্ণানন্দ দন্ত ও মাতার নাম 
নারায়ণী দেবী। বৈষ্ণবসাহিত্যে উল্লিখিত আছে ঘে শ্রীচৈতন্যদেব গৌড় গমন কালে 
খেতুরির দিকে লক্ষ্য করিয়া “নরোস্তম” বলিয়া ডাকিয়াছিলেন। তখনও নরোস্তমের জন্ম 
হয় নাই। বৈষ্ণবগণের বিশ্বাস যে শ্রীচৈতন্তাদেবের আহ্বানেই নরোত্তমের আবির্ভাব 
হইয়াছিল। অতি বালা বয়সে নরোভ্তম বিষয়ন্থখ পরিত্যাগ করিয়। পদত্রজে বুন্দাবনে 
গমন করেন এবং তথায় লোকনাথ গোস্বামীর শিশ্যুত্ব গ্রহণ করেন। তাহার অদ্ভুত 
প্রেম ও পাণ্ডিতা দেখিয়া গোস্বামিগণ তাহাকে “ঠাকুর মহাশয়” উপাধি প্রদান করেন। 
গরুর আদেশে নরোত্তম স্বদেশে প্রত্যাগমন করিয়া হরিনাম প্রচার ও কীন্ঠনে আত্মনিয়োগ 
করেন। প্রার্থনা”, “প্রেমভক্তি চান্দ্রকা” € “পাষগু দক্গন” প্রভভতি ততপ্রণীত গ্রন্থ 
নিচয় বৈষ্ণবসমাজে বিশেষ শ্রদ্ধার সঠিত নিত্য পঠিত হইয়া থাকে। তাহার জীবন 
কথা নরহরি চক্রবভী কৃত প্রসিদ্ধ গ্রন্থ “নরোত্তম বিলাসে” বণিত হইয়াছে । চাদ রায় 
নামক জনৈক দস্তা সন্দার ঠাকুর নরোত্তমের প্রভাবে বৈষ্বধন্ম গ্রহণ করে। ১৫৪ 
শকান্ধে অর্থাৎ ১৫৮২ খুষ্টাব্ধে নরোন্তম স্বীয় জন্মস্থান খেতুরিতে ছয়টি বিগ্রহ স্থাপন 
করিয়া মহাসমারোহে বৈষ্ণব সম্মেলনের অনুষ্ঠান করেন। ইহাই গৌড়ীয় বৈষ্বগণের 
সবব প্রথম মহাসন্মেলন। এই সম্মেলনে বাংলার সকল স্থানের বৈষ্ণব মহাজনগণ যোগদান 
করিয়াছিলেন । বৈষ্ণব সাহিতো এই ঘটনা বুস্কানে বিবৃত হইয়াছে । নরোন্তমের 
খুল্লতাতপুত্র রাজা সন্তোষ এই কার্যে নরোন্তমের সর্ব প্রধান সহা॥ হইয়াছিলেন। 
নরোত্তম প্রবত্তিত কীর্তন গানের পদ্ধতি “গরাণহাটি” বা “গড়েরহাটি” নামে পরিচিত । 
গড়ের হাট পরগণায় প্রথম প্রবন্তিত বলিয়! ইহার এইরূপ নাম হইয়াছে । বর্তমানে 
বাংলাদেশের বহু কীর্তনিয়া এই পদ্ধতিতে কীর্তন গান করিয়া থাকেন। আজিও প্রতি 
বৎসর লক্ষ্মীপূজার সময় স্তরীপাট খেতুরে তিন দিনব্যাপী বিরাট মেলার অধিবেশন ও 
মহোৎসব হয়। যাত্রীর! প্রেমতলীতে স্নান করিয়া খেতুরের পুরাতন মন্দিরে শ্রীগৌরাঙ্গ, 
বিষুপ্রয়া এবং নিত্যানন্দের বিগ্রচ্ছ দর্শন করেন। এই মেলায় সুন্দর দেশীয় পুতুল 
প্রস্ভৃতি লোকশিল্লের নিদর্শন দেখিতে পাওয়া যায়। 


খেতুরের নিকটে বিজয়নগর নামে একটি গ্রাম আছে। ইহা প্রেমতলী হইতে 
ও মাইল পূর্বদিকে এবং রাজশাহী হইতে খেতুরের পথে ৯ মাইল দূর। অনেকে 
অনুমান করেন ষে এই স্থানে সেন বংশীর নুপতি বল্লাল সেনের পিত! রাজ! বিজয় সেনের 
রাজধানী ছিল এবং পরে তিনি ও তাহার উত্তরাধিকারীরা রাজধানী এখান হইতে 
লক্ষণাবতী বা গৌঁড়ে লইয়া! যান। ইহার উত্তরদিকম্থ দেবপাড়া নানক পল্লী হঈতে 
বিজয় সেনের একখানি প্রস্তরলিপি আবিফ্ৃত হইয়াছিল । এই শিলালিপি হইতে জানিতে 
পারা যায় ঘে কর্ণাট দেশের সামন্ত সেনের পৌত্র ও হেমন্ত সেনের পুত্র বিজয় সেন রাঢ় 
দেশের অধিপতি হইয়াছিলেন এবং পালবংশীয়দিগের নিকট হইতে গৌড় জয় করিয়াছিলেন 


১২৪ বাংলায় ভ্রমণ 





এবং পরে কামরূপ, কলিঙ্গ ও মিথিলা অধিকার করেন । এই প্রশস্তি প্রসিদ্ধ কৰি 
উমাপতি ধর কর্তৃক রচিত এবং শিল্পী চাণক শৃলপ!ণি কর্তৃক উংকীর্ণ। এই প্রস্তর 
লিপিতে উল্লিখিত বিজয় সেন কর্তৃক প্রতিষ্ঠিত প্রছ্য়েশ্বর মহাদেবের মন্দির নিকটবত্তী 
তপ্রতিষ্ঠিত বৃহৎ হুদ পছুমসর নামক দীঘির তীরে অবস্থিত ছিল বলিয়া অনেকের 
অনুমান। এই স্থান হইতে উক্ত মান্দরের প্রবেশদ্বারের “ট্ড়,ম্বর” বা৷ চৌকাট বলিয়া 
কথিত দুইথানি দীর্ঘ প্রস্তর আবিষ্কৃত হইয়াছে । নিকটবর্তী পালপুর নামক স্থানে সুদীর্ঘ 
ছুর্গ পরিখার চিহ্ন আজি€ দেখিতে পাওয়া যায়। 


খেতুর হইতে চারি মাইল দূরে মণ্ডয়েল বা মাড়ইল নানক গ্রামে ধ্বংস প্রাপ্ত চারিটি 
মত্তিকা ভূপ আছে; উহাদের মধো একটি ৪০ফুট উচ্চ। বরেন্দ্র আন্নসপ্ধান সমিতি এই 
স্থান হইতে বনু প্রাচীন নরমূত্তি ও ষোড়শ স্থানীয় জৈন তীরথস্কর শাস্তিনাথের প্রস্তর মৃত 
আবিষ্কার করিয়াছেন। সম্প্রতি কলিকাতা! বিশ্ববিদ্ভালয়ের একদল ছাত্র এই স্থান হইতে 
প্রথম জৈন তীর্ঘক্কর খবভ দেবের মৃস্তি প্রাপ্ত হইয়াছেন । আনেকে অনুমান করেন যে এই 
স্থানের অধিবামিগণ বহু পূর্ব জৈন ধশ্মাবলম্বী ছিলেন। বর্তমানে এখানকার অধিবাসি- 
গণের মধ্যে সাওতালের সংখ্যাই অধিক । 


চাপাই নবাবগণ্ড-_ আবছুলপুর জংশন হইতে ৫৬ মাইল দূর। এই শাখা লাইন 
আমন্ুরা জংশনে গোদাগাড়ীঘাট-নালদহ-কাঁটিহার মাঝারি মাপের লাঈন পার হইয়াছে । 
চাপাই-নবাবগঞ্জ মহানন্দার তীরে অবস্থিত ও মালদহ জেলার একটি বাণিজাপ্রধান স্কান। 
এখান হইতে প্রচুর পরিমাণে চাউল চালান যায়। এখানকার প্রস্তত কাস ও পিতলের 
বাসন বেশ বিখ্যাত । মহানন্দার জলোচ্ছাস হইতে বন্দরটিকে রক্ষা করিবার জন্য নদীতীর 
দিয়। একটি উচ্চ বীধ আছে। এখানে মিউনিসিপ্যালিটি ও একটি মুনসেফী আদালত 
আছে। ইহার ১০১২ মাইল দক্ষিণে গোদাগাড়ীর নিকট মহানন্দা গঙ্গায় গিয়। 
পড়িয়াছে। চাপাই-নবাবগঞ্জের অপর পারে মহানন্দাতীরে বারঘরিয়া গ্রাম । সেখান 
হইতে ১২ মাইল দূরে মালদহের পথে প্রসিদ্ধ গ্রাম শিবগঞ্জ । শিবগঞ্জের সুন্দর ও 
সুঙ্ম রেশমের কাপড় বিখ্যাত। 


নাটোর--কলিকাতা৷ হঈটতে ১৪৬ মাইল দূর স্টেশন হইতে নাটোর শহরের 
দুরত্ব প্রায় ছুই মাইল। ইহা নারদ নামক একটি লুপ্তপ্রায় নদীর তীরে অবস্থিত। 
ইংরেজ আমলের গোড়া হইতে ১৮২৫ খৃষ্টাব্দ পথান্ত ইহা রাজশাহী জেলার সদর ছিল। 
বর্তমানে ইহা একটি মহকুম! মাত্র। নাটোরের রাজবংশ এককালে প্রায় অদ্ধবঙ্গের 
অনীশ্বর ছিলেন। রামজীবন ও রঘুনন্দন নামক ছুই ভ্রাতা এই রাজবংশের প্রতিষ্ঠাতা । 
রঘুনন্দন প্রথম জীবনে পু'টিয়। রাজসংসারে সামান্য কাধ্য নিযুক্ত হন। এইরূপ প্রবাদ 
আছে যে একদিন নিদ্রিত অবস্থায় তাহার মাথার উপর একটি সাপকে ফণা! বিস্তার 
করিতে দেখিয়া পুটিয়ার রাজা দর্পনারায়ণ টরাহাকে বলেন যে তুমি রাজা হইবে, কিন্ত 
তখন আমাদের জমিদারী কাড়িয়া লইও না। কিছু দিন বাদে দর্পনারায়ণ তাহাকে 
উকীল নিযুক্ত করিয়া! ঢাকার নবাব দরবারে পাঠাইয়া দেন। ঢাকা হইতে রঘুনন্বন 
সে খর সহিত মুশিদাবাদে আগমন করেন। : তাহার অসাধারণ বুদ্ধিমত্তার 
রি গা থা ডাকে প্রধান কাননে বঙ্গাধিকারী দর্পনারায়ণের 

অধীনে নায়েব কাননগোর পদ প্রদান করেন। ন্থীয় প্রতিভ্ভাবলে রঘুনন্দন মুশিদকুলী 
খার প্রিয় পাত্র হইয়া উঠেন এবং তীহার অনুগ্রহে অনেক জমিদারী লাভ করেন । 
রঘুনন্দনের ভ্রাতা রামজীবনের নামেই এই সকল জমিদারী গৃহীত হইয়াছিল । 
রামজীবনের পুত্র কালিকাপ্রসাদ: অল্প বয়সে মৃতু।মুখে পতিত হইলে তাহার দত্তক পুত্র 
রামককান্ত নাটোর জমিদারীর অধীশ্বর হন। এই রামকান্তের পত্তীই বঙ্গবিখযাত। মহারানী 
ভবানী । একটি মাত্র কন্ঠা লইয়া মহারাণী ভবানী ৩২ বৎসর: বয়সে বিধবা হন। 
অতঃপর তিনি দেবসেবা, দরিদ্রসেবা, জলাশয় প্রতিষ্ঠা প্রভৃতি পুণাকার্যো আত্মনিয়োগ 
করেন। কাশীর ছুর্গাবাড়ী মন্দির ইহারই কীত্তি। এক কাশীধামেই তিনি ৩৮০টি মন্দির 
প্রভৃতি প্রতিষ্ঠ। করিয়াছিলেন। দরিদ্রদের চিকিৎসার জন্যা বন গ্রামে তিনি কবিরাজ 
নিযুক্ত করিয়াছিলেন । নাটোর হইতে পুব্বদিকে বগুড়া জেলার গীঃস্থান ভবানীপুর পর্যন্ত 
যে উচ্চ রাস্ক! নিম্মাণ করাইয়াছিলেন তাহা! আজও স্থানে স্থানে বর্তমান আছে এবং 
রাণী ভবানীর জাঙ্গাল নামে পরিচিত । দানে ও সংকাধো তিনি ৫* ক্রোর টাক! বায় 
করিয়াছিলেন বলিয়া কথিত। তাহার মহতের কথা বাংলার ঘরে ঘরে কীনত্তিত। 


খু 


জি [শশা লিন. 





নাটে।র রাজ প্রাসাদ 


অদ্ধাবঙ্গেশ্থরী মহারাণী ভবানীর পুণানান বাংলার ইতিগাসে প্রাতঃস্মরণীয় হইয়া রহিয়াছে । 
ওয়ারেন্‌ হেষ্টিংসের শাসনকালে নানা কারণে নাটোরের বিশাল জমিদারীর অধিকাংশ এই 
বংশের হস্তচাত হইয়! যায় এবং উহা! হই/ত বাংলার বিভিন্ন জেলায় কয়েকটি অপেক্ষাকৃত 
ক্ষুদ্র জমিদারীর স্ষ্টি হয়। নাটোরের জমিদারী বড় তরফ ও ছোট তরকে বিভক্ত হয়। 
বড তরফের রাজারা বৈষব এবং ছোট. তরফের রাজার! শাক্ত। ১৭৯৩ খুষ্টাব্দ পধান্ত 
এ অঞ্চলে জমিদাররাই পুলিস ও শান্তি রক্ষার কাধ্য করিতেন। ১৭৯০ খৃষ্টাব্দ হইতে 
নাটোরের রাজা রামকৃষ্ণ পুলিসের কার্যোর জন সরকার হইতে বাৎসরিক ৩৬৯২৬২ 
টাকা পাইতেন। নাটোর রাজবংশের অধিকাংশ প্রাচীন কীন্তি ১৮৯৭ খুষ্টাব্দের ভূমিকম্পে 
ধ্বংস হইয়া গিয়াছে! রাজপ্রাসাদের পরিখাগুলি আজিও বর্তমান আছে। ছোট 
তরফের উপাস্য দেবতা জয়কালীর মন্দিরে নাটোরের প্রাচীন গৌরবের চিহ্ন কিছু কিছু 
দেখিতে পাওয়া যায়, কারণ ইহা ভূমিকম্পে সম্পূর্ণ ধ্বংস হয় নাই । বড় তরফেব স্বর্গীয় 
মহারাজ। জগদিন্দ্র নাথ রায় ভূমিকম্পের পর তাহার বাসভবন ও ইট্টাদেবতা শ্যামুন্দরের 

মন্দির নূতন করিয়া নিম্মাণ করান। ভিনি সুকবি, সঙ্গীতজ্ঞ ও প্রতিভাশালী বাক্তি 
ছিলেন। তিনি “মানসী ও মন্খবাণী” নামক মাসিক পত্রিকার যুগ্ব-সম্পাদক ছিলেন এব 
“সন্ধ্যাতারা” ও “নুরজাহান” নামক পুস্তক লিখিয়! খাতি তজ্জন করেন । 


মহারাণী ভবানীর বিশ্বস্ত কন্মচারী দয়ারাম রায়ের বংশধর দ্িঘাপতিয়ার রাজার 
নাটোরের এক মাইল উত্তরে দিঘাপতিয়া গ্রামে বাস করেন । কথিত আছে নাটোররা 
রামজীবনের আদেশে তাহার প্রধান ও বিশিষ্ট কম্মচারী দয়ারাম রায় বু সৈন্া লইঘ় 
নবাব মু্ণীদকূলী খার পক্ষে সীতারাম রায়কে দমন করিবার জন্তা প্রেরিত হইয়াছিলেন 
সীতারামের পতনের পর তাহার সম্পত্তি নাটোর জমিদারবংশের অধীনে আসে । নাটোর. 
রাজ গ্রীত হইয়! রাজশাহী ও যশোহর অঞ্চলে বু ভূসম্পত্তি দয়ারাম রায়কে প্রদান 
করেন। এইরূপে দিঘাপতিয়া জমিদারীর আরম্ত হুয়। ১৮৯৭ খুষ্টাব্দের ভীষণ ভমি- 
কম্পে দিঘাপতিয়ার পুরাতন প্রাসাদ ধ্বংম হইয়া গেলে স্বর্গীয় রাজ! প্রমদানাথ রায় 
বাহাদুর দিঘাপতিয়ায় একটি বিশাল প্রাসাদ ও সুন্দর উদ্যান নিশ্মাণ করেন । উত্তরবঙ্গে 
এইরূপ মনোরম উদ্যান তাতি অল্পই আছে। 








জয়কালীর মন্দির, নাটোর 


নাটোরের চারিদিকে সমগ্র মহকুমা নদী ও খালবিলে পরিপূর্ণ এবং বধাকালে 
লোকে বড় বড় মাটির গাম্লায় করিয়া বাড়ী বাড়ী যাতায়াত করে। 


সান্তাহার জংশন-_কলিকাতা হইতে ১৭৪ মাইল দূর। সান্তাহারের পুরাতন 
নাম সুলতানগঞ্জ । ইহা! বগুড়া জেলার একটি নগণা পল্লী ছিল, কিন্ত রেলওয়ের 
কল্যাণে এখন একটি ছোটখাট শহরে পরিণত হইয়াছে । ইহা পাটের কারবারের একটি 

বিখ্যাত স্থান। সান্তাহার জংশন হইতে একটি মাঝারি মাপের লাইন (মিটার গেজ) 
বগুড়া ও গাইবান্ধা! হইয়া! পার্ববতীপুর-আমিনগাও লাইনের কাউনিয়া জংশন পধাস্ত 
গিয়াছে। 


, সাস্তাহারের চারি মাইল পশ্চিমে অবস্থিত নওগী। রাজসাহী জেলার অন্থাততম 
মহকুমা । সান্তাহার স্টেশন হইতে নওগী। পর্যন্ত ঘোড়ার গাড়ী বা মোটরবাসে যাওয়া 
যায়। 


নওগার শহরে গাজার বড় বড় গুদাম দেখিতে পীয়া যায়। নাগা! থানা এবং 
নিকটবন্তী কাদলগাছী ও মহাদেবপুর থানার কয়েকটি গ্রামে সরকারী তত্বাবধানে গাজার 
চাষ হইয়া থাকে; এই গাজার চাষের জন্যাই নওগাঁ একটি মহকুমার সদরে পরিণত 
হইয়াছে । 


"নওগা হইতে ৫ মাইল দদ্দিণপশ্চিমে ঢুবলছাটী গ্রামে একটি প্রাচীন 
জমিদার« বংশের বাস। কথিত আছে, এই বংশের প্রতিষ্ঠাতা জগত্রাম রায় বাণিজা 
বাপদেশে এই স্থান দিয়া নৌকাযোগে ঘাইবার সময়ে স্বপ্রারিষ্ট হইয়া রাজরাজেশ্বরীর 
ৃ্তি প্রতিষ্ঠা করিয়া এই গ্রামেই বাস করিতে আরম্ত করেন। এইরূপেই তাহার 
জমীদারীর্‌- স্থত্রপাত হয়। নবাব সরকারে ত্রাহার বাৎসরিক খাজনা ধাধা হইয়াছিল 
১২ কাহন কষ মাছ। 


নওগা হইতে ১১ মাইল উত্তরপশ্চিমে বল্হ্থার গ্রামেও একটি জমিদার বংশ 
আছেন। গ্রামের নিকটেই ৫০1৬০টি পুষ্ছরিণী দৃষ্ট হয়। প্রবাদ, মহার'জ মানসিংহ যখন 
পাঠানদিগকে দমন করিতে বাংলায় আসেন তখন ভীহার সৈম্/দল কর্তৃক এগুলি খনিত 
হইয়াছিল । 


* - সান্তাহার হইতে ১২ মাইল ও নওগা হইতে ৮ মাইল পশ্চমে “ভীমের জাঙ্গাল” ও 
“ভীম সাগর" দীঘি অবস্থিত। ভীমের জাঙ্গাল নামক দুর্গপাকারবং রাজপথ উত্তরবঙ্গের 
নানা স্থানে দৃষ্ট হয়। ইসা প্রসিদ্ধ জননায়ক মহাবীর দিবোর ভ্রাতুপ্পুত্র ভীমের কীতি 
বলিয়া প্রসিদ্ধ । দ্বাদশ শতাব্দীতে পালবংশীয় রাজ। দ্বিতীয় মহীপাল আতান্ত অত্যাচারী 
হইয়া উঠায় বাংলার প্রজাপুঞ্ত তাহার বিরুদ্ধে বিদ্রোহ ঘোষণা করে এবং সম্মথযুদ্ধে 
ট্াহাকে হত্যা করিয়া বিদ্রোহের নায়ক মহাবীর দিবাকে তাহাদের রাজ! নির্বাচিত করে । 
দিবা অতন্ত কর্তবানিষ্ঠার সহত এই গুরুভার পালন করেন। তাহার মৃত্যুর পর 
ঠাহার ভ্রাতা রুূদোকের পুত্র ভীম বরেন্দ্রীর সিংহাসন লাভ করেন। দিব্য ও ভীমের স্মৃতি 
বিজড়িত বহু কীত্তি চিহ্ন উত্তরবঙ্গের নানাস্থানে দেখিতে পাওয়া যায়। . ( “জয়পুরহাট” 
ও “বগুড়া” ডরষ্টব্য ৷) মহীপালের পুত্র রামপাল অনন্ত সামন্ত চক্রের সহায়তায় ভীমকে 
যুদ্ধে নিহত করিয়া পিতৃতূমির পুনরুদ্ধার করেন। এই আখ্যায়িকা অবলগ্থনে রামপালের 
মহাসদ্ধিবিগ্রহিক প্রজাপতি, নন্দীর পুত্র সন্ধ্যাকর নন্দী “রামচরিতম্” নামক এক দ্ার্ 
স্থচক সংস্কত কাবা রচন! করেন। ইহার প্রত্যেক শ্লোকেরই ছুইভাবে অর্থ কর! যাইতে 
পারে, এক অর্থে রামপালের ভীমকে নিধন করিয়া বরেনদ্রী ভূমির উদ্ধার ও অপর অর্থে 
রাম চন্দ্র কর্তৃক রাবণকে বধ করিয়! সীতার উদ্ধার সাধন-_-এই ছুই প্রাকার অর্থ 





১২৮ বাংলায় ভ্রমণ 





হইতে পারে । এই কাব্য রচনা! করিয়া কবি সন্ধ্যাকর নন্দী “কলিকাল বালীকি ” 
উপাধিতে পরিচিত হন। সম্প্রতি কয়েক বংসর হইতে উত্তরবঙ্গের বিভিন্ন স্থানে “দিবা 
স্মৃতি বাধিকী উৎসব" অনুষ্ঠিত হইতেছে । 


তিলকপুর- কলিকাতা হইতে ১৭৯ মাইল। স্টেশনের € মাইল পূর্বদিকে 
কলিঞ্গ্রাম অবস্থিত। একটি মাটীর উচ্চ স্ত্রপের উপর ভাঙ্গ! মন্দিরে কলিগ্জেশ্বরী 
দেবীমূত্তির ভগ্ন পদদ্ধয় মাত্র অবশিষ্ট রহিয়াছে এবং উহাই পুজা পাইতেছে। মন্দিরের 
সম্মুখে অবস্থিত জলাশয়টি দিনাজপুরের জমিদার মহারাজ গিরিজানাথ রায় কর্তৃক 
সংস্কত হইয়াছে। নিকটে একটি পুরাতন শিবমনিদর বর্তমান। কথিত আছে, 
“তারা-রহস্ত” প্রণেতা সাধক ব্রহ্মানন্দ কলিপ্চেশ্বরীর আরাধন! করিয়া! সিদ্ধ হইয়াছিলেন। 
এককালে গ্রামটি সমৃদ্ধ ছিল । 





গোগীনাথ, নিগ্রহ গো'গীনাথপুর 


কলিঞ্গ্রামের দেড় মাইল উত্তরে রায়কালী গ্রামে কয়েক ঘর কায়স্থ জমিদারের 
বাস। এই গ্রামে কুধানবংশজ মহারাজ বান্ুদেবের একটি ন্বণণমুদ্রা পাওয়া গিয়াছে। 
মুদ্রার রাজ্যকাল ৬৫ শকাব্দ এবং গ্রীক অক্ষরে পহুলবী ভাষীয় লেখা । মুদ্রার 
একদিকে চতুম্মুখ 'মহাদেব ও অপরদিকে দণ্ডায়মান রাভমৃত্তি। 

নিকটস্থ ভাগুারগাঁর ঝড়, তর্কালঙ্কারের নাম সুপ্রসিদ্ধ। এতদঞ্চলে প্রবাদ 
আছে, বিচারে “ ঝড়বৎ ঝাড়,” । 

আক্কেলপুর- কলিকাতা হইতে ১৮৫ মাইল দূর। 


পূর্ববঙ্গ রেলপথে বাংলাদেশ ১২৯ 





এই স্টেণন হইতে পাঁচ মাইল পুর্বে অবস্থিত গোপীনাথপুর গ্রামে প্রায় চারি 
শত বংসর পুর্ব হইতে গোপীনাথদেবের বিগ্রহ প্রতিষ্ঠিত আছে। মুশিদাবাদ জেলার 
আমলই শ্রামনিবাপী নন্দরাম সিংহ নামক জনৈক উত্তর রাটীয় কায়স্থ আদ্বৈতা- 
চার্যোর স্ত্রী সীতাদেবীর নিকট নবদ্বীপে দীক্ষা গ্রহণ করিয়া গোগীভাবে সাধনা 
করিতে আরম্তু করেন এবং উহ্হাতে সিদ্ধিলাভ করিয়া “ নন্দিনীপ্রিয়া” নামে 
পরিচিত হন। তিনিই পরে এই গ্রামে আসিয়া গোগীনাথ বিগ্রহের প্রতিষ্ঠা করিয়! 
সেবা করিতে থাকেন। কথিত আছে, তাহার অলৌকিক ক্ষমত। দেখিয়া তখনকার 
বাদশাহ মন্দিরের বায়ের জন্য গোপালপুর মহাল দান করেন। গোগীনাথ দেব 
অষ্টসখীর দ্বারা পরিবেষ্টিত। কানাই, বলাই, রাধাকৃষ্ণ ও গরুড়মৃত্তি মূল বিগ্রহের 





গেলীন।থ্বে অন্দির, গোপীন।খপুর 


চতুন্দিকে বিগ্ভমান। গ্োগীনাথের প্রাচীন মন্দির ১৩০২ সালের ভূমিকম্পে 
ভূমিসাৎ হয়। বর্তমান মন্দিরটি উচ্চতায় প্রায় ৫০ ফুট হইবে ।: এখানে গওত্যহ ২৫ সের 
চাউলের ভোগ দেওয়া হর এবং অতিথি অভ্যাগতগণের মধ্যে প্রসাদ বিতরণ 'করা হইয়া 
থাকে । গোগীনাথ সম্বন্ধে বু অলৌকিক গল্প শুনা যায়। 


দোলযাত্রা উপলক্ষে পঞ্চমদোলের দিন হইতে গোগগীনাথপুরের -মন্দিরপ্রাঙ্গণে 

বারদিন স্থায়ী একটি বিরাট মেলা বসে। : এই মেলায় বাংলাদেশ তথা ভারতের 

নানাস্থান হইতে গরু, মহিষ, উট, ঘোড়া, ছুম্বা প্রভৃতির আমদানী হয়. এবং 

